ছীট – দিগন্ত কুমাৰ ভট্টাচাৰ্য – ফটাঢোল\nDecember 1, 2017 গল্প\nছীট – দিগন্ত কুমাৰ ভট্টাচাৰ্য\nমেট্ৰিক পৰীক্ষা দি উঠিছোঁ সেইবেলি। চুবুৰীৰ অকণদাৰ বিয়া। দেহে-কেহে খাটিবলৈ হাতত অফুৰন্ত সময়। অকণদাৰ ভনীয়েক অনুপমাই বিয়াৰ আগদিনা হাতৰ মুঠিতে দিয়া পাণখনত চূণেৰে লিখি দিছিল তিনিটা বৰ্ণ- আই এল ইউ!\nপাণখিলা বুকুৰ মাজত ৰাখি থৈছিলো বহু দেৰি। নতুনকৈ গজিবলৈ আৰম্ভ কৰা বুকুৰ নোমবোৰে চূণ লাগি বগা বৰণ লৈছিল। পলকতে বিয়াখন আপোন বিয়া, ঘৰৰ বিয়া যেন বোধ হ’বলৈ ধৰিছিল।\nদৰা বহি যোৱা মাৰুতি গাড়ীখনতে ছীট এটি খালী আছিল। অনুপমাই জোৰ কৰিছিল তাতেই বহিবলৈ। খিৰিকীৰে মুখখন উলিয়াই বাছত বহি যোৱা আন সমনীয়া দৰাযাত্ৰী কেইজনলৈ চাই পৰম গৌৰৱেৰে ‘তহঁতে থেকেচা খাই অ’ত ত’ত থিয় হৈ আহিবি দেই’ ভাবত বেঁকা হাঁহি মাৰি আগবাঢ়ি গৈছিলো মই। বিয়াঘৰত গৈ কইনাৰ লগত আৰু তিনিজনী ছোৱালী আহিব বুলি গম পালো। গম পালো, আটাইকেইজনী দৰাৰ গাড়ীতেই যাব, তেতিয়া মোৰ মুখখন পঞ্চায়তৰ ইলেকশ্যনত অমুক দলৰ পৰা টিকেট পাব বুলি কনফাৰ্মড্ হৈ থকাৰ পাছত সেইটো টিকেটৰ কাৰণে ইতিমধ্যে এমএলএ’ৰ খুলশালীও সাজু হৈছে বুলি শুনি কেহৰাজ বৰণ লোৱা বীৰেন ঠিকাদাৰৰ মুখখনৰ দৰেই হৈছিল।\n‘বাছখনত ছীট এটা যোগাৰ কৰি ল’বা হা’ – অনুপমাই হয়তো দুখ পাইছিল অলপ।\nবাছত ছীট এটি বিচাৰি ঘূৰি ফুৰিছিলো আগৰ পৰা পিছলৈ। সকলোৱে মোলৈ চাই ‘দৰাৰ লগত মাৰুতিত অহা পোনাৰ এই অৱস্থা হ’ল নে!’ বুলি খুকখুকাই হাঁহিছিল।\nছীট এটা যোাগাৰ কৰিব পৰা নাছিলো সেই পুৱতি নিশা। পাওদানিত থিয় হৈ পঞ্চাশ কিল’মিটাৰ দূৰ আহিছিলো। সামান্য ‘ছীট’ এটিও যে কিমান মূল্যবান, বুজিছিলোঁ।\nআচলতে, বহু আগতেই উপলব্ধি কৰিছিলো।\n‘ছীট পৰীক্ষালৈ দুদিনো নাই..পঢ়া-শুনা অলপ নকৰ কিয়?’ – পিতাই আহি এদিন হঠাতে কৈছিল মোক। প্ৰাইমেৰীৰ শেষ পৰীক্ষাটো দি আজৰি হৈছিলোহে তেতিয়া।\nআচৰিত হৈছিলো অলপ, যদিও ‘ছীট’ শব্দটো সিদিনাই প্ৰথম যে শুনিছিলো তেনে নহয়। ওচৰৰ মহিৰাম খুৰাহঁতৰ ঘৰত তিনি-চাৰিমাহৰ মূৰে মূৰে ভিচিপি আনিছিল। এৰাতিৰ কাৰণে। তিনি-চাৰিখন চিনেমা সেই এৰাতিতে শেষ কৰিব লাগে। চোতালতে টিভিটো আনি টেবুল এখনৰ ওপৰত ৰাখিছিল। চুবুৰীটোৰ প্ৰায়ভাগে সিদিনা তাত গোট খাইছিল। বয়সীয়াল তিৰোতাবোৰে তামোলৰ খুন্দনাটো লৈ সন্মুখতে ঢৰা পাৰি বহিছিল। তাৰ পাছত চকী কেইখন মান ৰাখিছিল। শেষত বেঞ্চ দুখনমান। এবাৰ মই দেৰিকৈ গৈ পাইছিলো। সন্মুখতে ওখ-বহল চকী এখন খালী হৈ থকা দেখি হৰিষ মনেৰে বহিছিলো গৈ তাত। সকলোৱে গিৰ্জনি মাৰি হাঁহিছিল।\n‘ওঁঠ টিপিলে গাখীৰ ওলোৱাৰ কাৰণে এইখন চকী নহয় ও, পোণা। এইটো ৰত্ন দেউতাৰ ‘ছীট’!’ – কোনোবা এজনে মোক উঠাই দিছিল। তেতিয়াই বুজিছিলো সন্মুখৰ ভাল ‘ছীট’ এনেয়ে নাপায়। ৰত্ন কলিতাৰ দৰে হয়তো ডাঙৰ মানুহ হ’ব লাগিব। ‘ছীট’ শব্দটোৱে মনত সাঁচ বহুৱাইছিল সিদিনা।\nপিতাইৰ কথাষাৰত আচৰিত হৈছিলো।\n‘কদমতল হাইস্কুলত ছীট পাবলৈ পৰীক্ষা হয়, ছীট পৰীক্ষা। সেইটোত পাছ কৰিলে হে তাত পঢ়িবলৈ যাব পাৰিবি..এনেই নোৱাৰ’ – পিতাই বুজাইছিল।\nকদমতল ভাল স্কুল। তাত পঢ়িলে হেনো ভাল হ’বই, সকলোৱে কয়। চুবুৰীৰ আনটো মূৰৰ প্ৰতুল দাদাই যোৱা বছৰ তাৰপৰাই ভালদৰে মেট্ৰিক পাছ কৰিছিল। ফলাফল দিয়াৰ দিনা গাঁৱৰ মানুহে তেওঁক কান্ধত উঠাই ৰাস্তাই ৰাস্তাই ঘূৰাই লৈ ফুৰিছিল। গামোচাৰে ভৰি গৈছিল প্ৰতুল দাদাৰ ডিঙি-কান্ধ।\nকদমতল স্কুলত ছীট এটা পাবলৈ হাবিয়াস জন্মিল, তাত পঢ়ি ডাঙৰ মানুহ হোৱা বাসনা জাগিল। ঘৰৰ ওচৰৰ ৰাজীৱৰ লগত একেলগে গৈ ছীট পৰীক্ষা দিলো।\nনাই, মই ছীট নাপালো। ৰাজীৱে পালে। জনা হোৱাৰে পৰা ঘৰত ছাগলীৰ মাংস আনিলে ক’লা কলিজাৰ টুকুৰাটো ভাতৰ পাতত পাবলৈ বিচাৰিছিলো সদায়। মায়ে সৰু বুলি ভাইটোক দিয়ে খাবলৈ। তেতিয়াও হৈছিল এক নোপোৱাৰ দুখ। দুটকাৰ কাৰণে দুৰ্গাপূজাত পিষ্টলটো কিনিব নোৱাৰি দুখবোধত ভাগি গৈছিল মন, মনত আছে। কিন্তু, জীৱনত প্ৰথমবাৰৰ বাবে ‘ছীট’ নোপোৱাৰ দুখে কন্দুৱালে সেইদিনা।\nঘৰৰপৰা দুই কিল’মিটাৰৰ আঁতৰৰ হাইস্কুল এখনত নাম লগালো।\nপিতায়ে মেট্ৰিকৰ ফলাফল দেখি হয়তো আকৌ মূৰ ঘমাইছিল, কোনখন ক’লেজত বা ছীট পাওঁ! মই ঘমোৱা নাছিলো মূৰ। য’তেই জীৱনে লৈ যায়, য’তেই যাত্ৰা পথে ছীট দেখুৱায়, তালৈকে যাম বুলি ভাবিছিলো।\nঘৰৰ ওচৰৰ ৰাজীৱে মেডিকেলত ছীট পাইছিল। আনটো চুবুৰীৰ বৰুণে ইঞ্জিনিয়েৰিঙত পাইছিল পঢ়িবলৈ ছীট। ‘ক’ত পালা ছীট?’-প্ৰশ্নটোৰ মুখামুখি হোৱাৰ ভয়তে মই চিনাকি সকলোকো মাতিবলৈ এৰি দিছিলো লাহে লাহে!\nপিতাই ক’বলৈ বন্ধ কৰিছিল-‘এইবাৰ ভালকৈ পঢ়া-শুনা কৰ, ছীট পাব লাগিব ভাল কলেজত’।\nপিতাই আকৌ কেতিয়াবা কোৱাৰ আগতেই আঁতৰি গ’ল। আঁতৰি নগ’লেও হয়তো হায়াৰ ছেকেণ্ডাৰীৰ মাৰ্কশ্বিটখনত জিলিকি থকা ডাঙৰ পূৰণ চিহ্নটো দেখাৰ পাছত কিবা ক’বলৈ বাটো বিচাৰি নাপালেহেঁতেন!\nআমাৰ সৰু গেলামালৰ দোকানখনত পিতা বহা ভগা চকীখনতে মই বহিবলৈ আৰম্ভ কৰিলো।\nওচৰৰ মদন খুৰাহঁতে মোলৈ চাই কোৱাকুই কৰে-‘পঢ়িলেওনো কি হ’লহেঁতেন চুচৰি-বাগৰি পাছ কৰি। ভালেই কৰিলে ই, পিতাকৰ ‘ছীট’টোতে বহি ভাতমুঠি মোকলাব পাৰিব আৰু’!\nএটি খুৰা চুটি পিতাৰ ছীটটো। সোলোক-ঢোলোক ছীট!\nমেট্ৰিক দিয়াৰ পাছৰে পৰা মাহেকত এখনকৈ প্ৰেমপত্ৰ দিয়া অনুপমায়ো ঘূৰি নোচোৱা হ’ল। তাইৰ চিঠি ডাকত গৈ গুৱাহাটীত মেডিকেলত ‘ছীট’ পোৱা ৰাজীৱৰ হাতত পৰা হ’ল লাহে লাহে।\nআস! এই যে ‘ছীট’বোৰ!\nপৰিবাৰ জয়ন্তীৰ গাত লেঠা। আঠ মাহ চলি আছে।\nগাঁৱৰে সৰু চিকিৎসা কেন্দ্ৰটোত মাহেকে চেক-আপ কৰাই আছোঁ। ওচৰৰ দময়ন্তী জেঠাইহঁতে ‘আমি আছোঁ নহয়, চিন্তা নকৰিবি..কিমানজনীৰ পেটৰ পো’ক এই দুহাতেৰে পৃথিৱীৰ পোহৰ দেখুৱালো’ বুলি অভয় দি আহিছে।\nওচৰৰ ভদ্ৰ দাই লগ পালেই কয় -‘মহেনৰ ঘৈণীয়েক আৰু বাচ্ছা দুয়োটা মৰিছিল। অলপ জটিল হ’লে দময়ন্তী জেঠাইহঁতে একো এডাল কৰিব নোৱাৰিব, মনত ৰাখিবি’।\nভদ্ৰ দাই টাউনৰ চিভিল হ’স্পিটেলখনত কাম কৰে। তেওঁ বহু কথাই জানে। তেওঁৰ কথাবোৰে চিন্তাত পেলায়। নিশা টোপনি নাহে।\n‘চিভিলত ডেলিভাৰী কৰালে খৰচ বৰ কম। প্ৰাইভেটত ত্ৰিশ-চল্লিশহাজাৰ যাব, পাৰিবি?’ – ভদ্ৰ দাই কৈছিল।\n‘চিভিলত ‘ছীট’ এটা যোগাৰ কৰি দিব নোৱাৰিবা নে?’ – মই কাকূতি কৰিছিলো।\n‘চেষ্টা কৰিম। খালী থাকিলে পাবি, নহ’লে মই কিবা এটা মেনেজ কৰিম। ‘ডেট’টো অলপ আগতেই মনত পেলাই দিবিচোন’ – ভদ্ৰ দাক ভগৱান যেন লাগিছিল।\nকালি লগ পাই ভদ্ৰ দাক ডাক্তৰে দিয়া এমাহৰ পাছৰ ‘দিন’টোৰ কথা মনত পেলাই দিছিলো।\nহঠাতে আজি পুৱাৰে পৰা জয়ন্তীৰ পেটৰ বিষ আৰম্ভ হ’ল। দময়ন্তী জেঠাইহঁত আহিল।\n‘বিষটো সেইটো বিষেই যেন লাগিছে। পিছে এমাহ আগতেই হ’ল যে, কিবা সমস্যাও হ’ব পাৰে। আমি চেষ্টা কৰো নেকি ক?’ – ক’লে তেওঁলোকে।\nজয়ন্তীক হেৰুওৱাৰ ভয়ে মূক কৰিলে মোক। চিভিললৈ যোৱাটোকে ঠিক কৰিলো।\nঘৰৰ ওচৰৰ ৰামু বিহাৰীৰ ৰিক্সাখন বিচাৰিলো। কদমতলৰ চ’কলৈ ৰিক্সাতে যাব লাগিব। তাৰ পৰাহে অ’টো পাম। এইখিনি দুই কিল’মিটাৰ বাট।\n‘মোৰ দাদা ছীটটো খাৰাব হৈ পৰি আছে। গা-ভাৰী মাইকীক বহাই কেনেকৈ লৈ যাব পাৰিম’ – ৰামুৱে দৌৰি আহি ক’লে। তাৰ ছীটটোও তেতিয়াহে বেয়া হ’ব পাৰিলে!\nমাথাটোৱে কাম নকৰা হ’ল।\nওচৰৰ ৰত্ন ঠিকাদাৰৰ চাৰিচকীয়া এখন আছে। গাঁৱৰ বাকীসকলে তেওঁকেই এবাৰ কৈ চাবলৈ ক’লে।\nমই গৈ ঠিকাদাৰৰ ভৰিত পৰিলো। ভৱিষ্যতে গেলামালৰ যি বস্তু লাগে, ঘৰতে দি যাম বুলি কথা দিলো। মুখখন ক’লা কৰি তেওঁ মান্তি হ’ল।\nটাউনৰ চিভিল হ’স্পিটেললৈ যাত্ৰা আৰম্ভ কৰিলো।\nজয়ন্তীক পিছৰ ছীটত শুৱাই মই তাইৰ ভৰিৰ ফালে বহিলো। তাইৰ চিঞৰে গাড়ীৰ শব্দকো তল পেলালে। সেই শব্দবোৰে মোৰ হিয়াখন বিদিৰ্ণ কৰিলে।\nজয়ন্তীয়ে চিভিল হ’স্পিটেলত ছীট এটা পাবনে বাৰু? যদি নাপায়, সকলো দেখোন খেলিমেলি লাগি যাব। বাটত সেইটো চিন্তাত মুখখন শুকাই আহিল।\nহঠাতে জয়ন্তীয়ে বমি কৰিবলৈ আৰম্ভ কৰিলে। মই আগুৱাই গৈ তাইৰ মূৰটো দুহাতেৰে সাৱটি ধৰিলো।\n‘এহ গাড়ীৰ ছীটতেই বমি পৰিব চাবি চাবি..দুদিন আগত নতুন লগাইছিলোঁ’ – গাড়ী চলাই থকা ৰত্ন ঠিকাদাৰে বিৰক্তিৰে চিঞৰিলে।\nগাড়ীৰ ছীটটো সঁচাকৈয়ে ৰঙচঙীয়া ধুনীয়া আছিল। ৰত্ন ঠিকাদাৰৰ মৰম-হেঁপাহ নাথাকিবনো কিয়!\nআস! এই যে ছীটবোৰ!\n« উত্তৰাধিকাৰ – ভাস্কৰ শৰ্ম্মা\nফটা-ঢোল এডভেঞ্চাৰ – হেমন্ত কাকতী »\nহুমুনিয়াহ । । । । । । । ।\nএটা ছিট । । । । । । । ।\nVal lagile pohri..\nঅনুভুতিৰ সুন্দৰ প্ৰকাশ সদায়ৰ দৰেই (y)\nভাল লাগিল দিগন্ত ।\nbohut kotha koi dile……..\nManabendra Kr Sarma\nতোমাৰ লেখাই জীৱনৰ গান গায়৷ কলিজাৰ ক’ৰবাতো মোঁচৰ এটা মাৰে৷ আৰু আগুৱাই যোৱা৷\nহয়, চল্লিশটা বসন্ত পাৰ কৰাৰ পিছতো এতিয়াও হাঁ‌হাকাৰ কৰি ফুৰিছো, এটা “ছিট”ৰ বাবে।\nচিট বিচাৰোঁতেই জীৱন যায়………


clash-between-police-and-public-in-rupohihat-nagaon-tv-nilutpal-skd– News18 Assam\nTrending Topics :#HimantaBiswaSarma #TokyoOlympic #AssamMizoramBorderConflict\nকোৰোণা (Covid 19)\nআচলতে কি হৈছিল ৰূপহীহাটত? কিয় আৰক্ষী আৰু ৰাইজৰ মাজত হৈছিল প্ৰচণ্ড সংঘাত?\nLumding Protest : লামডিঙত মেট্ৰিক–উচ্চতৰ মাধ্যমিকত অনুত্তীৰ্ণ ছাত্ৰ–ছাত্ৰীৰ প্ৰতিবাদ, পথ অৱৰোধ\nNilakanta Sharma: মণিপুৰৰ মুখ্যমন্ত্ৰীয়ে হকীত ব্ৰঞ্জ জয়ী নীলকান্তক দিব চাকৰি আৰু ৭৫ লাখ টকা\nসদনত অধ্যক্ষ বনাম বিৰোধী! বিৰোধীৰ প্ৰতিবাদত অচল বিধানসভা...শেষত অধ্যক্ষই ক'লে, 'মই অসমীয়া বেছি নাজানো'\nHimanta Biswa Sarma : ‘কংগ্ৰেছৰ বহু বিধায়কৰ শৰীৰটোহে কংগ্ৰেছত আছে, আত্মাটো মোৰ লগত আছে’- ক’লে মুখ্যমন্ত্ৰী ড০ হিমন্ত বিশ্ব শৰ্মা\nUpdated:June 10, 2021, 9:00 AM IST\nআৰক্ষীৰ দল দেখি পলায়ন কৰা ছৈয়দ আখতাৰ নামৰ যুৱকজনে এখন বিলত জাঁপ দিয়ে। কিন্তু সাঁতুৰিব নজনা যুৱকজনে কৰুণভাৱে মৃত্যুক সাবটি লয়।\nLast Updated: June 10, 2021, 9:00 AM IST\nএজন যুৱকৰ মৃত্যুক কেন্দ্ৰ কৰি বুধবাৰে উত্তপ্ত হৈ পৰে নগাঁৱৰ ৰূপহীহাট। জানিব পৰা মতে, ৰূপহীৰ গেৰেকীগাঁৱত বুধবাৰে আবেলি একাংশ যুৱকে ক্ৰিক্ৰেট খেলৰ আয়োজন কৰিছিল। কিন্তু সান্ধ্য আইন চলি থকাৰ মাজত ক্ৰিক্ৰেট খেল চলি থকাৰ খবৰ পাই আৰক্ষীৰ এটা দল ঘটনাস্থলীত উপস্থিত হয় আৰু যুৱকৰ দলটোক ছত্ৰভংগ দিয়াবলৈ লাঠীচালনা কৰে। আৰক্ষীৰ দল দেখি পলায়ন কৰা ছৈয়দ আখতাৰ নামৰ যুৱকজনে এখন বিলত জাঁপ দিয়ে। কিন্তু সাঁতুৰিব নজনা যুৱকজনে কৰুণভাৱে মৃত্যুক সাবটি লয়।\nইয়াৰ পিছতে স্থানীয় ৰাইজে ৰূপহীহাট আৰক্ষী থানা ঘেৰাও কৰি আৰক্ষীৰ দলটোৰ শাস্তিৰ দাবীত থানা ঘেৰাও কৰে। প্ৰতিবাদী ৰাইজ আৰু আৰক্ষীৰ মাজত বাক-বিতণ্ডাৰ সৃষ্টি হয়। হঠাৎ প্ৰতিবাদী ৰাইজৰ মাজৰ পৰা একাংশই শিলগুটি নিক্ষেপ কৰাৰ লগতে থানাত আক্ৰমণৰ চেষ্টা কৰে। পৰিস্থিতি নিয়ন্ত্ৰন কৰিবলৈ আৰক্ষীয়ে লাঠীচালনা কৰাৰ লগতে শূণ্যলৈ গুলীচালনাও কৰে। আৰক্ষীৰ এই কাৰ্যত ক্ষোভিত হৈ পৰা ৰাইজে আৰক্ষীৰ ৪খন বাহন ভাঙি চুৰমাৰ কৰে।\nৰাইজে আনকি এখন অগ্নিনিৰ্বাপক বাহিনীৰ গাড়ীৰো ক্ষতিসাধন কৰে। ইয়াৰ পিছতে নগাঁৱৰ অতিৰিক্ত আৰক্ষী অধীক্ষক(সীমান্ত) মানস শইকীয়াৰ নেতৃত্বত যোৱা আৰক্ষীৰ দলে উত্তেজিত জনতাক নিয়ন্ত্ৰন কৰিবলৈ কন্দুৱা গেছ নিক্ষেপ কৰাৰ লগতে সমবেত ৰাইজক ছত্ৰভংগ দিয়াবলৈ সক্ষম হয়। ঘটনাত আৰক্ষীৰ এজন লোক আহত হোৱাৰ লগতে আৰক্ষীয়ে এই ঘটনাত জড়িত কেইবাজনো যুৱকক আটক কৰিছে।\nFirst published: June 10, 2021, 9:00 AM IST\nক্ৰিকেটাৰ ৱাৰ্ণে ৫১বছৰ বয়সতো বিচাৰি ফুৰে নতুন নতুন Girlfriend: ক'লে বন্ধুৱে\nGold : আপোনাৰ সোণৰ গহণাখিনিৰ যতন লওক এইদৰে, দীৰ্ঘদিন ধৰি থাকিব উজলি\nএই নিয়মসমূহ মানি চলক! বিদ্যুতৰ বিলৰ নামত কমিব আপোনাৰ খৰচ!\nReliance BP Mobility Limited | Swiggy: ইকো-চিষ্টেমৰ মাধ্যমেৰে খাদ্যৰ ডেলিভাৰী দিবলৈ চুক্তিবদ্ধ হ'ল ৰিলয়েন্স বিপি মোবিলিটী লিমিটেড আৰু চুইগি\nপ্ৰশান্ত কিশোৰ আৰু ছোনিয়া গান্ধীয়ে কি কথা আলোচনা কৰিছে? ২০২২ৰ নিৰ্বাচন নহয়, কিন্তু এয়া...\nBeautiful Haunted Farmhouse : ২০ বছৰ ধৰি বন্ধ হৈ পৰি আছে চালে চকু ৰোৱা ৰহস্যময় ফাৰ্ম হাউছ, দুৱাৰ খুলি যিয়েই ভিতৰলৈ গৈছে চিঞৰি ওলাই আহিছে...!\nCasteist Slurs: অলিম্পিকত পৰাজয়ৰ পিছতে মহিলা হকী খেলুৱৈ বন্দনা কাটাৰিয়াৰ ঘৰৰ সন্মুখত উচ্চ জাত–নিম্ন জাতৰ চৰ্চা, ফূৰ্তিত ফুটালে ফটকা\nচুক্তিবদ্ধ হ'ল ৰিলয়েন্স বিপি মোবিলিটী লিমিটেড আৰু চুইগি\nপ্ৰশান্ত কিশোৰ আৰু ছোনিয়া গান্ধীয়ে কি কথা আলোচনা কৰিছে?\n২০ বছৰ ধৰি বন্ধ হৈ পৰি আছে চালে চকু ৰোৱা ৰহস্যময় ফাৰ্ম হাউছ, কি আছে ভিতৰত..\nঅলিম্পিকত হৰাৰ পিছত হকী খেলুৱৈ বন্দনাৰ পৰিয়ালক নীচ জাতি বুলি ঠাট্টা


xukhdukh.com September 14, 2014 goodnews,\n১. অসমত কালি অনুষ্ঠিত হোৱা উপনিৰ্বাচন শান্তিপূৰ্ণভাৱে তিনিওটা সমষ্টিতে সুকলমে সম্পন্ন হৈ যোৱাৰ সুখবৰ। যমুনামুখত ৭০, শিলচৰত ৬২ আৰু লক্ষীপুৰ সমষ্টিত ৬৬শতাংশ ভোটদান হোৱাৰ বাতৰিও প্ৰকাশ পাইছে।\n২. কালি ৰাজ্যজুৰি পালিত হ'ল শ্ৰীশ্ৰী মাধৱদেৱৰ তিৰোভাৱ তিথি। বৰপেটা সত্ৰত ইয়াক কীৰ্তন মহোতসৱৰ ৰূপত পৰম্পৰাগতভাৱে পালন কৰা হয়। চৈধ্য প্ৰসংগৰ পৰিবৰ্তন আৰু পৰিবৰ্ধনৰ লগতে নৈমিত্তিক প্ৰসংগৰ সংযোজনেৰে গায়ন-বায়ন, ঘোষা কীৰ্তনীয়া, ৰাস কীৰ্তনীয়া আৰু নাম কীৰ্তনীয়াই তাল ভংগ নকৰাকৈয়ে অবিৰত ভাৱে কীৰ্তন কৰি এই কীৰ্তন মহোতসৱৰ ৰূপদান কৰা হয়।\n৩. অনাগত দুৰ্গাপূজা উপলক্ষে আগতীয়াকৈ দৰমহা তথা পেঞ্চন মোকোলাই দিবলৈ ৰাজ্য চৰকাৰে নিৰ্দেশ জাৰি কৰাৰ সুখবৰ। মুখ্যমন্ত্ৰীয়ে ৰাজ্য চৰকাৰৰ কৰ্মচাৰী আৰু পেঞ্চনাৰ সকলৰ মাহিলী বেতন অহা ২৫ছেপ্তেম্বৰৰ পৰাই মুকলি কৰি দিবলৈ সংশ্লিষ্ট পক্ষক নিৰ্দেশ দিয়া বুলিও বাতৰি প্ৰকাশিত হৈছে।\n৪. কালি অইল ইণ্ডিয়া লিমিটেডৰ অধ্যক্ষ তথা পৰিচালন সঞ্চালক এছ এক শ্ৰীবাস্তৱে অসমৰ মুখ্যমন্ত্ৰীক সাক্ষাত কৰে। এই সাক্ষাতৰ সময়তে বানাক্ৰান্ত লোক সকলৰ বাবে মুখ্যমন্ত্ৰীৰ সাহাৰ্য পুঁজিলৈ কোম্পানীটোৰ ফালৰ পৰা ৭০লাখ টকাৰ ধনৰ চেক অৰ্পণ কৰাৰ সুখবৰ জানিব পৰা গৈছে।\n৫. মেট্ৰিক পৰীক্ষাৰ ফলাফলক ত্ৰুটি আঁতৰ কৰাৰ লক্ষ্যৰে আধুনিক পদ্ধতিৰ "অপটিকেল মাৰ্ক ৰিকগনিশ্যন"ৰ ব্যৱহাৰ কৰিব ছেবাই। এই পৰীক্ষা পৰিচালনা দ্বায়িত্ব ব্যক্তিগত খণ্ডক গতাই নিদিয়ে বুলি স্থিতি স্পষ্ট কৰি বিভিন্ন ৰাজ্যত বিগত ১৫বছৰে ব্যৱহাৰ হোৱা এই অ'এম আৰ পদ্ধতি অৱলম্বনৰ কথা ঘোষণা কৰে। অহা বছৰৰ পৰা এডমিট কাৰ্ডো অনলাইন পোৱাৰ ব্যৱস্থা হব বুলিও প্ৰকাশ কৰিছে।\n৬. তেজপুৰৰ বান থিয়েটাৰত আজিৰে পৰা তিনি দিনীয়াকৈ আৰম্ভ হৈছে সপ্তম সংখ্যক সত্ৰীয়া সংগীত সমাৰোহ। সংগীত নাটক একাডেমীৰ অধীনত গুৱাহাটীস্থ সত্ৰীয়া কেন্দ্ৰৰ উদ্যোগতে চলিছে এই আয়োজন। সংগীত-নৃত্য আদিৰ প্ৰদৰ্শনৰ উপৰিও ১৫ আৰু ১৬ছেপ্তেম্বৰত আলোচনা সত্ৰৰো আয়োজন কৰাৰ সুখবৰ পোৱা গৈছে।\n৭. ঢেকীয়াজুলি পৌৰসভাই কাৰ্যকাল সামৰি নিৰ্বাচনলৈ সাজু হোৱাৰ সময়তে ৰূপায়ণ কৰা ১১খনকৈ উন্নয়নমূলক আঁচনি একেদিনাই উদ্বোধন কৰি এক চমকৰ সৃষ্টি কৰে। ঢেকীয়াজুলিৰ সাপ্তাহিক বজাৰ প্ৰাংগণত মুকলি কৰা হয় কবিগুৰু ৰবীন্দ্ৰনাথ ঠাকুৰৰ এটি পূৰ্ণাংগ মূৰ্তিও। এই অনুষ্ঠানত জিলা উপায়ুক্ত ললিত গগৈ, আৰক্ষী অধীক্ষক সংযুক্তা পৰাশৰ, বিধায়ক বাবুল চক্ৰৱৰ্তীয়েও অংশ লয়। ৭৫টা আত্ম-সহায়ক গোটক চেক বিতৰণ তথা ৬৬গৰাকী নিবনুৱা যুৱক-যুৱতীলৈ বেংক ঋণৰ বাবে অনুমোদন পত্ৰই বিতৰণ কৰাৰ সুখবৰ জানিব পৰা গৈছে।\n৮. মৰিগাঁৱৰ হাতীগড় প্ৰাথমিক বিদ্যালয়ৰ প্ৰধান শিক্ষক যোগেন চন্দ্ৰ শৰ্মাক "দধিচী বঁটা"ৰে যোৱা বৃহস্পতিবাৰে এখন ৰাজহুৱা সভাত প্ৰদান কৰা হয়। কৃতী শিক্ষক গৰাকীক তেখেতৰ সামাজিক অৱদানৰ বাবেই এই বঁটাৰে সন্মানিত কৰা হৈছে।\n৯. কেন্দ্ৰীয় মানৱ সম্পদ বিকাশ মন্ত্ৰালয়ে উত্তৰ-পূৱৰ আৰ্থিকভাৱে দুৰ্বল পৰিয়ালৰ মেধাৱী ছাত্ৰ-ছাত্ৰীৰ বাবে "ঈশান উদয়" আঁচনি ঘোষণা কৰিছে। দহ হাজাৰ শিক্ষাৰ্থীলৈ স্নাতক ও স্নাতকোত্তৰ পাঠ্যক্ৰমত ৩৫০০ ৰ পৰা ৫০০টকালৈ জলপানি আগবঢ়োৱা হব। ইয়াৰ বাবে পৰিয়ালৰ বাৰ্ষিক আয় ৪.৫ লাখৰ অধিক হব নালাগিব। আন এক আঁচনি "ঈশান বিকাশ"ৰ যোগেদি আইআইটি, আই আই এম আদি প্ৰতিষ্ঠানলৈ বছৰেকত ২০১৬ গৰাকী ছাত্ৰ-ছাত্ৰীক মত-বিনিময় কাৰ্যসূচীৰ অধীনত পঠোৱাৰ ব্যৱস্থা হব বুলিও ঘোষণা কৰিছে।\n১০. ভাৰতীয় পুৰাতত্ব জৰীপ বিভাগে শিৱসাগৰ জিলাৰ ঐতিহাসিক চৰাইদেউ মৈদাম প্ৰাগংণক ইউনেস্ক'ৰ বিশ্ব ঐতিহ্যৰ তালিকাত স্থান অৰ্জনৰ বাবে সাজু কৰাৰ বাবে বিশেষ উদ্যোগ গ্ৰহণ কৰিব। দিল্লীৰ মুখ্য কাৰ্যালয়ৰ বিষয়াৰ নেতৃত্বত আই আই টি খৰগপুৰৰ অধ্যাপক সহ এক বিশেষজ্ঞৰ দলে বিশ্ব ঐতিহ্যৰ স্বীকৃতিৰ সাম্ভাব্য তালিকাত স্থান পোৱা পৰ্যটনস্থলীখনক চূড়ান্ত তালিকালৈ নিবলৈ প্ৰয়োজনীয় পদক্ষেপ লব বুলিও প্ৰকাশ কৰিছে।\nBy xukhdukh.com on September 14, 2014


About of Kaziranga National Park in Assamese - National Park\nকাজিৰঙা নামটোৰ উৎপত্তি The origin of the name Kaziranga\nভৌগোলিক অৱস্থান Kaziranga’s geographical location\nএটা খড়গযুক্ত গঁড়ৰ বাবে পৃথিৱী বিখ্যাত Kaziranga National Park অসমৰ গোলাঘাট আৰু নগাঁও জিলাৰ ৪৩০ বৰ্গ কিলোমিটাৰ এলেকা আগুৰি থকা এখন ডাঙৰ বনভূমি। গুৱাহাটীৰপৰা পূবে ২১৭ কিলোমিটাৰ দূৰত্বত অৱস্থিত কাজিৰঙাই হ’ল ৰাষ্ট্ৰীয় উদ্যানৰ Kaziranga National Park স্বীকৃতি পোৱা অসমৰ প্ৰথমখন বনভূমি। এই ৰাষ্ট্ৰীয় উদ্যানৰ স্বীকৃতিৰ কথা কওঁতে এগৰাকী ব্ৰিটিছ মহিলাৰ প্রসংগ আহি পৰে। ১৯০০ চনৰ প্ৰথমৰ পৰাই ইংৰাজসকলে অসমত চাহ বাগান খোলাৰ কাম আৰম্ভ কৰিবলৈ লয়। তেতিয়া ইংৰাজসকলে আমোদ-প্ৰমোদৰ বাবে বহুতো জীৱ-জন্তুক হত্যা কৰিছিল আৰু বহুতো প্রাণীক নিজৰ বাগানৰ মাটি উলিয়াবলৈ যাওঁতেও হত্যা কৰিছিল About of Kaziranga National Park in Assamese\nLord Carzon with wife\nফলস্বৰূপে লৰ্ড কাৰ্জনে পত্নীৰ অনুৰোধ ৰক্ষা কৰি ১৯০৫ চনৰ ১ মে’-ৰ পৰা ২৩২ কিলোমিটাৰ মাটিকালি সামৰি অভয়াৰণ্যক সংৰক্ষিত বনাঞ্চল হিচাপে ঘোষণা কৰিবলৈ আগ্ৰহ প্রকাশ কৰে। অৱশ্যে তাৰ তিনি বছৰৰ পাছত বনাঞ্চলখনত মাটিকালি ১৫২ কিলোমিটাৰ পৰ্যন্ত বঢ়োৱা হয় আৰু ১৯০৮ চনৰ ৩ জানুৱাৰীৰ দিনা সেই সমগ্ৰ অৰণ্য অঞ্চলক সংৰক্ষিত বনাঞ্চল হিচাপে লৰ্ড কাৰ্জনে ঘোষণা কৰে। ১৯১৬ চনৰ ১০ নৱেম্বৰত ইয়াক মৃগয়াবন প্রমোদ উদ্যান) (Game Sanctuary ) হিচাপে ঘোষণা কৰা হৈছিল যদিও ‘মৃগয়া’ শব্দটোৱে চিকাৰৰ বৈধতাক সূচোৱা বাবে ১৯৫০ চনত কাজিৰঙাক বন্যপ্ৰাণী অভয়াৰণ্য বুলি ঘোষণা কৰা হয়।\nকাজিৰঙা নামটোৰ ব্যুৎপত্তি সন্দৰ্ভত কিছু জনশ্ৰুতি আছে। কোনো এক জনশ্ৰুতিমতে, কাৰ্বি ডেকা কাজিয়ে ৰঙা নামৰ এগৰাকী গাভৰুক ভাল পাইছিল। কিন্তু তেওঁলোকৰ পৰিয়ালে সম্পৰ্কটোক মানি নোলোৱাত দুয়ো অৰণ্যৰ মাজত হেৰাই যায়। সেয়ে দুয়োৰে নামেৰে অভয়াৰণ্যখনৰ নাম কাজিৰঙা Kaziranga National Park হয় ।\nকাজিৰঙাৰ মুখ্য আকৰষৰ্ণ এটা খড়গযুক্ত গঁড়\nThe main attraction of Kaziranga isaOne Horned Rhino\nআন এক জনশ্ৰুতিমতে, কাজিৰ-এ-ৰংগ যাৰ অৰ্থ কাজিৰৰ গাঁও। (কাৰ্বি ভাষাত কাজিৰৰ অৰ্থ ছোৱালী)। আনহাতে কাৰ্বি ভাষাত ‘কাজি’ মানে ছাগলী আৰু ‘ৰঙা’ মানে অসমীয়া ৰঙা শব্দৰ অৰ্থৰ সৈতে একে। অৰ্থাৎ ৰঙা ছাগলীৰ বাসভূমি হিচাপে কাজিৰঙাৰ নাম হয়। এই জনশ্ৰুতিৰ সপক্ষে ২০০২ চনৰ মাৰ্চৰ Traveller নামৰ মাহেকীয়া আলোচনীখনত এটা প্রবন্ধ প্রকাশ পাইছিল। প্রবন্ধটোত কাজিৰঙা সন্ৰ্পকে এনেদৰে লিখা আছিল Kaziranga means, “Where the mountain goat has water in the language of the Karbi Tribe”. আন এক জনশ্ৰুতিমতে এই অঞ্চলত পূৰ্বতে ‘কাজি’ নামৰ এগৰাকী বুঢ়ী আৰু ‘ৰঙাই’ নামৰ এজন বুঢ়া আছিল। কালক্ৰমত এই বুঢ়া-বুঢ়ীহালৰ নামৰ পৰাই কাজিৰঙা নামটো হ’ল।\nআনহাতে ৬০০ বছৰ ৰাজত্ব কৰা আহোমসকলৰ সেনাপতি ফেচেং হাজৰিকাক এই অঞ্চলত কোনোবাই হত্যা কৰিছিল আৰু তেওঁৰ দেহৰ পৰা ‘কাজল ৰঙা’ বৰণৰ তেজ নিগৰিত হৈছিল। যি ‘কাজল ৰঙা’ তেজৰ পৰাই কালক্ৰমত নামটোৰ উৎপত্তি হ’ল বুলি বহুতে কব খোজে। আন এটা জনশ্রতিমতে এজন আহোম স্বৰ্গদেউৰ নিৰ্দেশমতে এজন গোসাঁইক এই ঠাইত হত্যা কৰা ৷ হৈছিল আৰু তেওঁৰ দেহৰ পৰা ওলোৱা ‘কাজল ৰঙা’ তেজৰ পৰা কাজিৰঙা নামটোৰ উৎপত্তি হৈছিল। সোতৰ শতিকাত আহোম স্বৰ্গদেউ প্রতাপ সিংহৰ দিনতে এই স্থানৰ নাম কাজিৰঙা আছিল বুলি জনা যায়।\nএই অভয়াৰণ্যৰ উত্তৰে বিশাল ব্ৰহ্মপুত্ৰ নদী, দক্ষিণে কাৰ্বি পাহাৰ, পূবে গোলাঘাট জিলাৰ বোকাখাত মহকুমা আৰু পশ্চিম দিশত আছে নগাঁও জিলাৰ জখলাবন্ধা। অভয়াৰণ্যত কঁহৰা, অগৰাতলী, বাগৰি আৰু বুঢ়াপাহাৰ – এই চাৰিটা প্ৰশাসনিক বনাঞ্চলত ভাগ কৰা হৈছে। এই বনাঞ্চল কেইখন কেইবাটাও ব্লকৰ অন্তৰ্ভুক্ত৷ সেইকেইটা হ’ল – বাগৰি, হালধিবাৰী, পাণবাৰী, ভৱানী, চাৰিঘৰীয়া, বৰালিমাৰা আৰু তামুলীপথাৰ।\nঅভয়াৰণ্যৰ ভৌগোলিক অৱস্থান ২৬০৩০/ উত্তৰৰপৰা ২৬০৪৫/ উত্তৰ অক্ষাংশ আৰু ৯৩০০৮/ পূবৰপৰা ৯৩০৩৬/ পূব দ্ৰাঘিমাংশৰ ভিতৰত। অভয়াৰণ্যখন দীঘলে পূবৰপৰা পশ্চিমলৈ ৪০ কিলোমিটাৰ আৰু বহলে উত্তৰৰপৰা দক্ষিণলৈ ১৩ কিলোমিটাৰ।\nএই ৰাষ্ট্ৰীয় উদ্যানৰ Kaziranga National Park অৰণ্যৰাজিক চাৰিভাগত ভগাব পাৰি। সেইবোৰ হ’ল-_ ১) পলসুৱা ঘাঁহনি অঞ্চল ২) পলসুৱা ভূমিৰ অৰণ্য ৩) মিশ্র সেমেকা পৰ্ণপাতী অৰণ্য ৪) ক্ৰন্তীয় অৰ্ধ চিৰসেউজ অৰণ্য। “১৯৮৬ চনৰ তথ্য অনুসৰি ৪১ শতাংশ দীঘল ঘাঁহ, ১১ শতাংশ চুটি ঘাঁহ, ২৯ শতাংশ মুকলি হাবি, ৪ শতাংশ পিটনি,\n৮ শতাংশ সৰু নদী, জলাশয় আৰু বাকী ৬ শতাংশ বালিৰে ভৰা।অভয়াৰণ্যখনৰ মাজেৰে বৰজুৰি, কঁহৰা, দিহিং, ভালুকজুৰি, দেওপানী, মৰা ডিফলি আদি সৰু নৈ আৰু জুৰি বৈ গৈছে।\nএই অভয়াৰণ্যৰ বিশালতা আৰু ইয়াৰ জীৱানুকুল পৰিৱেশৰ বাবেই উদ্যানখনত বিভিন্ন প্ৰজাতিৰ গছ-গছনি আৰু পশু-পক্ষীৰ প্ৰাচুৰ্য দেখা যায়। ইয়াৰ উদ্ভিদৰাজিৰ ভিতৰত শিমলু, ও-টেঙা, চোম, আমলখি, কৰৈ, এজাৰ, ভেলকৰ, ভেলেউ, জামুক, ভেৰ, হিজল, বগৰী, আঁহত, বিভিন্ন প্রজাতিৰ ডিমৰু আদিয়েই প্রধান। ঘাঁহনি অঞ্চলত সততে দেখা কেইবিধমান ঘাঁহৰ প্ৰজাতি হৈছে – ইকৰা, নল, উলূখেৰ, খাগৰি, বিৰিণা, বৰতা খেৰ, সৰণখেৰ, লকচা, দূবৰি, কঁহুৱা, তৰা, ববচাবন, বিহলঙনী ইত্যাদি। প্রত্যেক জ্বলাই দিয়া হয়। তাৰপৰা বাৰিষাৰ লগে লগে তৃণভোজী জন্তুবোৰৰ বাবে নতুন ঘাঁহ ওলায়। এই জুই কাঠনি বা ডাঙৰ গছৰ হাবিৰে ভৰা অঞ্চললৈ আৰু চৰাই বাস কৰা অঞ্চলবোৰলৈ বিয়পি নাযাবলৈ যথোচিত ব্যৱস্থা লোৱা হয়। ইয়াত থকা বিল আৰু জলাশয়বোৰ বিভিন্ন ধৰণৰ জলজ উদ্ভিদেৰে ভৰি আছে। ইয়াৰ ভিতৰত দল, কলমৌ, হেলচী, বৰপুণী, সৰুপুণী, ভেট, পদুম, মেটেকা, পানীশিঙৰী আদি উল্লেখযোগ্য। বিভিন্ন প্রজাতিৰ অৰ্কিড উদ্যানখনৰ এক উল্লেখযোগ্য সম্পদ।\nইয়াত মুখ্য আকৰ্ষণ এটা খড়গযুক্ত গঁড় যদিও ইয়াৰৰ আন এক আপুৰুগীয়া সম্পদ হ’ল দলহৰিণ। ইয়াৰ উপৰি বিভিন্ন প্ৰজাতিৰ স্তন্যপায়ী জন্তু, বনৰীয়া চৰাই, নানাবিধ সৰীসৃপ, মাছ, কাছ আদিৰো বাসস্থান। ১৯০৮ চনত গঁড়ৰ সংখ্যা আছিল ১২টা। ২০০৮ চনৰ তথ্য অনুসৰি বনৰীয়া ম’হৰ সংখ্যা ১,৬৬৬টা আৰু হাতীৰ সংখ্যা প্রায় ১,৯৪০টা। ২০১২ চনৰ লোকপিয়লমতে এই অভয়াৰণ্যত গঁড়ৰ সংখ্যা ২২৯০টা। এশিঙীয়া গঁড়, দলহৰিণ, বনৰীয়া ম’হ, বাঘ আৰু হাতী–এই পাঁচবিধ প্রাণীৰে উদ্যানখন বিশেষভাৱে গৌৰৱান্বিত। পৃথিৱীৰ ভিতৰত Kaziranga National Park বাঘৰ ঘনত্ব সৰ্বাধিক। অভয়াৰণ্যখনত থকা আন স্তন্যপায়ী জন্তুৰ ভিতৰত – হলৌ বান্দৰ, হনুমান বান্দৰ, মলুৱা বান্দৰ, সোণালী বান্দৰ, শৰপহু, খুটীয়া পহু, ভালুক, বনৰীয়া গাহৰি, শিহু, বিভিন্ন প্ৰজাতিৰ উদ, জহামাল, গেৰেলা, মেচেকা, নেউল, শিয়াল, গোধাফুটুকী, নাহৰফুটুকী, লতামাকৰি, হেপা, বনৰৌ আদিয়ে প্রধান।\nএশিঙীয়া গঁড়, বাঘ, হাতী, দলহৰিণ আৰু বনৰীয়া ম’হ\nএই পাঁচবিধ প্ৰাণীৰে উদ্যানখন বিশেষভাৱে গৌৰৱান্বিত\nপমক্ষীকুলৰ বাবে এই অভয়াৰণ্য ইমান বিখ্যাত। বৰ্তমান ৪৮০ ৰো অধিক পৰিভ্ৰমী আৰু স্থানীয় চৰাই নথিভুক্ত হৈছে। অভয়াৰণ্যত বাস কৰা বিভিন্ন প্ৰজাতিৰ চৰাইৰ বাবে পক্ষীৰ জগতত কাজিৰঙাৰ স্থান Corbet National Park পিছতেই দ্বিতীয় স্থানত। ইয়াত পোৱা বিভিন্ন চৰাইৰ ভিতৰত – পেলিকান, হাড়গিলা, বৰটোকোলা, ধনেশ, চিলনী, বালিমাহী, গোধাচিলনী, শগুন, মণিয়ৰী, বৰবগ, মাজুবগ, শামুকভঙা, হঁয়কলি, উলূমৰা, ঢেকৰ, ডাউক, কপৌ, কুকুহা, হুদু, দিনকণা, ধনেশ, বিভিন্ন প্ৰজাতিৰ মাছৰোকা, হেটুলুকা, বাঢ়ৈটোকা, ফেঁচু, ভাটৌ, শালিকা, বুলবুলি, মইনা, কুলি, কেতেকী, কলাখোৱা, বালিমাহী, মৌপিয়া আদি উল্লেখযোগ্য। অভয়াৰণ্য Birdlife International –ৰ দ্বাৰা Important Bird Area হিচাপে স্বীকৃত হৈছে। তদুপৰি ৰ চহলা বিলৰ কাষত পৰিভ্ৰমী চৰাই পেলিকান যথেষ্টসংখ্যক থাকে বাবে সেই ঠাইক ‘পেলিকান কলনি’ বুলি কোৱা হয়।\nৰাষ্ট্ৰীয় উদ্যানখনত ২৭টা প্রজাতিৰ সৰীসৃপ আৰু ৪২টা প্রজাতিৰ মাছ পোৱা যায়। সৰীসৃপৰ ভিতৰত অজগৰ, গুঁই, মচোৱা গোম, পানী মড়লী, ফেঁটীসাপ, ৰাজফেঁটী আদি সাপৰ লগতে বিভিন্ন প্রজাতিৰ কাছ পোৱা যায়।\nইায়াত ভ্ৰমণৰ বাবে যাতায়াত ব্যৱস্থা সুন্দৰ। ইয়াৰ মাজেৰে ৩৭নং ৰাষ্ট্ৰীয় ঘাইপথ পাৰ হৈ গৈছে। ৩৭নং ৰাষ্ট্ৰীয় ঘাইপথৰ গাতে লাগি থকা কঁহৰা চাৰিআলিৰ মুখ্য প্রৱেশদ্বাৰ। কঁহৰাই হ’ল ইযাৰ প্রাণকেন্দ্ৰ। গুৱাহাটীৰপৰা অভয়াৰণ্যলৈ দূৰত্ব ২১৭ কিলোমিটাৰ। ৭৫ কিলোমিটাৰ আঁতৰত আছে ফৰকাটিং ৰে’ল জংছন। ৯৭ কিলোমিটাৰ দূৰত্বত আছে যোৰহাটৰ ৰৰৈয়া বিমান বন্দৰ আৰু ১০০ কিলোমিটাৰ দূৰত্বত আছে তেজপুৰৰ শালনিবাৰী বিমান বন্দৰ। অসমৰ বাহিৰৰ পৰ্যটকসকলে গুৱাহাটীৰ বৰবাৰস্থিত লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমান বন্দৰত নামি বাছেৰে কঁহৰালৈ, ৰে’লেৰে ফৰকাটিঙলৈ আৰু বিমানেৰে যোৰহাট বা তেজপুৰলৈ যাব পাৰে। কঁহৰা চাৰিআলিৰপৰা জীপ, অট’ৰিক্সা আদিৰে ল’জবোৰলৈ যাব পাৰি।\nবৰ্তমান কাজিৰঙাৰ দাঁতিকাষৰীয়া অঞ্চলবোৰত বহুতো ৰিজ’ৰ্ট, হোটেল আদি গঢ় লৈ উঠিছে। কঁহৰাত পৰ্যটন বিভাগৰদ্বাৰা নিৰ্মিত অৰণ্য, বনানি, বনজ্ৰী, কুঞ্জবন আদি নামেৰে ল’জ আছে। কঁহৰা, বাগৰি আৰু আৰ্মিৰাত বন বিভাগৰ তিনিটা বঙলা আছে। কঁহৰাৰপৰা নাতিদূৰত Wild Grass নামৰ ব্যক্তিগত খণ্ডৰ এখন বিলাসী হোটেল আছে। পৰ্যটকসকলক নিচেই পুৱাতে জীপেৰে ভিতৰলৈ লৈ যোৱা হয় আৰু মিহিমুখৰ হাতীত উঠা স্থানৰপৰা হাতীৰে উদ্যানৰ মাজেদি লৈ যোৱা হয়। জীপগাড়ীৰে অভয়াৰণ্যখনৰ প্ৰায় ৪০-৫০ কিলোমিটাৰ ভিতৰলৈ সোমাই যাব পাৰি।\nউদ্যানখন ভ্ৰমণৰ বাবে নৱেম্বৰ মাহৰপৰা এপ্ৰিল মাহলৈ উপযুক্ত সময় The best time to visit the park is from November to April.\nপৰ্যটকৰ দৃষ্টিত ই আকৰ্ষণীয়। এই অভয়াৰণ্য লৈ হৈছে গীত, কিতাপ আৰু তথ্যচিত্ৰ। প্ৰকৃতিবিদ ডাঃ ৰবীন বেনাজীয়ে ইয়াৰৰ প্ৰাকৃতিক সৌন্দৰ্যত বিমুগ্ধ হৈ কৈছিল, ‘যদি পৃথিৱীত স্বৰ্গ আছে, তেন্তে সেইখন কাজিৰঙা |’ তেওঁ ‘কাজিৰঙা’ নাম দি এখন তথ্যচিত্ৰ নিৰ্মাণ কৰিছিল আৰু তথ্যচিত্ৰখন ১৯৬১ চনত বাৰ্লিন টেলিভিছনত প্রচাৰ হৈছিল। এই তথ্যচিত্ৰখনেই কাজিৰঙাক বিশ্বৰ সন্মুখত প্ৰতিষ্ঠা কৰে। প্ৰথমজন অসমীয়া বনবিষয়া মহীচন্দ্ৰ মিৰিয়েও অভয়াৰণ্যক বিশ্বত এক গুৰুত্বপূৰ্ণ স্থানত অধিষ্ঠিত কৰাত এক বিশেষ অৱদান যোগাইছিল।\nআমেৰিকাৰ কল্প-বিজ্ঞান লেখক L. Sprague de Camp এ কাজিৰঙা ভ্ৰমণ কৰি ‘কাজিৰঙা, অসম’ নামেৰে কবিতা ৰচনা কৰিছে; ডণ ভূপেন হাজৰিকাই ‘অভয়াৰণ্যক ভয়াৱহ নহয় শীৰ্ষক গীত গাইছে। তদুপৰি হাজৰিকাই ‘কাজিৰঙা মোৰ সেউজ সপোন। আপোন কঁহৰা বাগৰি। সীমাৰ লুইত আৰু ডিফলু আপোন। আপোন মৰমী কুঠৰী। মোৰ কাজিৰঙাখনি অৰণ্য’ শীৰ্ষক গীতটি গাই ইয়াক এক অনন্য মাত্ৰা প্ৰদান কৰি থৈ গৈছে৷ আন এগৰাকী কণ্ঠশিল্পী অনুপম শইকীয়া ইয়ালৈ বিহুনাম গাইছে এনেদৰে -‘কাজিৰঙা বৰ ধুনীয়া, একোৰেই নাই তুলনা, তাতোকৈ ধুনীয়া তুমি, কেঁচা সোণৰ টুকুৰা.’ (মৰমজান ২০০৪, ৰচনা- ৰবীন বৰা)। অৰূপ কুমাৰ দত্তই Kaziranga Trail নামৰ এখন কিতাপ লিখিছে। ১৯৫৭ চনৰ মাৰ্চৰ The National Geographic Magazine নামৰ আন্তঃৰাষ্ট্ৰীয় আলোচনীখনত উদ্যান সম্পৰ্কে লি. মেৰিময় টেলবটৰ Stalking the Great Indian Rhino শীৰ্ষক এটা প্রবন্ধ প্ৰকাশ পাইছিল। প্রবন্ধটোত কেইবাখনো ৰঙীন আৰু ক’লা-বগা আলোকচিত্ৰ সন্নিৱিষ্ট আছিল।\nNational Park, Kaziranga. “Kaziranga National Park and Tiger Reserve”. Kaziranga National Park. our My India and Peak Adventure Tour. Retrieved6April 2019\n“Kaziranga National Park–Animal Survey”. Kaziranga National Park Authorities. Archived from the original on7August 2008. Retrieved 23 August 2008.\nAmchang Abhayarana in Assamese\nDeepor Beel Pokhi Abhayarana


Search Result of assam poll\nAssam CM to make late night video call to monitor treatment of critical COVID patients\nAssam Chief Minister Dr Himanta Biswa Sarma has asked senior doctors in hospitals and medical colleges to be on COVID care duty in night hours to attend to critical patients so that death rate could be controlled.\nঅসম আৰক্ষীত ব্যাপক সালসলনি,৭২ ঘণ্টাৰ ভিতৰত যোগদানৰ নিৰ্দেশ\nগৃহ বিভাগে কৰিছে কিছু সালসলনি\nঅসম, কভিড-১৯ সবিশেষ: ৬,৩৯৪ জন নতুনকৈ সংক্ৰমিত, ৯২ জনৰ মৃত্যু\nৰাজ্যখনত মুঠ ৯২ জন লোকৰ মৃত্যু হোৱাৰ লগতে ক'ৰনামুক্তৰ হাৰ ৮৫.৭৩ শতাংশ স্পৰ্শ কৰিছে\nঅসম জাতীয় পৰিষদে মুকলি কৰিলে প্লাজমা দাতা পঞ্জীয়ন ৱেবছাইট\nhttps://plasmafinderassamjatiyaparishad.com ত প্লাজমা দাঁতাসকলে নাম পঞ্জীয়ন কৰি প্লাজমা দান কৰিব পাৰিব\nঅসমত অক্সিজেন উৎপাদন ক্ষমতা ৮৪.৫ টনলৈ বৃদ্ধি: মুখ্যমন্ত্ৰী হিমন্ত বিশ্ব শৰ্মা\nবিগত ১ মে' তাৰিখে মুখ্যমন্ত্ৰী ড০ হিমন্ত বিশ্ব শৰ্মাই শাওকুচি প্ৰিমিয়াৰ ক্ৰায়'জেনিক্স পৰিদৰ্শন কৰে\nExemptions granted during ban on inter-district travel in Assam from May 21\nAssam ban inter-district travel from May 21\nMedia persons on poll counting duty undergo COVID test\nচৰকাৰ আহিলে ৰূপজ্যোতি কুর্মীয়ে ল'ব ক্ৰীড়া আৰু উদ্যোগ বিভাগ\nআমি চৰকাৰ গঠন কৰাটো নিশ্চিত ।\nঅসমত পুনৰ বিজেপি মিত্ৰজোঁটৰ চৰকাৰ,কাৰ সমীক্ষাত কিমান খন আসন পাব মহাজোঁটে?\nবিজেপি মিত্ৰজোঁতে লাভ কৰিব ৭২ খন আসন, কংগ্ৰেছ মহাজোঁটে লাভ কৰিব ৫৩ খন আসন\nপ্ৰথম চন্দ্ৰ অভিযানৰ সদস্য মাইকেল কলিন্সৰ মৃত্যু\nতেওঁ দীৰ্ঘদিন ধৰি কৰ্কট ৰোগত আক্ৰান্ত হৈ আছিল।\nনিৰ্বাচনী প্ৰাৰ্থী, এজেণ্টক নৈশ কাৰ্ফিউৰ পৰা ৰেহাই দিয়কঃ এপিচিচি\nস্মাৰক পত্ৰ প্ৰেৰণ কৰিলে কংগ্ৰেছে ।\nAPCC demands exemption from curfew to poll agents on strong room duty\nঅসমৰ তিনিটা সমষ্টিত পুনৰ হব ভোটগ্ৰহণ\nপুৱা ৭বজাৰ পৰা সন্ধিয়া ৬ বজালৈ অনুষ্ঠিত হ’ব এই পুনৰ ভোটগ্ৰহণ প্ৰক্ৰিয়া।\n২৭ মাৰ্চৰ পৰা ২৭ এপ্ৰিললৈ একজিট প’লৰ বাতৰি নিষিদ্ধ\n২৭ মাৰ্চৰ পৰা ২৭ এপ্ৰিললৈ একজিট প’লৰ বাতৰি বন্ধ\nসকলোলৈকে ধন্যবাদ যাচিলে মুখ্য নিৰ্বাচনী বিষয়াই\n337 in fray for final phase of Assam polls tomorrow\nThe third and final phase of Assam Assembly elections to be held across 40 constituencies amid tight security and strict COVID-19 protocols tomorrow will witness contest among total 337 candidates.\nPolling officials collect EVMs on eve of last phase polling of Assam Assembly Election\nEC prohibits Himanta from campaigning for 3rd phase polls in Assam\nThe star campaigner of the BJP and the convenor of North Est Democratic Alliance, Dr Himanta Biswa Sarma has been barred by the Election Commission of India (ECI) from campaigning for the current Assam Assembly Election with immediate effect from Friday for 48 hours for his recent remarks against Bodoland People’s Front (BPF) president Hagrama Mohilary.\nAll Rights Reserved 2021 © The Janambhumi | Total visits : 44856077


Razo in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nRazo की जानकारी\nRazo ৰ লাভ আৰু ব্যৱহাৰসমূহ- Razo Benefits & Uses in Assamese- Razo ar laabh aaru byavaharsamuh\nRazo ৰ পালি আৰু সেয়া কেনেদৰে ল'ব- Razo Dosage & How to Take in Assamese - Razo ar paali aaru xeya kenedore lobo\nRazo ৰ পাৰ্শ্চক্ৰিয়াসমূহ- Razo Side Effects in Assamese- Razo ar parshwakriyasamuh\nRazo সংক্ৰান্ত সতৰ্কতাবাণীসমূহ- Razo Related Warnings in Assamese- Razo xonkranta xatarkatabanisamuh\nঅইন দৰৱৰ সৈতে Razoৰ গুৰুতৰ ক্ৰিয়া-প্ৰতিক্ৰিয়া- Severe Interaction of Razo with Other Drugs in Assamese- Oinor xoite Razo ar gurutor kriya-pratikriya\nRazo মতভেদসমূহ- Razo Contraindications in Assamese- Razo nishedhsamuh\nRazo ৰ বিষয়ে সততে সোধা প্ৰশ্নসমূহ- Frequently asked Questions about Razo in Assamese- Razo ar bikhoye satate xodha prashnasamuh\nখাদ্য আৰু মদৰ সৈতে Razo ক্ৰিয়া-প্ৰতিক্ৰিয়া- Razo Interactions with Food and Alcohol in Assamese- khadya aaru modor xoite Razo kriya-pratikriya\nRazo ৰ লাভ আৰু ব্যৱহাৰসমূহ - Razo Benefits & Uses in Assamese - Razo ar laabh aaru byavaharsamuh\nRazo তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRazo ৰ পালি আৰু সেয়া কেনেদৰে ল'ব - Razo Dosage & How to Take in Assamese - Razo ar paali aaru xeya kenedore lobo\nRazo-ৰ উপাদানসমূহ - Razo Active Ingredients in Assamese - Razo-ar upadaansamuh\nRazo ৰ পাৰ্শ্চক্ৰিয়াসমূহ - Razo Side Effects in Assamese - Razo ar parshwakriyasamuh\nগৱেষণাৰ ভিত্তিত, Razo ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRazo সংক্ৰান্ত সতৰ্কতাবাণীসমূহ - Razo Related Warnings in Assamese - Razo xonkranta xatarkatabanisamuh\nRazo-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRazo গৰ্ভৱতী মহিলাৰ বাবে সুৰক্ষিত।\nRazo-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Razo ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Razo গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Razo কি প্ৰভাৱ দেখা গৈছে?\nবৃক্ক ৰ বাবে Razo ক্ষতিকাৰক নহয়।\nযকৃতত Razo কি প্ৰভাৱ দেখা গৈছে?\nকলিজা ৰ বাবে Razo কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Razo ৰ কি প্ৰভাৱ দেখা গৈছে?\nহৃদয় ৰ বাবে Razo ক্ষতিকাৰক নহয়।\nঅইন দৰৱৰ সৈতে Razoৰ গুৰুতৰ ক্ৰিয়া-প্ৰতিক্ৰিয়া - Severe Interaction of Razo with Other Drugs in Assamese - Oinor xoite Razo ar gurutor kriya-pratikriya\nRazo তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRazo মতভেদসমূহ - Razo Contraindications in Assamese - Razo nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Razo লোৱা অনুচিত যাতে -\nRazo ৰ বিষয়ে সততে সোধা প্ৰশ্নসমূহ - Frequently asked Questions about Razo in Assamese - Razo ar bikhoye satate xodha prashnasamuh\nএই Razo-এ অভ্য়াস বা নিচাৰ সৃষ্টি কৰে নেকি?\nনহয়, Razo লোৱাটোৱে কোনো আসক্তিৰ সৃষ্টি নকৰে।\nআপুনি Razo লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nRazo লোৱাৰ পিছত কোনো পাৰ্শ্চক্ৰিয়া নাই।\nমানসিক ৰোগৰ চিকিত্সাৰ বাবে Razo লৈ কোনো লাভ নাই।\nখাদ্য আৰু মদৰ সৈতে Razo ক্ৰিয়া-প্ৰতিক্ৰিয়া - Razo Interactions with Food and Alcohol in Assamese - khadya aaru modor xoite Razo kriya-pratikriya\nখাদ্য আৰু Razoৰ ক্ৰিয়া-প্ৰতিক্ৰিয়া\nখাদ্যৰ সৈতে Razo লোৱাটোৱে একো সমস্যাৰ সৃষ্টি নকৰে।\nমদ আৰু Razoৰ মাজৰ প্ৰতিক্ৰিয়া\nRazo লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nRazo ৰ অনুকল্প - Substitutes for Razo in Assamese\nRazo ৰ মূল্য আৰু পেকৰ চাইজ - Razo Price and Pack Size in Assamese - Razo ar mulya aaru pakor size\nআপুনি বা আপোনাৰ পৰিয়ালৰ কোনোবাই Razo লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Razo ব্যৱহাৰ কৰিছিল নেকি?\nআপুনি কিমান পৰিমাণে Razo সেৱন কৰিছিল?\nআপুনি Razo ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Razo সেৱন কৰে?


যেরেমিয়া 18 - पवित्र बाइबिल [ইণ্ডিয়ান ৰিভাইচ ভাৰচন] - (যেরে 18)\nযিহোৱাৰ পৰা যিৰিমিয়ালৈ এই বাক্য আহিল,\nবোলে, “তুমি উঠি কুমাৰৰ ঘৰলৈ নামি যোৱা, আৰু তাতেই মই তোমাক মোৰ বাক্য শুনাম।”\nতেতিয়া মই কুমাৰৰ ঘৰলৈ নামি গ’লো, আৰু চোৱা! কুমাৰে তাৰ চাকত নিজৰ কাম কৰি আছে।\nআৰু তেওঁ মাটিৰে তৈয়াৰ কৰা পাত্ৰ তেওঁৰ হাতত বেয়া হোৱা দেখি, তেওঁ তাক লৈ পুনৰায় নিজ ইচ্ছামতে আন এটা পাত্ৰ বনালে।\nতেতিয়া যিহোৱাৰ পৰা মোলৈ বাক্য আহিল আৰু ক’লে,\nযিহোৱাই কৈছে, “হে ইস্ৰায়েল বংশ, এই কুমাৰৰ দৰে তোমালোকৰ লগত মই জানো ব্যৱহাৰ কৰিব নোৱাৰোঁ?” “হে ইস্ৰায়েল-বংশ, চোৱা! যেনেকৈ কুমাৰৰ হাতত মাটি, তেনেকৈ মোৰ হাতত তোমালোক আছা।\nযি মুহুৰ্ত্ততে তুমি কোনো এক জাতি আৰু কোনো এক ৰাজ্যৰ বিষয়ে উঘলা, ভঙা আৰু তাক বিনষ্ট কৰা কথা কওঁ,\nমই কোৱা সেই জাতি যদি সেই মুহুৰ্ত্ততে তেওঁলোকৰ দুষ্টতাৰ পৰা ঘূৰে, তেন্তে মই তেওঁলোকলৈ কৰিব খোজা মঙ্গলৰ পৰা মন পালটাম।\nআৰু যি মুহুৰ্ত্ততে কোনো এক জাতি আৰু কোনো এক ৰাজ্যৰ বিষয়ে সজা আৰু ৰোৱা কথা কওঁ,\nসেই মুহুৰ্ত্ততে যদি সেই জাতিয়ে মোৰ বাক্য পালন নকৰি মোৰ সাক্ষাতে কু-আচৰণ কৰে, তেন্তে মই তেওঁলোকলৈ কৰিব খোজা মঙ্গলৰ পৰা মন পালটাম।\nএই হেতুকে এতিয়া তুমি যিহূদাৰ লোকসকলক আৰু যিৰূচালেম-নিবাসীসকলক কোৱাগৈ, যিহোৱাই এইদৰে কৈছে, “চোৱা, মই তোমালোকৰ বিৰুদ্ধে মঙ্গল-চিন্তা কৰিছোঁ। আৰু তোমালোকৰ অহিতে কল্পনা কৰিছোঁ; তোমালোক প্ৰতিজনে নিজ নিজ কু-পথৰ পৰা ওলটা, নিজ নিজ পথ আৰু কাৰ্য শুধৰোৱা।”\nকিন্তু তেওঁলোকে কয়, ‘কি কাম আছে? কিয়নো আমি নিজ নিজ কল্পনা অনুসাৰে চলিম, আৰু প্ৰতিজনে নিজ নিজ দুষ্ট মনৰ কঠিনতা অনুসাৰে কাৰ্য কৰিম’।”\nএই হেতুকে যিহোৱাই এইদৰে কৈছে: “তোমালোকে এতিয়া জাতি সমূহৰ মাজত সোধা, এনে কথা কোনে শুনিলে? কুমাৰী ইস্ৰায়েলে অতিশয় নোম শিয়ৰি যোৱা কাৰ্য কৰিলে।\nলিবানোনৰ হিমে জানো দেশৰ মাজত থকা এই পৰ্ব্বতকেইটাক ত্যাগ কৰে? বা দূৰৰ পৰা বৈ অহা শীতল জলৰ জুৰি জানো শুকায়?\nকিয়নো মোৰ প্ৰজাসকলে মোক পাহৰিলে, তেওঁলোকে অসাৰ দেৱতাবোৰৰ উদ্দেশ্যে ধুপ জ্বলালে; আৰু তেওঁলোকৰ দেশ আচৰিতৰ আৰু সদায় ইচ্ ইচ্ কৰাৰ বিষয় কৰিবৰ বাবে,\nনবন্ধা পথ সৰু সৰু বাটত ফুৰাবলৈ সেইবোৰে তেওঁলোকৰ বাটত, প্ৰাচীন পথত উজুটি খুৱালে। যি কোনোৱে সেই দেশেদি যাব, তেওঁ আচৰিত হৈ নিজৰ মূৰ জুকাৰিব।\nমই পূব ফালৰ বতাহৰ দৰে শত্ৰূবোৰৰ আগত তেওঁলোকক চিন্ন-ভিন্ন কৰিম; তেওঁলোকৰ সঙ্কটৰ কালত মই তেওঁলোকক মুখ নেদেখুৱাই পিঠি দেখুৱাম।\nতেতিয়া তেওঁলোকে ক’লে, ‘আহাঁ, আমি যিৰিমিয়াৰ অহিতে কু-মন্ত্ৰণা কৰোঁহক; কিয়নো পুৰোহিতৰ পৰা ব্যৱস্থা, জ্ঞানীসকলৰ পৰা মন্ত্ৰণা আৰু ভাববাদীৰ পৰা বাক্য লুপ্ত নহ’ব; আহাঁ, আমি জিভাৰে তাক প্ৰহাৰ কৰোঁ, তাৰ কোনো বাক্যত মন নিদিওঁ।\nহে যিহোৱা! মোলৈ মন দিয়া, আৰু মোৰ বিপক্ষবোৰৰ কথা শুনা।\nউপকাৰৰ সলনি জানো অপকাৰ কৰা যাব? কিয়নো তেওঁলোকে মোৰ প্ৰাণলৈ গাত খানিলে; মই তেওঁলোকৰ পক্ষে হিত কথা কৈ তেওঁলোকৰ পৰা তোমাৰ ক্ৰোধ থমাবলৈ, তোমাৰ আগত কেনেকৈ থিয় হৈছিলোঁ, তাক সোঁৱৰণ কৰা।\nএই হেতুকে তুমি তেওঁলোকৰ সন্তান সকলক দুৰ্ভিক্ষত সমৰ্পণ কৰা, আৰু তেওঁলোকক তৰোৱালৰ হাতত শোধাই দিয়া; তেওঁলোকৰ স্ত্রীসকল পুত্ৰহীনা আৰু বিধৱা হওঁক, তেওঁলোকৰ পুৰুষবোৰ মহামাৰীত মৰক, আৰু তেওঁলোকৰ ডেকাবোৰ যুদ্ধত তৰোৱালৰ দ্বাৰাই হত হওঁক।\nতুমি তেওঁলোকলৈ অকস্মাতে সৈন্য এদল আনিলে তেওঁলোকৰ ঘৰবোৰৰ পৰা এটি চিঞঁৰ শুনা যাওঁক; কিয়নো তেওঁলোকে মোক ধৰিবলৈ এটা গাত খানিলে, আৰু মোৰ ভৰিলৈ ফান্দ পাতিলে!\nতথাপি হে যিহোৱা, মোক বধ কৰাবলৈ মোৰ অহিতে কৰা তেওঁলোকৰ সকলো মন্ত্ৰণা তুমি জানি আছা। তুমি তেওঁলোকৰ অপৰাধ ক্ষমা নকৰিবা, নাইবা তেওঁলোকৰ পাপ তোমাৰ দৃষ্টিৰ পৰা মচি নেপেলাবা; কিন্তু তেওঁলোকক তোমাৰ আগত উজুটি খুৱাই পেলোৱা হওঁক, তুমি নিজ ক্ৰোধৰ সময়ত তেওঁলোকলৈ কাৰ্য কৰা।


অঙ্গদ - অসমীয়া ৱিকিপিডিয়া\nবল প্ৰদৰ্শনৰ সময়ত অঙ্গদ\nঅংগদ বা অঙ্গদ (সংস্কৃত: अङ्गदः অংগ দাতা) হৈছে মহাকাব্য ৰামায়ণত বৰ্ণিত এটা বান্দৰ চৰিত্ৰ, যিয়ে ৰামক তেওঁৰ পত্নী সীতাক বিচাৰি উলিওৱাত আৰু তেওঁৰ হৰণকাৰী ৰাৱণৰ সৈতে যুঁজ দিয়াত সহায় কৰিছিল। পিছত তেওঁ কিষ্কিন্ধা ৰ ৰজা হিচাপে মুকুট পৰিধান কৰে।\nঅংগদ শক্তিশালী বান্দৰ ৰজা বালি আৰু তেওঁৰ পত্নী তাৰাৰ পুত্ৰ আৰু সুগ্ৰীৱৰ ভতিজা আছিল। ৰাম আৰু সুগ্ৰীৱৰ দ্বাৰা বালিৰ বধৰ পিছত তেওঁ লংকাৰ পৰা সীতাক উদ্ধাৰৰ বাবে ৰামৰ সৈন্য দলত অংশগ্ৰহণ কৰে।\nসুগ্ৰীৱে ৰামক তেওঁৰ পত্নীক বিচাৰি উলিওৱা আৰু উদ্ধাৰ কৰাত সহায় কৰাৰ প্ৰতিশ্ৰুতি পূৰণ কৰাত ব্যৰ্থ হোৱাৰ পিছত অঙ্গদ আৰু তাৰাই ৰাম আৰু তেওঁৰ ভায়েক লক্ষ্মণক সুগ্ৰীৱৰ সৈতে মিলামিছা কৰোৱাত গুৰুত্বপূৰ্ণ ভূমিকা পালন কৰে। তেওঁলোকে একেলগে সুগ্ৰীৱক ৰামৰ প্ৰতি তেওঁৰ প্ৰতিশ্ৰুতিক সন্মান কৰিবলৈ সৈমান কৰিবলৈ সক্ষম হয়।  সুগ্ৰীৱে তেতিয়া ৰামক সহায় কৰিবলৈ বান্দৰৰ ব্যৱস্থা কৰে আৰু বান্দৰ সৈন্যৰ আয়োজন কৰে যি ৰাৱণৰ পৈশাচিক যোদ্ধাৰ সৈতে যুঁজ দিব। অঙ্গদে হনুমান আৰু জাম্বৱন্তক লৈ গঠিত নিৰ্দিষ্ট অনুসন্ধান দলটোৰ নেতৃত্ব দিছিল আৰু ৰামৰ পত্নী সীতাক বিচাৰি উলিয়াবলৈ সক্ষম হৈছিল।\nসংঘটিত ৰামায়ণৰ যুদ্ধত অঙ্গদে লংকাৰ বহুতো মহান যোদ্ধাক হত্যা কৰ কৰিবলৈ সক্ষম হয়, সেইসমূহৰ ভিতৰত আছে ৰাৱণৰ পুত্ৰ নৰান্তক আৰু ৰাৱণৰ সেনাৰ মুখ্য সেনাপতি মহাপৰ্শ।\nঅঙ্গদ বান্দৰ মৈণ্ডৰ জ্যেষ্ঠ কন্যাৰ সৈতে বিবাহপাশত আৱদ্ধ হয়, আৰু তেওঁৰ ধ্ৰুৱ নামৰ এজন পুত্ৰ সন্তান জন্ম হয়।\n↑ "Who was Angad? What is Angad's role in Ramayana?" (en ভাষাত). www.timesnownews.com. https://www.timesnownews.com/spiritual/religion/article/who-was-angad-what-is-angads-role-in-ramayana/578108। আহৰণ কৰা হৈছে: 2020-08-03.\n↑ Narayan, R. K. (2006-08-29) (en ভাষাত). The Ramayana: A Shortened Modern Prose Version of the Indian Epic. Penguin. ISBN 978-1-4406-2327-1. https://books.google.com/books?id=FZTc1xwm8XEC&q=Angada+and+Tara+lakshmana&pg=PT98.\n↑ Subramaniam, Neela (2005) (en ভাষাত). Ramayana for Children. Sura Books. ISBN 978-81-7478-489-6. https://books.google.com/books?id=XDvXkEgcXwsC&q=Angada+Hanuman+Jambavan+south&pg=PA72.\n↑ Mittal, J. P. (2006) (en ভাষাত). History Of Ancient India (a New Version) : From 7300 Bb To 4250 Bc. Atlantic Publishers & Dist. ISBN 978-81-269-0615-4. https://books.google.com/books?id=b7gOBW8oDFgC&q=Angada+Narantaka&pg=PA200.\n"https://as.wikipedia.org/w/index.php?title=অঙ্গদ&oldid=286257"ৰ পৰা অনা হৈছে\nএই পৃষ্ঠাখন ১৪ জুলাই, ২০২১ তাৰিখে ১৬:১৭ বজাত অন্তিম সংশোধন কৰা হৈছিল।


বাৰ্তা:ফলৰ তালিকা - অসমীয়া ৱিকিপিডিয়া\nইংৰাজী plum-ৰ অৰ্থ বগৰী নহ'বনে বাৰু?\n1 এনে তালিকাৰ প্ৰয়োজন আছে জানো?\n2 ফেচবুকৰ আলোচনা\n2.1 চাদিক হুছেইন (https://www.facebook.com/sadiq.hussain.50746/about), May 16 at 10:12pm\n2.2 ঊষা তামূলী (https://www.facebook.com/usha.tamuli.3/about) June 1 at 5:26pm\n2.3 চাদিক হুছেইন ০৩/০৬/২০১৪\nএনে তালিকাৰ প্ৰয়োজন আছে জানো?[সম্পাদনা কৰক]\nএনে তালিকাৰ প্ৰয়োজন আছে জানো? এনে এখন বিশদ তালিকা মেইন্টেইন কৰা সম্ভব নে?\nফল বুলি এটা শ্ৰেণীৰেই কামটো সহজতে নহ'বনে?\nপ্রভাকৰ শৰ্মা নেওগ (talk) 15:54, 16 মে' 2014 (UTC)\nফেচবুকৰ আলোচনা[সম্পাদনা কৰক]\nচাদিক হুছেইন (https://www.facebook.com/sadiq.hussain.50746/about), May 16 at 10:12pm[সম্পাদনা কৰক]\nসম্ভব। দুই-এটা ভুল দেখি সোধৰাই দিছোঁ। সকলোবোৰ ইংৰাজী নামৰ অসমীয়া নিবিচৰাই ভাল। নহ'লে সুবিধাতকৈ অসুবিধা বেছি হ'ব। উদাহৰণ হিচাপে: বগৰী হ'ল Ber। আনহাতে নৰা বগৰী Plum-ৰ এটা প্রজাতি। আহোম বগৰী হ'ল Peach। ষ্ট্রবেৰী আৰু গৰুখিচ ওচৰ সমন্ধীয়। একে বুলি ক'ব নোৱাৰি। সেয়ে ষ্ট্রবেৰীৰ অসমীয়া নিবিচৰাই ভাল যদিও ৱাকিৰ তালিকাত বাৰীখিচ বুলি দিয়া আছে।\nঊষা তামূলী (https://www.facebook.com/usha.tamuli.3/about) June 1 at 5:26pm[সম্পাদনা কৰক]\nফলৰ নামৰ তালিকা সম্পৰ্ক ত দুটামান কথা বিনম্ৰভাৱে জনাব বিচাৰো । ১) ফলৰ নামৰ তালিকাৰ ঠাইত "ফলৰ তালিকা ( ইংৰাজী আৰু বৈজ্ঞানিক নামসহ" হ'লে বেছি ভাল হলহেতেন যেন ধাৰণা হয়। ২) ফলৰ নামবিলাক বৰ্ণানুক্ৰমিক হলে ভাল আছিল । ৩) নৰা-বগৰী (নৰা বগৰী নহয়), ইংৰাজী প্ৰতিশব্দ plum নহয়, আৰু বৈজ্ঞানিক নামো prunus domestica নহয়। চন্দ্ৰকান্ত অভিধান মতে যথাক্ৰমে peach আৰু primspersica হে। অন্যহাতে আহোম-বগৰী হবলাগে aluchu plum আৰু prumis communis(peach/prunus perisca নহয়)।\nতালিকাখনত বৰ্ণানুক্ৰমিক ভাৱে সজাব পৰা ব্যৱস্থা ইতিমধ্যে আছেই। ক'লাম বোৰৰ হেডিং বোৰৰ কাষতে একোটা দুইমুখী কাঁড়চিন দেখাপাব। তাতে ক্লিক কৰিলেই তালিকাখন সেই কলামৰ ভিত্তিত বৰ্ণানুক্ৰমিক হৈ পৰিব। প্রভাকৰ শৰ্মা নেওগ (talk) 00:11,3জুন 2014 (UTC)\nচাদিক হুছেইন ০৩/০৬/২০১৪[সম্পাদনা কৰক]\nনৰা-বগৰী আৰু আহোম- বগৰী নামৰ ফল দুবিধক লৈ ছাত্র অৱস্থাত বৰ বিমোৰত পৰিছিলো। গাত শুং থকাবিধক বহুতে আহোম- বগৰী কোৱাৰ বিপৰীতে আন বহুলোকে নৰা- বগৰী বুলি কয়। সেইদৰে ইংৰাজী নাম দুটাৰ ক্ষেত্রটো খেলিমেলি লাগিছিল। পাছলৈ গাত শুং থকাবিধক অহোম-বগৰী ( Peach) আৰু আনবিধ নৰা-বগৰী ( Plum) আৰু দুয়োবিধৰে বৈজ্ঞানিক নাম ক্রমে Prunus perisca আৰু Prunus domestica বুলি জানিব পাৰিছিলো । A.C. Dutta-ৰ Botany for Degree Student –ত Plum আৰু Peach-ক Prunus spp.ৰূপে ৰখা হৈছে। পাছলৈ সহকর্মী-বন্ধু ডঃ ৰাজেন্দ্র প্রসাদ দাসে তেখেতৰ “উদ্যান শস্যৰ সাৰথি” নামৰ বহু সমাদৃত পুথিখনত আহোম-বগৰী আৰু নৰা-বগৰীৰ বৈজ্ঞানিক নাম দুটা ক্রমে Prunus perisca আৰু Prunus domestica হিচাপেই ৰখা দেখিছোঁ। ইংৰাজী নাম দুটাও Pearch আৰু Plum বুলিয়েই উল্লেখ কৰিছে। কিন্তু হঠাৎ নাম দুটালৈ খেলিমেলি হোৱা যেন দেখি Internet-ত বিচাৰি শুং থকাবিধ Prunus perisca আৰু আনবিধ Prunus domestica বুলি আকৌ নিশ্চত হলোঁ। ছবি দুখন upload কৰি দিছোঁ। আনহাতে primspersica, aluchu plum আৰু Prumis communis –ৰ ছবি বিচাৰি আন ছবিহে দেখিলোঁ। এইখিনিতে উল্লেখ কৰোঁ যে “শৰাইঘাট অভিধান”ত আহোম-বগৰীৰ ইংৰাজী নাম Garden Plum আৰু বৈজ্ঞানিক নাম Prunus perisca ৰূপে আছে। আনহাতে নৰা- বগৰী গাত শুং থকা এবিধ বগৰী আৰু ইয়াৰ গছ বুলি আছে যাৰ ইংৰাজী আৰু বৈজ্ঞানিক নাম ক্রমে Peach আৰু Prunus perisca হিচাপে দিয়া আছে।\n"https://as.wikipedia.org/w/index.php?title=বাৰ্তা:ফলৰ_তালিকা&oldid=178093"ৰ পৰা সংকলিত\nএই পৃষ্ঠাখন ২৫ মে’, ২০১৮ তাৰিখে ০৯:৩০ বজাত অন্তিম সংশোধন কৰা হৈছিল।


কাহিনীবোৰ ভূমিকম্প দৰে!\nমনৰ বাহিৰ ভিতৰ অন্তৰাত্মা কপাঁই তোলা।\nঘটনাটো কৰ পৰ কি হল আঘোনীয়ে ততকে ধৰিব নোৱাৰিলে । এনেই সময়বোৰ ভাল নহয় । কৰণা ভাইৰাছ নে কি? আঘোনিয়ে এইবোৰ কস্মিনকালটো নুশুনা শব্দ।তেনেহময়ত কমলৰ কথা আঘোনীৰ বাবে ভূতৰ ওপৰত দানহ পৰাৰ নিচিনা হল।\nতাকো ;এনে অসময়ত! লক্ডাউনে চেপি জুৰুলা কৰা সময়ত??\nলক ডাউনৰ বাবে সৰ্বত্ৰ বন্ধ।কলৈকে ওলাই যাব নোৱাৰি। তথাপি গাওঁৰ কথা বেলেগ। নহলেচোন যতীনহতৰ নিচিনা দুখীয়া বোৰৰ চলিবলৈকে দিগদাৰ হলহেতেন।\nযি হলেও বাৰিৰ পাচলিকেকেইটা বিক্ৰী কৰি চলিবলৈকে হৈছে।যোৱা কেইদিনমান ধৰি ,পুৱা শুই উঠাৰ পিছত বাৰীৰ পাচলি যত যি আছে চিঙি আনি যতীন শুই উঠাৰ আগতে উলিয়াই দিয়া কাম আঘোণীৰ, সেইখিনি চাইকলত নি ঘৰে ঘৰে বিক্ৰী কৰা কাম যতীনৰ। কেতিয়াবা এমুনা কেতিয়াবা দুমুনা। প্ৰথম কেইদিন এইবোৰ কৰি যতীনে অলপ সমস্যাত পাৰিছিল নে? ওচৰৰ মঙ্গলবাৰ বজাৰত গৈ পাচলি বিক্ৰী কৰাটো আৰু ঘৰে ঘৰে বেচাটো একে জানো? বৰ দিগদৰ । বৰ দিগদাৰ। জীৱন স্তব্ধ হওঁ হওঁ কৰে।তথাপি যতিনে হাৰ নামানে।\nঅন্য উপায়ো নাছিল।\nঅবশ্য সি মদ বেচিব পাৰিলহেতেন।\nবেছ লাভ হয়।\nকথাটো সি নভবাও নহয়।\nকিন্তু পুৰণি কথা এটা মনত পৰাত মদ বেচাৰ পৰিকল্পনাত সি আগনাবাঢ়িলে।\nআগতে এবাৰ মদ বনোৱাৰ ইত্যাদি সমগ্রী যোগাৰ কৰি হৈছিল এথোন তেনেকুৱাতে ডেকা বাবুৰ কথাত পতিয়ন গৈ যতীনে মদ বেচাৰ কথা বাদ দিব লগা হৈছিল।\nডেকা বাবুৰ কথাত সঁচাই যাদু আছিল। নহলেনো যতীনে ডেকা বাবুৰ কথাত কিয় পতিয়ন গলহেঁতেন?\nডেকা বাবু সামাজিক দায়বদ্ধতাৰে আৱদ্ধ মানুহ।খুব পৰিশিলিত।অইনকো তেওঁৰ সহযাত্ৰী কৰি লব বিচাৰে।\nকাৰ্ল মাৰ্ক্স, মাও চে তুং, শ্ৰেণী সংগ্ৰাম, যতীনে কস্মিনকালতো নুশুনা কথাবোৰ ডেকা বাবুৰ মুখত শুনিবলৈ পায়।\nমেজালি পৰুৱা নে তেনেকুৱা কিহবাৰ কামোৰত আঘোণী হুৰ মূৰাই উঠে।তেনেকৈ ভাবি ভাবি কিমান সময় গুচি গল আঘোণীয়ে গমেই নাপালে। মানুহটো ইমান পৰেও নহা দেখি আঘোণীয়ে পিৰালিখনতে বহিবলৈ লৈ কিবা ভাবি থাকে। সৰুটোৱে ভিতৰত অনলাইন ক্লাছ নে কিবা কৰি আছে । সি দিগদাৰ পাব পাৰে বুলি আঘোণীয়ে তাক মাত দিয়া নাই।মাথো অলপ আগতে বৰুৱাৰ ডাঙৰ লৰা কমলে কৈ যোৱা কথাখিনি আঘোণীৰ কাণত ৰিনি ৰিনি বাজি থাকে 'পেহি সুৰজ দাই ছোৱালী পলুৱাই আনিছে দেই । এতিয়া দুয়ো গাঁৱৰ সীমূৰৰ বলে নেপালীহঁতৰ ঘৰত আছে।মোক কবলৈ পঠাইছে। মই যাওঁ দে।'\nতাৰ কথাবোৰ কৈ হল কি নহল?\nআঘোণীয়ে শুনি পালেনে নাপালে তালৈ ভ্ৰখেপ নকৰি সি বাইকত উধাও হল।\nচোৱালীজনিৰ কত ঘৰ? কি কথা? কি জাতৰ??এইবোৰ একো শুধিবলৈকে নহল নহয় ।\nজাত পাতৰ কথাত আহি আহি আঘোণী আকৌ ৰৈ গল।\nতাইৰ হবলগীয়া বোৱাৰি জনি অজাতিৰ হব নেকি? অসম্ভব।\nনাই নাই এইবোৰ হবলৈ দিব নোৱাৰি।তাৰ আগতে লেথা গুচাই দিয়াই ভাল।\nযি হলেও গাঁওখনত তাহাঁতৰ কিবা এটা বেলেগ স্থান আছে। অৱশ্যে বিকাশ মেট্ৰিক পাছ কৰাৰ আগৰ কথা বেলেগ!আজিৰপৰা কেইবছৰ মানৰ আগৰ কথা। সুৰজে মেট্ৰিক ফেইল কৰাৰ ঠিক দুবছৰ পিছতে বিকাশে মেট্ৰিক দিছিল।তাৰ পৰীক্ষা আশা কৰা ধৰনে ভাল হোৱা নাছিল যদিও তাৰ ৰিজালটক লৈ স্কুলৰ শিক্ষক, গাঁওবাসীৰ লগতে পৰিয়াল গৌৰম্বিত হৈছিল।বিকাশে চাৰিটা বিষয়ত লেটাৰ সহ দিষ্টিংচন পাবলে সক্ষম হৈছিল। বিকাশৰ ৰিজালটে তাহাঁতৰ সৰু জীৱনলৈ গতি আনি দি দিছিল।\nসুৰজৰ বাহিৰে ঘৰৰ সকলোকে গাঁওৰ লোকে সিহঁতক সমিহ কৰি চলা হল। গাওঁত বিয়া সবাহত গলেও সকলোৱে\nআদৰ সাদৰ কৰা হল। সকলোৱে সন্মানৰ চকুৰে চোৱা হল। আঘুনিয়েও আগৰ দৰে যাৰ তাৰ ঘৰত হাজিৰা মাৰিবলৈ নোযোৱা হল ।বিকাশৰ বৃত্তিৰ টকাৰে গঢ়া চাহৰ পইছাৰে ঘৰখন চলিব পৰা হল।\nসময়বোৰ সলনি হল।\nমাথো সুৰজ বোলাটো সলনি নহল।\nলে...ৰা ! কে.....লা।\nকাতি দিম !শেষ কৰি দিম।\nতই মোৰ নজৰৰ পৰা আঁতৰ হবি। আজিয়ে গুচি যা....।\nগোটেই বছৰে পঢ়ি ৩০ নম্বৰ পাব নোৱাৰ?\nখালি।মোৰ ইজ্জত শেষ দি দিলি। কাৰোবাক মৰাৰ শব্দ। আঘোণী আৰু বিকাশৰ বুজিবলৈ বাকী নাথাকিল।\nসুৰজে মেট্ৰিক ফেল কৰিছে।\nসি কৰা অপৰাধৰ উচিত শাস্তি হিচাপে সূৰুযেও একান্তচিত্তে সহ্য কৰি গৈ থাকে। কোনো বিদ্ৰোহ নকৰাকৈ।সি আগতে জানিছিল তাৰ পক্ষে সেইটো সম্ভব নহব।তাৰ পিছত সূৰয ঘৰলে বৰকৈ নহা হল।সিদিনাৰ ঘটনাৰপৰা খুব হীনমান্যতাত ভুগিবলে লয়।সি মাজে সময়েহে ঘৰলৈ অহা হল।দিনত বাগানত কাম কৰে।ৰাতি হলে ৰমেশদাৰ লগত মদ বেচিবলে লয়। তাতে থাকিবলৈ লয়।ৰমেশ দাই তাক বুজাবলৈ চেষ্টা কৰে।মদ বেচা কামটো বৰ ৰিস্কি কাম ।হীৰেন তপাই স্কুলৰ ঘণ্টা বজোৱাৰ নিচিনা মদ বেচা কামটো উজু নহয়। যদিও সি ৰমেশদাৰ কথাত পতিয়ন নাযায়।সুৰজৰ এনে অধাগতি দেখি ৰমেশে তাৰ কাৰণে উপাই এটা বিচাৰি পায়।খাটিব জানিলে বেছ ভাল উপায়েই হব।\nসুৰুযে কথাটো দলিয়ায় দিয়া নাই।\nপিছে কামতো কি জানিব বিচাৰে?\nকামতো ভাল। পিছে কামটো ইয়াত নহয় ।চেন্নাইত কৰিবগে লাগিব।\nসুৰজৰ মাত হৰে।\nঅৱশেষত তাৰ যোৱাটোয়ে হয়।\nচিকিউৰিটি গাৰ্ডৰ চাকৰি।পইচা আছে। অলপ কষ্ট হবই।পইচা পাতি যত যি, তাৰ যোগাৰ ৰমেশ দাই কৰিব।\nমাথো যাবৰ সময়ত ঘৰত দেখাটো দি আহিলেই হল। বিদায় পৰত মাকে তাৰ হাতত টকা কেইটামান গুজি দিওঁতে চকু হেমেকি আহিছিল।\nভায়েকক সাবট মাৰি কৈছিল..'তই পাৰিব লাগিব।। মোৰ দৰে হলে নহব।\nনহলে দেউতাই কষ্ট পাব।ʼ\nযাবৰ সময়ত সুৰজৰ বাপেকক দেখা কৰা নহল।\nআকৌ আঘোনিৰ ভাব হয় ছোৱালীজনী নিজ জাতৰো হব পাৰে! ছে!কিনো দুশ্চিন্তাবোৰ কৰি থাকে। আঘোণীয়ে কথাবোৰ এতিয়াহে জুকিয়াই চালে।এনে অসময়ত, মহামাৰীৰ বেলাত, পুতেকে লোকৰ ছোৱালী পলুৱাই অনা কথাটো আঘোণীয়ে কোন হতেৰেনো ভাল পায়? হওঁতে ঘৰত বোৱাৰী এজনীৰ অভাৱ অঘোনিয়ে অনুভৱ কৰিয়ে থাকে।এই সদ্য ৪৭ বছৰীয়া মানুহজনীয়ে পাক ঘৰৰ সকলো কাম কৰাৰ উপৰি বাগানৰ পাত ছিঙা মেলা কৰা কামটো অঘুনিৰ পক্ষে বৰ কষ্টকৰ। আদি মাজতে কেইবাৰমান যতিনৰ লগত কথাটো খোলোচা কৰি চাইছিল।পিছে যতীনে ইমান আগ্ৰহ নেদেখুৱাত কথাটো তল পৰি ৰয়।\nএতিয়া মূল কথাটোনো কেনেকৈ যতীনৰ কান চোৱাব অঘোনিয়ে তাকে ভাবি থাকে ।\nতেনেকুৱাতে সিফালৰপৰা কোনোবা অহাৰ শব্দ।অলপ সময় কাঁহ পৰি জিন জোৱাৰ পৰিবেশ। আঘোনীৰ অন্থ কণ্ঠ শুকাই যায়। কিনো কব আঘুনিয়ে ভাবি নাপাই।\nতেনেকোৱাতে যতীনে কয় -\n'ভালেই হল বুইছ।এই বুঢ়ী বয়সত তইনো কিমান কষ্টখন কৰি থাকিবি আৰু? এতিয়াৰ পৰা তই পাকঘৰৰ কামৰপৰা ৰেহাই পাবি।ভালেই হব দে। বোৱাৰীয়ে ভিতৰৰ কামখিনি চাব তই বাহিৰৰ।\nতাৰ মানে যতিনে কথাটো গম পাই আহিছে । আঘোনীৰ পক্ষে কামতো সহজ হল। অঘোনিৰ বুকুত কিহবাই জোঁকাৰি যোৱাদি কৰে ।\nজলাই দিম। ......শেষ কৰি দিম।.....\nকাটি দৈয়াংত উটুৱাই দিম।চিনি পোৱা নাই বাপেৰক। ৰে..... দী।সেইটো যে মোৰ হবই নোৱাৰে । কোনো পধ্যে?? তই মোৰ নজৰৰ পৰা আঁতৰ হবি। ধাম... ধাম...! যতীনৰ চুলি আগ পায়।বিকাশে কাণত এয়াৰ ফোন গুজি লয়। ক্ৰমশঃ সুৰুজৰ বকনিবোৰ বাঢ়ি গৈ থাকে।কোঠাটোৰ ইটো চুকত আঘোনীয়ে বোৱাৰীয়েকক সান্তনা দি থাকে।মাজে সময়ে মৃদু সুৰত বোৱাৰীয়েকৰ মাত ভাঁহি আহে ... ‘যামগৈ ।কাইলেকে যাম । নাথাকো এইখন ঘৰত।। ইমান অপমান সহ্য কৰিব নোৱাৰি আৰু?\nঘৰখনত অন্তক্ৰণ্ডল বাঢ়ি আহে । মানসীৰ পেটত বাঢ়ি অহা পানী কেঁচুৱাটোৰ দৰে। কোনো ফালে নিমিলে।কিবা মাৰ্কুয়েজৰ সাধুটোৰ নিচিনা।\nলকডাওনবোৰ শিথিল হৈ আহিছে। যতীন-আঘোণীহঁতৰ নিচিনা ক্ষুদ্ৰ খেতিয়কৰ জীৱনলৈ পুনৰ আশাৰ ৰেঙনী বিৰঙিছে। সিহঁতৰ দৰে অন্য দুখীয়া ক্ষুদ্ৰ খেতিয়কক হিমন্ত চৰকাৰে সাহায্য আগবঢ়াইছে। বিকাশহঁতৰ কলেজ খোলাৰ জাননী আহিছে। লকদাউনৰ কেইদিন প্ৰকৃতিয়েও উশাহ সলাব পাৰিলে।কি যে যন্ত্ৰণা। উহঃ।\nযেন জীৱনবোৰ পুনৰ ঘূৰি আহিছে। সূৰুয আৰু মানসীক বাদ দি।\n✍অজয় লিম্বু, ডিব্ৰুগড় বিশ্ববিদ্যালয়\nTags: অজয় লিম্বু চুটিগল্প


শিশুৰ অধিকাৰ — Vikaspedia\nনাৰ্চিছিষ্ট পাৰ্চনেলিটি ডিছঅৰ্ডাৰ আৰু শিশুৰ মানসিক বিকাশ :\nনাৰ্চিছিষ্ট পাৰ্চনেলিটি ডিছঅৰ্ডাৰ আৰু শিশুৰ মানসিক বিকাশৰ বিষয়ে লিখা হৈছে ।\nপঢ়া-শুনা কৰি আপোনাৰ শিশুটি কি হ’ব?\nপঢ়া-শুনা কৰি আপোনাৰ শিশুটি কি হ’ব লিখা হৈছে\nপূৰ্ব শৈশৱ শিক্ষাৰ প্ৰয়োজন আছেনে? সেই বিষয়ে লিখা হৈছে ।\nভাৰতৰ সংবিধানৰ বিভিন্ন ধাৰা-উপধাৰা অনুসৰি মৌলিক অধিকাৰ আৰু ৰাষ্ট্ৰনীতিৰ\nমানসিক বিকাশত শিক্ষা :\nমানসিক বিকাশত শিক্ষাৰ বিষয়ে লিখা হৈছে ।\nমৌলিক আৰু মানৱ অধিকাৰ হিচাপে শিক্ষা\nশিক্ষা হৈছে মানুহৰ মৌলিক অধিকাৰ। এখন দেশৰ বা এজন ব্যক্তিৰ বিকাশ সম্ভৱ মাত্ৰ শিক্ষাৰ যোগেদি। এই শিতানত শিশুৰ শিক্ষাৰ অধিকাৰৰ বিষয়ে আলোচনা কৰা হৈছে।\nশিশু শ্ৰমিকৰ সমস্যাই দেশৰ বাবে এটা প্ৰত্যাহ্বান ঠিয় কৰাইছে ৷ এই সমস্যা চম্ভালিবলৈ চৰকাৰে ভালেমান সক্ৰিয় ব্যৱস্থা হাতত লৈছে ৷ এই জটিল সমস্যাটো নিৰক্ষৰতা আৰু দৰিদ্ৰতাৰ সৈতে জড়িত আৰ্থ-সামাজিক সমস্যা ৷ ইয়াক নাইকীয়া কৰিবলৈ সমাজৰ সকলো বৰ্গৰ সংযুক্ত আৰু সকসুৰীয়া প্ৰয়াসৰ প্ৰয়োজন ৷\nশিশুসকলৰ মানৱ অধিকাৰক সুৰক্ষা দিওঁ আহক\nশিশুৰ ওপৰত যৌন নিৰ্যাতনৰ এক দৈনিক ঘটনাত পৰিনত হৈছে যিটো বিষয়ে খুব কমসংখ্যক গোচৰহে\nশিশুৰ অধিকাৰ সুৰক্ষাৰ বাবে ৰাষ্ট্ৰীয় আয়োগ\nশিশুৰ অধিকাৰ সুৰক্ষাৰ বাবে ৰাষ্ট্ৰীয় আয়োগৰ ভূমিকাৰ বিষয়ে আলোচনা কৰা হৈছে।\nএই শিতানত শিশুৰ অধিকাৰ সুৰক্ষাৰ বাবে শিশুৰ মাজত সজাগতা সৃষ্টি কৰিব পাৰি, সুস্থ স্বাস্থ্যৰ আৰু সুস্থ মন গঢ়ি তুলি সু-স্বাস্থ্যৰ অধিকাৰী হ’বলৈ শিশুটোক কেনেদৰে মৰমেৰে শিকোৱা হ’ব ইত্যাদি বিষয়সমূহৰ বিষয়ে আলোচনা কৰা হৈছে।\nশিশুৰ ওপৰত নিৰ্যাতন\nশিশুৰ ওপৰত অত্যাচাৰ সম্বন্ধে এটা পৰ্য্যালোচনা: ভাৰতত ২০০৭ বৰ্ষত, মহিলা আৰু শিশু উন্নয়ন মন্ত্ৰালয়ে (GOI) পৰিচালনা কৰা এটা পৰ্য্যালোচনাত দৃষ্টিগোচৰ হৈছে যে, বিভিন্ন ধৰণৰ অত্যাচাৰৰ ভিতৰত, ৫-১২ বছৰৰ শিশুসকল সচৰাচৰ অত্যাচাৰত আক্ৰান্ত হয়৷ এই অত্যাচাৰসমূহৰ ভিতৰত শাৰীৰিক, যৌন আৰু মানসিকভাৱে কৰা অত্যাচাৰ অন্যতম৷\nৰেলৱে শিশু সকলৰ অধিকাৰ ৰক্ষা কৰা\nৰেলৱে শিশুসকলৰ অধিকাৰ ৰক্ষা কৰা


নমো, ৰাগা আৰু দিদি ....\nপ্ৰথমতে নমো, কালি ৰাগা আৰু আজি দিদি ... আহঃ... অসম এতিয়া ৰাষ্ট্ৰীয় প্ৰেক্ষাপটত জিলিকি উঠিছে....!! দিল্লীৰ মছনদ অধিকাৰ কৰাৰ অনিশ্চয়তাৰ জোৱাৰ-ভাটাত আজি ৬৬ বছৰে গুৰুত্বহীন ১৪ টা চিটৰ ওপৰত এতিয়া সকলোৰে চকু... অসমত হোৱা বানপানীৰ ঢলৰ দৰে অসম (আৰু লগতে পূৰ্বাঞ্চল) লৈ তথাকথিত 'ৰাষ্ট্ৰীয়' নেতা-নেত্ৰীৰ ঢল বৈছে!!! কোনোবা ৰুক্মিণী হৈছে; কাৰোবাৰ গাত হেনো লাচিত-চিলাৰায়ৰ তেজ... আজি হয়তো আপোনালোকে দেখিব (শুনিব) পাব মূলাগাভৰু, ভোগেশ্বৰী ফুকননীৰ পুনৰ জনম !!! ভাগ্য ভাল যে শংকৰদেৱ-মাধৱদেৱ-আজান ফকিৰ এতিয়াও কিছু দূৰৈত....\nহোজা, অতিথিপৰায়ন অসমীয়াই সকলোকে আকোঁৱালি লৈছো... কোনোবাই সপোন দেখি আহিছে; কোনোৱে ব্লেকমেইলিঙৰ ভয়ত আহিছে; কোনো আহিছে জবকাৰ্ড নেহেৰুৱাবৰ বাবে, কোনো বৃদ্ধ পেঞ্চনৰ আশাত, কোনোবাই এদিনৰ বাবে হলেও এসাজ বিনামূলীয়াকৈ খোৱাৰ আশাত আহিছে; কোনোৱে ৰং চাবলৈ আহিছে, কোনোৱে আনৰ খৰচত ভ্ৰমণলৈ আহিছে.... মুঠতে বাচভৰ্তি, ট্ৰেকাৰভৰ্তি, টেম্পোভৰ্তি মানুহ সদলবলে আহিছে।\nপিছে ইতিহাসে বাৰে বাৰে প্ৰ্মাণ কৰি দেখুৱাইছে যে এনে অহা-যোৱাৰ সৈতে গাদী-ক্ষমতা দখলৰ অংকৰ কোনো সমীকৰণ নেখাটে... শেষ মুহুৰ্তৰ আঙুলিৰ চাপটো বা বুটামৰ টিপাটোহে আচল....। অৱশ্যে এই চাপত বা টিপা্ত, আগমুহুৰ্তৰ বা আগনিশাৰ চুলাই, কম্বল, আঠুৱা, খমখমীয়া কেইখনমান কাগজ আদি কিছু ফেক্টৰে যথেষ্ঠ ইতিবাচক ভূমিকা গ্ৰহণ কৰে... !!\nতেন্তে.... নমো, ৰাগা, দিদিৰ ইমান কষ্টকৰ আগমনৰ কাৰণ কি? সমষ্ট প্ৰ্শাসন যন্ত্ৰৰ, গগৈ, শৰ্মা, হুচেইনহঁতৰ সীমাহীন মিঠ্যাচাৰ, নিদ্ৰাহৰণ... লগতে নাঙল গগৈৰ ঢৌটোতে খৰ মাৰি ৰান্ধনি উচতাই জোল খোৱা কণ আছেই.... হাইস্কুলত সমাজবিদ্যাৰ পাতত ৰাজনীতি বিষয়টো পঢ়োতে কল্পনাও কৰা নাছিলো যে এই ৰাজনীতি (ৰাজ-অনীতি) ৰ সৈতে জড়িত ৯৯.৯৯% মানুহ নামধাৰি দুঠেঙীয়া জন্তুবিধ আচলতে আমি সচৰাচৰ বুজা 'মানুহ' নহয়। ইহঁতক কুকুৰ, মেকুৰি, গৰু, গাধ, গাহৰি, ছাগলী বুলি কলেও ইঁতৰ জীৱকুলক ঘোৰ অসন্মান কৰা হ'ব। কি আখ্যা দিয়া যায় বাৰু ??


বয়সে গৰকা আবেলিটো-প্ৰণীতা গোস্বামী বৰঠাকুৰ – ফটাঢোল\nআৰামী চকীখন চোঁচৰাই বাৰান্দাৰ গ্ৰীলখনৰ কাষ চপাই বহি ল’লোঁ। এইকণ সময় মোৰ নিজৰ যেন লাগে। পুৱাৰ আধা পঢ়া বাতৰিখনো হাতত তুলি আনো সদায়। বাতৰিখন পঢ়া অযুহাতহে, আচলতে মই এইসময়ত ‘মানুহ’ চাওঁ। ৰাস্তাৰ কাষতে ঘৰতো হোৱাত এইকণেই সুবিধা হৈছে মোৰ, মানুহবোৰ ওচৰৰ পৰা দেখোঁ। আগতে পদূলিটো বহুত দীঘল আছিল। এতিয়া ফ’ৰলেনৰ আওতালৈ অহাত সন্মুখৰ মাটিখিনি চৰকাৰে ল’লে, বিনিময়ত বহু লাখ টকা দিলেও অৱশ্যে। এতিয়া মোক ইমান টকা কেলৈ! যিসময়ত মাটিকণ লৈ ঘৰটো সাজিছিলোঁ, সেইসময়ত কষ্টোপাৰ্জিত টকাকেইটা হিচাপ কৰি কৰি চলিছিলোঁ। তেতিয়া ল’ৰা ছোৱালীও সৰু, আলহি-অতিথিও বেছি; এতিয়া দুয়োবিধ দুষ্প্ৰাপ্যৰ দৰেই। টকাসোপা লৈ বেংকত সুমুৱাই থোৱাৰ বাহিৰে এতিয়া মোৰ একো কামত লগাবলৈ নাই। পেঞ্চনৰ টকাৰেই দুয়ো সুন্দৰকৈ চলি থাকিব পাৰিছোঁ। খোৱা আৰু দৰৱকেইটাৰ বাহিৰে খৰছো নাইকীয়াই হৈছেগৈ প্ৰায়। পাছত সৱ ল’ৰা-ছোৱালীৰেই হ’বগৈ। হ’লেও আমি দুয়ো থকালৈকে থাককচোন বেংকতে পৰি। আন কিবা এটা কৰিবলৈয়ো ভাবি থৈছোঁ, চাওঁচোন কি হয়গৈ!\n: হেৰি, চাহ দিছোঁ।\nশ্ৰীমতীয়ে চাহকাপ যতনাই মাত দিলেহি। চিন্তাত য’তি পৰিল মোৰ।\nহাতত চাহ একাপ লৈ তেঁৱো কাষতে বহিলহি।\nদুয়ো চাহত চুমক দি ৰাস্তাৰ ব্যস্ততাৰ সোৱাদ ল’লোঁ। এইকণ সময়ত মানুহৰ ভাগৰুৱা দেহাবোৰ ঘৰমুৱা হয়, কিৰিচ কিৰিচ কৰি চৰাইৰ জাকবোৰো বাহলৈ উৰা মাৰে। আমি দুয়ো নিৰৱে সময়কণ উপভোগ কৰোঁ সদায়। মনটো ভাল লাগে মানুহৰ আলেখ-লেখ চাই। জীৱনৰ বিয়লি বেলাত এইদৰে আনৰ গতি বিধি চাই নিজৰ জীৱনটো জুখি চাবলৈ শিকিছোঁ।\nঅহা-যোৱা কৰা দুই এখন মুখ চিনাকি হৈ পৰিছেগৈ। কজলা শাৰীখন পিন্ধি হাতত মোনাটো লৈ খৰখোজেৰে সৌজনী হাজৰিকানীৰ ঘৰত থকা মালতী। প্ৰায়ে এইসময়ত বজাৰলৈ ওলাই আহে তাই। বোধকৰোঁ হাজৰিকানীকো বাৰান্দাত বহুৱাই তাই ওলাই আহিছে। স্বামীহীনা তেওঁ যোৱা কেইবামাহো কঁকাল ভাঙি বিছনাতে আছিল। এতিয়া হুইল চেয়াৰত বহুৱাই অকণমান উলিয়াই আনে বোলে। তেওঁৰ সংসাৰখনৰ সকলো দিশ মালতীয়েই চম্ভালি আছে। পো-বোৱাৰী বিদেশত, মাকৰ খা-খবৰ লৈ থাকে ফোনত, পা-পইচাও পঠিয়াই থাকে সময় মতেই, পিচে ঘনাই আহিবহে নোৱাৰে সিহঁত।\nঘেট্ ঘেট্ শব্দ কৰি লেম্বেডা স্কুটাৰখন চলাই সৌজন কাষৰ পি ডব্লিউ ডি অফিচৰ বয়সীয়াল কৰ্মীজন, নাম ধীৰেণ দত্ত। বোধকৰোঁ অতি কমদিনতে তেওঁ ৰিটায়াৰ হ’ব। আমাৰ গে’টৰ সন্মুখতে তেওঁ চলন্ত স্কুটাৰখনতে পিছফালটো দাঙি আকৌ ভালকৈ বহি ল’লে। আগলৈ হাওলি অলপ কুঁজা হৈ চলায় তেওঁ। যোৱাবছৰ তেওঁৰ জীয়েকৰ বিয়া হৈ গ’ল। আমাৰ ওচৰৰ পুৰণি মানুহ দুঘৰমানক মাতিছিল অফিচটো ওচৰতে হোৱা বাবে। যোৱাহে নহ’ল। অলপ ভিতৰুৱা গাঁৱত ঘৰ। ড্ৰাইভাৰ নহ’লে আজিকালি গাড়ী চলাই ওলাই যোৱা নহয় আমাৰ। চিণ্টু-বাব্লীৰ কাঢ়া নিৰ্দেশ–“দেউতা, এতিয়া তুমি গাড়ী নচলাবা, ইমান ট্ৰেফিক! তোমাৰ টেনশ্যন বাঢ়িব। ডাক্তৰে মানা কৰিছে ন!”…. দুবছৰৰ আগতে হোৱা মোৰ মাইল এটেকটোৰ পাছত ঘৰৰ সৱ মোৰ প্ৰতি বেছ সচেতন হ’ল। খোৱা বোৱাৰো বহুত ৰেষ্ট্ৰিকশ্যন আহিল। শ্ৰীমতী সেইবোৰ সৱ চম্ভালি আছে। তেতিয়াৰ পৰাই আমাৰ ঘৰত জয়ন্তী আৰু মোহন স্থায়ী সদস্য হৈ পৰিল। পাছফালে ৰূম এটা সাজি সিহঁতক থকাৰ ব্যৱস্থা কৰি দিলে চিণ্টুৱে। আমাৰ নিৰাপত্তা আৰু সহায়ৰ বাবেই এই ব্যৱস্থা। মৰমো লাগে সিহঁতহাললৈ, ইমান চিন্তা কৰে!\nমানুহজন সৰল, নিমাখিত। সেইখন স্কুটাৰ বোধকৰো চাকৰি পায়েই লৈছিল। মৰমত ৰখা বাবেই চাগে এতিয়াও চলাই থাকিব পাৰিছে। এইটো অফিচলৈ অহাও তেওঁৰ ছয়-সাত বছৰমান হ’ল চাগে। তেতিয়াৰ পৰাই তেওঁক একে ধৰণেই দেখি আহিছোঁ। তেওঁতকৈ পাছত অহা বহুকেইজনে নতুন দামী বাইক বা গাড়ী লৈ অফিচলৈ আহিবলৈ ল’লে। তেওঁৰহে একো সলনি নহ’ল। বোধকৰোঁ সংসাৰৰ জোৰা তাপলি মাৰোঁতে নিজলৈ সময় নাপায়গৈ। ছোৱালীজনীক এম এ পাছ কৰাইহে বিয়া দিছে, ল’ৰাৰো ভাল চাকৰি এটা হৈছেগৈ বুলি শুনিছোঁ। পঢ়াত ভাল আছিল তেওঁৰ দুয়োটা সন্তান। অজানিতে মানুহজনলৈ শ্ৰদ্ধা উপজিল। নিশ্চয় মানুহজনৰ ঘৰত এটি সুন্দৰ পৰিবেশ আছে, মনতে ভাৱ হ’ল মোৰ।\nইতিমধ্যে শ্ৰীমতীয়ে কাপপ্লেট দুযোৰ সামৰি ভিতৰ সোমাল। মোৰ অন্যমনস্কতাত আমনি পালে চাগৈ। আজিকালি কি হৈছে জানো কিবা এটা ভাবি থাকিলে মাতি থাকিলেও কাণত নোসোমায়। ভালকৈয়ে বুঢ়া হ’লোঁ নেকি! জয়ন্তীয়ে পাতল গৰম কাপোৰ এখন আনি মোক দিলেহি, এওঁ দি পঠাইছে চাগে। অলপ অলপ ঠাণ্ডা বতাহ এটাই গা চুই যায়হি এইকণ সময়ত। ৰাতিলৈ ডিঙিটোৱে কষ্ট পায় বাবে এওঁৰ এই ব্যৱস্থা। এওঁলোক মাইকী মানুহবোৰে নক’লেও বহু কথাই উমান লগাব পাৰে। জীৱনত বহুবাৰ এনে অভিজ্ঞতা হৈছে মোৰ। গৰম কাপোৰখন মেৰিয়াই মুঢ়াটোত ভৰি দুখন তুলি আৰামকৈ বহি ল’লোঁ। ষ্ট্ৰিট লাইটকেইটা ঢিপঢিপাই জ্বলিবলৈ চেষ্টা কৰি আছে। লাইটবোৰ জ্বলিলে ৰাস্তাটো আৰু সুস্পষ্ট হয়।\nমানুহবোৰৰ ব্যস্ততা দেখিলে আচৰিত লাগে। ঘৰখনৰ বাবেই ইমান ব্যস্ততা..! কাৰো ৰ’বলৈ সময় নাই, ঘূৰি চাবলৈ সময় নাই। মাথোঁ আগলৈ যাব লাগে নাকৰ পোনে পোনে। মই অতদেৰি ইয়াত বহি আছোঁ কোনেও মোক ‘বৰদেউতা বহিছেনে’ বুলি মাত এষাৰ দি যাব নাপায়নে! যেন আমি একোটা গছৰ মূঢ়াহে…! না কোনো আৱেগ, না কোনো সুখানুভূতি। আমিওতো বিচাৰোঁ কথা পাতিবলৈ, একেলগে আড্ডা দি একাপ চাহ খাবলৈ। নাই আজিকালি আলহি-অতিথি সঁচত দিবলৈয়ো একো এটা নাই। এই মহামাৰীয়ে মানুহবোৰক আৰু বেছি আপোনপেটিয়া কৰিলে। মাত এষাৰ দিলেনো কি হয়…! হঠাতে খং এটা উঠিল মোৰ। ইমান স্বাৰ্থপৰ হ’লনে মানুহবোৰ। আনলৈ চিন্তা কৰিবলৈ যেন সময়েই নাই। নিজকে কিবা অপদাৰ্থ যেন লাগিল। অনুশোচনা এটাও হ’ল, ডেকা বয়সত ময়ো দেখোন চাকৰি-ঘৰ-সন্তান এইবোৰতে ব্যস্ত থাকিলোঁ। বিয়া-সকামৰ বাহিৰে, (তাকো এৰাব নোৱাৰা কেইঘৰৰহে) কাৰোবাৰ ঘৰলৈ যাবলৈ দেখোন সময়েই নহ’ল। কিনো কৰিলোঁ অত বছৰে। পাছৰ জেনেৰেশ্যনটোৱে আমাক ভালকৈ চিনিয়েই নাপালে চাগে। চিণ্টু-বাব্লীৰ লগৰবোৰেনো এতিয়া ক’ত কি কৰি আছে তাকো নাজানো। সংসাৰৰ সকলো দিশ এৱেঁই চম্ভালিলে দেখোন, মইনো কি কৰিলোঁ তেন্তে! ধ্বিকাৰ উপজিল নিজৰ জীৱনটোলৈ। সময়ত এইবোৰ চিন্তা কিয় মনলৈ নাহে বাৰু!\nকিটিং কৰি গে’টখন খোলাৰ শব্দ এটা হ’ল। প্ৰায় পাঁচ ছয়গৰাকী মহিলাৰ দল এটা সোমাই আহিল। কানিমুনি বেলাত মুখবোৰ চিনিবলৈ অসুবিধা হ’ল। ষ্ট্ৰিট লাইটটোও নজ্বলিল আজি। জয়ন্তীক নাম ধৰি মাতিলোঁ, তাই আহি বাৰান্দাৰ লাইটটো জ্বলাই দিলেহি।\n: বাইদেউৰাক মাতি দেগৈ, চিনিব পৰা নাই মই।\nজয়ন্তীক ক’লোঁ। তাই ভিতৰ সোমাই গ’ল।\n: খুৰা বহিছে,\nবাৰান্দালৈ উঠি আহি দলটোৰ মাজৰপৰা এগৰাকীয়ে মাত লগালে।\n: হয়, আপোনালোকক চিনিব পৰা নাই, ক’ৰপৰা কি সকামত আহিছেনো!\nমনৰ খোকোজা গুচাবলৈ সুধিলোঁ।\n: আমি ‘মিলিজুলি’ NGO ৰ পৰা আহিছোঁ।\n: আহক আহক ভিতৰলৈ আহক, বাহিৰতে ৰ’ল যে,\nশ্ৰীমতী ওলাই আহি তেওঁলোকক ভিতৰত বহিবলৈ আমন্ত্ৰণ জনালে।\n: আমাক তুমি বুলিয়েই ক’ব খুৰী।\nক্ষীণ মিন সৰুফুটীয়া ছোৱালী এজনীয়ে এওঁক ক’লে। হয়ো আমাৰ ইহঁততকৈয়ো বহুত সৰু ছোৱালীকেইজনী।\n: খুৰা আপুনিও আহক, আমি দুয়োজনৰ লগতে কথা পাতিব বিচাৰোঁ।\nময়ো উঠি তেওঁলোকৰ লগতে ‘বহাকোঠা’ৰ চোফাখনৰ এমূৰে বহিলোঁগৈ। জয়ন্তীয়ে দুখনমান চকী ভিতৰৰ পৰা আনি দিলেহি। সকলো সুন্দৰকৈ বহি ল’লোঁ। এওঁ জয়ন্তীলৈ চাই চকুৰেই কিবা এটা ইংগিত দিলে, জয়ন্তীয়ে মূৰ দুপিয়াই ভিতৰ সোমাই গ’ল।\n: খুৰা আপোনাৰ নামটো ক’বচোন, বয়স কিমান হৈছে আপোনাৰ?\n: কেশৱানন্দ বৰুৱা। বয়স সত্তৰ পাৰ হ’ল। ৭২ চলি আছে।\n: আৰু খুৰী আপোনাৰ?\n: বনলতা বৰুৱা। মোৰ বয়স ৬৫।\n: খুৰা-খুৰী আপোনালোক ইয়াত অকলে থাকেনে?\n: অকলেই আৰু! এই জয়ন্তী আৰু মোহনক আমাৰ লগৰ বাবেই ৰখা হৈছে অলপ দিনৰ পৰা।\nউত্তৰটো ময়েই দিলোঁ।\n: তেওঁলোকে ঘৰুৱা কামবোৰ মানে বজাৰ-সমাৰ, ঔষধ-পাতি আদি যোগাৰ ধৰেনে আপোনালোকৰ?\n: হয়, সৱ জঞ্জাল সিহঁতেই মাৰে।\nআন এগৰাকীয়ে সুধিলে। কথাবোৰ এগৰাকীয়ে বহী এখনত নোট কৰি গৈছে। কিবা চাৰ্ভে কৰিছে চাগে। মনৰ সন্দেহ দূৰ কৰিবলৈ সুধিলোঁ,\n: তোমালোকে কিবা চাৰ্ভেত আহিছা নেকি, এইবোৰ প্ৰশ্ন কিহলৈ?\n: নহয় খুৰা, চাৰ্ভে নহয়। আমি ব্যক্তিগত ভাৱে এন জি অ’ এটা চলাই আছোঁ যোৱা পাঁচবছৰে। বিশেষকৈ অকলশৰীয়া পৰিয়ালবোৰক প্ৰয়োজন সাপেক্ষে সহায় আগবঢ়াওঁ। টকা পইচাৰে অতি বেছি নোৱাৰিলেও শাৰীৰিক ভাৱে সহায় কৰিব বিচাৰোঁ। দৰৱ পাতি, খোৱা বজাৰ, গেছ চিলিণ্ডাৰ আদি আনিবলৈ মানুহ নথকা ঘৰত আমি নিজেই তেওঁলোকক যোগান ধৰোঁ। আনকি একেবাৰে কোনো নথকা আইতা এগৰাকীৰ ওচৰলৈ আমি এঘণ্টা/দুঘণ্টা কথা পাতিবলৈকে যাওঁ। তেওঁ বিচাৰে বাবে।\n: বৰ ভাল কৰিছা। পিচে চলা কেনেকৈ? অৰ্থ অবিহনে সম্ভৱ জানো সেৱা কৰাটো!\n: আমাৰো ওপৰত এটা ডাঙৰ এন জি অ’ আছে। তেওঁলোকে আমাৰ কামবোৰ নিৰীক্ষণ কৰে। ভাল কাম কৰিলে আৰ্থিক সাহায্য আগবঢ়ায়। তাৰোপৰি দুই-একে বৰঙণিও দিয়ে। চলি আছোঁ তেনেকৈয়ে। অনাথ শিশুসকলকো আমি সহায়ৰ বাবে আগবাঢ়িব বিচাৰোঁ। তেতিয়াহে অলপ বেছিকৈ টকাৰ প্ৰয়োজন হ’ব। সেইবোৰ পৰিকল্পনাহে আমাৰ।\n: ভাল পাইছোঁ শুনি। তোমালোকৰ পৰিয়ালৰ লোকসকলে আপত্তি কৰা নাইনে? সদায় এইদৰে….\nএওঁ নিজৰ সীমাৰ ভিতৰৰ প্ৰশ্ন তুলিলে।\n: নাই, খুৰী আমিও সন্তান-পৰিয়ালৰ কামবোৰ সামৰিহে ওলাই আহোঁ। ঠিক চাকৰি কৰা মহিলাৰ দৰে। কাৰোবাৰ জঞ্জাল থাকিলে তেওঁক সেইদিনা ৰেহাই দিওঁ। নিজৰ মাজতে বুজা-বুজিত চলি আছোঁ এনেকৈয়ে।\n: ভাল কৰিছা তোমালোকে। কৰি যাবা, মাজতে থমকি নৰ’বা।\nএনেতে জয়ন্তীয়ে ট্ৰে এখনত সকলোৰে বাবে চাহ, পকৰী আৰু বিস্কুট একপ্লেট লৈ সোমাই আহিল। সকলোকে চাহ খাবলৈ অনুৰোধ জনালে এওঁ।\nচাহ পৰ্বৰ মাজে মাজে তেওঁলোকে আমাক প্ৰয়োজনীয় কথাখিনি সুধি গ’ল। আমিও যথাযথ উত্তৰ দি গ’লোঁ। বহুদিনৰ মূৰত এনেদৰে সমাগম এটা পাই আমাৰো মনটো ভাল লাগিল। তেওঁলোকৰ সংকল্পবোৰ জানি ভাল লাগিল। সাধ্যানুসাৰে আৰ্থিক সহায় আগবঢ়াম বুলি ময়ো সিদ্ধান্ত ল’লোঁ। তেওঁলোকৰ চেক্ৰেটেৰী-প্ৰেচিডেণ্টক ক’ত, কেনেকৈ লগ পাম জানিব বিচাৰিলোঁ। তেওঁলোকক আমাৰ ঘৰলৈকে লৈ অনাৰ দায়িত্ব দলটোৰ মাজৰে এগৰাকীয়ে গাত পাতি ল’লে। মোৰো ভাল লাগিল। চৰকাৰী ঘৰৰ বোজা এটা লাঘৱ কৰাৰ সুযোগ এটা পালোঁ।\nসমাজখন স্বাৰ্থপৰ আৰু ব্যস্ত হৈ পৰিলেও এনে অনুস্থানবোৰে জীৱনৰ বিয়লি বেলাত আমাৰ দৰে অকলশৰীয়া হৈ পৰা পৰিয়ালবোৰক সকাহ দিব পাৰিছে। মুখলৈ হাঁহি ঘূৰাই আনিব পাৰিছে। এটা মূদ্ৰাৰ দুটা পিঠি থকাৰ দৰে সমাজখনৰো দুটা পিঠিয়েই আমি স্বীকাৰ কৰি চলিব লাগিব। বেয়াৰ মাজৰ ভালখিনি আকোঁৱালি লৈ আগবাঢ়িব লাগিব। আমাৰ দিনৰ সমাজখন বিচাৰি থকাতকৈ নতুন জীৱনশৈলীৰ লগত খাপ খুৱাই চলিবলৈ নিজকে প্ৰস্তুত কৰিব লাগিব। আৰু বা কি পৰিবৰ্তন আহে উঠি অহা প্ৰজন্মসকলৰ জীৱনলৈ। তেওঁলোকেও হয়তো আচহুৱা পাব নতুন ব্যস্ততাবোৰ দেখি। গতিশীল সময়ে সকলোকে অভিজ্ঞতাৰে পুষ্ট কৰি জীৱন যুঁজত জয়ী হ’বলৈ শিকায়। আমিও এতিয়া আগতে নেদেখা-নুশুনা বস্তুবোৰ, কামবোৰ এতিয়া সহজ ভাৱেই ল’বলৈ শিকিলোঁ।\n: খুৰা আমি আহিছোঁ আজি, চাৰসকলক লৈ পুনৰ এদিন আহিম বহাকৈ। আপোনাৰ ফোন নম্বৰটো খুৰীৰ পৰা লৈছোঁ। ফোন কৰি জনাম আপোনাক।\nদায়িত্ব লোৱা গৰাকীয়ে মোৰ কাষলৈ আহি ক’লেহি। ইমানদেৰি অন্যমনস্ক হৈ পৰা বাবে অলপ লাজো লাগিল। সকলো যাবলৈ উঠিল। এওঁ বাৰান্দালৈকে তেওঁলোকক আগবঢ়াই দিলেগৈ। সন্ধিয়াটো সুন্দৰকৈ পাৰ হ’ল আজি। গে’টৰ তলাটো মাৰি মোহনে ৰাতিৰ দায়িত্বখিনি পালন কৰি ভিতৰ সোমাল। আমিও ভিতৰৰ কোঠালৈ সোমাই টিভিটো অন কৰি দিলোঁ। কথা কটা-কটি কৰি থকা টকশ্ব’ টো দেখি এওঁ ভোৰভোৰাই শোৱনি কোঠালৈ উঠি গ’ল। ময়ো চেনেল সলাই নাচৰ অনুষ্ঠান এটা পালোঁগৈ। তেনেতে চিণ্টুৰ ফোন আহিল, দৈনিক খা-খবৰ লয় এই সময়তে সদায়। মই আজিৰ কথাখিনি জনাই তাক মোৰ সিদ্ধান্তটোৰ কথা ক’লোঁ। বৃদ্ধাশ্ৰম আৰু অনাথ আশ্ৰমৰ বাবে থকা মোৰ সকল্পটোৰ কথাও থাওকতে জনাই থ’লোঁ। সিয়ো সন্মতি জনালে। মনটো ভাল লাগিল। ফোনটো মাকক দি টিভিৰ পৰ্দাত চকু থৈ নিজৰ চিন্তাত মগ্ন হ’লোঁ পুনৰ। মনত এক অনাৱিল প্ৰশান্তি লাভ কৰিলোঁ।\nএটা নতুন দিনৰ আগমনৰ বাবে সাজু হ’লোঁ মনতে।\n« মূল: গৰমৰ বিৰুদ্ধে বতৰ বিজ্ঞান মন্ত্ৰীৰ বক্তব্য ,বীৰেন্দ্ৰ জৈন :অনুবাদ-দিম্পল কলিতা\nদদায়ে মিছা নকয়-বিশ্বজিৎ বৰুৱা »\nশিৰোনামটো দেখিয়েই পঢ়িবলৈ মন গল। বৰ সুন্দৰ বা।\nবহুত মৰম আৰু ধন্যবাদ নীলাক্ষী\nবৰ সুন্দৰ।সমাজৰ এখন বাস্তৱ ছবি পৰিলক্ষিত কৰিলো ।\nসুন্ধৰ মন্তব্যৰ বাবে বহুত ধন্যবাদ কৰবী


ৰুণুমী, চলচ্চিত্ৰ. ৰুণুমী অসমীয়া ভাষাত নিৰ্মিত নৱমখন অসমীয়\nⓘ ৰুণুমী, চলচ্চিত্ৰ. ৰুণুমী অসমীয়া ভাষাত নিৰ্মিত নৱমখন অসমীয়া চলচ্চিত্ৰ। এই চলচ্চিত্ৰখন সুৰেশ চন্দ্ৰ গোস্বামীয়ে পৰিচালনা কৰিছিল আৰু ১৯৫২ চনত মুক্তিলাভ কৰিছিল। ..\nⓘ ৰুণুমী (চলচ্চিত্ৰ)\nৰুণুমী অসমীয়া ভাষাত নিৰ্মিত নৱমখন অসমীয়া চলচ্চিত্ৰ। এই চলচ্চিত্ৰখন সুৰেশ চন্দ্ৰ গোস্বামীয়ে পৰিচালনা কৰিছিল আৰু ১৯৫২ চনত মুক্তিলাভ কৰিছিল। চলচ্চিত্ৰখন হেনৰিক ইবছেনৰ ৰচিত নাটক "দা ৱাৰিয়ৰ্ছ এট হেলগেলেণ্ড" ওপৰত ভিত্তি কৰি নিৰ্মাণ কৰা হৈছিল। জয়মতী চলচ্চিত্ৰৰ পাছত এইখন দ্বিতীয় অসমীয়া চলচ্চিত্ৰ যিখন ষ্টুডিঅ’ৰ বাহিৰত চিত্ৰগ্ৰহণ কৰা হৈছিল। চলচ্চিত্ৰখনত মুখ্য চৰিত্ৰসমূহত কনকলতা শ‍ইকীয়া, নেয়ীমুদ্দিন আহমেদ, সুৰেশ গোস্বামী, ইন্দ্ৰেশ্বৰ বৰঠাকুৰ, হিৰণ্ময়ী দেৱী আদিয়ে অভিনয় কৰিছিল। চলচ্চিত্ৰখনৰ চিত্ৰগ্ৰহণ ঠাই আছিল অসম আৰু নাগালেণ্ড ।\n1. কাহিনীৰ সাৰাংশ\nৰুণুমী হল একে চেহেৰাৰ, সমবয়সীয়া, নাচে-গানে পাৰ্গত দুজনী ছোৱালীৰ কাহিনী। এজনীৰ জন্ম পাহাৰত, নাম ৰুণুমী। আনজনীৰ জন্ম ভৈয়ামত, নাম ৰেণু। ৰুণুমীক ভাল পায় পাহাৰৰ পাহোৱাল ডেকা গৰণে। আনহাতে চাহ বাগানৰ স্বত্বাধিকাৰীৰ জীয়ৰী ৰেণুক ভাল পায় এজন ধনাধ্য যুৱক মুৰুলীধৰে।\nএনেতে আহে বৰভূঁইকুপ। প্ৰলয়ঙ্কৰী বৰভূঁইকুপত ঘটনাক্ৰমে পাহাৰৰ ৰুণুমী ভৈয়ামৰ ৰেণুহঁতৰ ঘৰ পায় আৰু ভৈয়ামৰ ৰেণু পাহাৰৰ ৰুণুমীহঁতৰ চাং পায়গৈ। কিন্তু দুয়োজনীয়ে স্মৃতিশক্তি হেৰুৱাই পেলোৱা বাবে দুয়োজনীৰ প্ৰকৃত পৰিচয় উলিওৱাত সমস্যাৰ সৃষ্টি হয়।\nৰেণুৰ সন্ধানত তাইৰ প্ৰেমিক মুৰুলীধৰ আৰু ৰেণুহঁতৰ লগুৱা ভদাই পাহাৰত পালে। তাত গৈ তেওঁলোক নিশ্চিত হ’ল যে স্থানীয় পাহাৰীয়া সমাজে ৰুণুমী বুলি ভবাজনী প্ৰকৃততে ভৈয়ামৰ ৰেণুহে। ইফালে ৰেণুয়ো স্মৃতিশক্তি ঘূৰাই পায়। গৰণেও নিশ্চিত হয় যে তেওঁ যিজনীক ৰুণুমী বুলি ভাবি আছে, তাই প্ৰকৃত ৰুণুমী নহয়। গৰণে তাইক বিচাৰি ৰেণুহঁতৰ ঘৰ পালে। ৰেণুক লৈ মুৰুলীধৰ আৰু ভদায়ো ভৈয়ামলৈ নামি আহে। ৰেণুহঁতৰ ঘৰত ৰুণুমী আৰু গৰণৰ পুনৰ্মিলন হয় আৰু চাঙলৈ উভতি যায়।\nৰুণুমী আৰু ৰেণুৰ সৰুকালৰ চৰিত্ৰত অভিনয় কৰিছিল পৰিচালক গোস্বামীৰ জীয়ৰী ডলী বৰপুজাৰীয়ে। দ্বৈত ভূমিকাযুক্ত এইখন প্ৰথম অসমীয়া ছবি। পৰিচালকগৰাকীয়ে নিজেও আন এজন নায়ক গৰণৰ চৰিত্ৰত অভিনয় কৰিছিল। ছবিৰ প্ৰধান প্ৰধান ভূমিকাত অভিনয় কৰা শিল্পীসকল হল-\n3. কলা-কুশলী ইত্যাদি\nশব্দযন্ত্ৰী- পাঁচুগোপাল দাস\nবহিৰ্দৃশ্যগ্ৰহণ- নৰেশ নাথ, সমীৰ দত্ত, পৰেশ সৰকাৰ\nৰূপসজ্জা- ৰঞ্জিৎ দত্ত\nবেনাৰ- অসম ষ্টুডিও, যোৰহাট\nৰসায়নগাৰ- ইউ চি লেবৰেটৰী\nকাহিনী- সুৰেশ গোস্বামী\n4. ১৯৫২ চনত নিষিদ্ধ\n১৯৫২ চনত ৰুণুমী কথাছবিখন যোৰহাটৰ আৰতি টকীজত মুক্তি দিয়া হৈছিল। চলচ্চিত্ৰখনে দৰ্শকৰ সঁহাৰি পাইছিল যদিও কেইমাহ মানৰ পাছতে তেতিয়াৰ বিষ্ণু ৰাম মেধি নেতৃত্বাধীন চৰকাৰে হঠাত ছবিখন নিষিদ্ধ ঘোষণা কৰে। চৰকাৰে চলচ্চিত্ৰখন নিষিদ্ধ কৰাৰ একো দৰ্শোৱা নাছিল। পিছলৈ ছবিখনৰ পৰিচালক প্ৰয়াত গোস্বামীৰ পৰিয়ালে অসম চৰকাৰলৈ ছবিখন নিষিদ্ধ কৰাৰ কাৰণ ৰাজহুৱা কৰিবলৈ, লগতে ছবিখনৰ পুনৰুদ্ধাৰৰ বাবে সহায় কৰিবলৈ আহ্বান জনাইছিল।\n5. চলচ্চিত্ৰখন আহৰণ\nনিষিদ্ধ কৰাৰ পাছত, গোস্বামীৰ সম্পৰ্কীয় ভাতৃ লক্ষ্মীনাথ বৰঠাকুৰে চলচ্চিত্ৰখনৰ কপি আনি কিছুমান চাহ বাগানত অবৈধভাৱে প্ৰদৰ্শন কৰে আৰু তাৰ পাছত পৰা বৰঠাকুঘৰৰ এটা ট্ৰাংকত বহুদিন থৈ দিয়ে। প্ৰায় চাৰি দশকৰ পাছত ২০১০ চনত বৰঠাকুৰৰ পুত্ৰ অমিয় বৰঠাকুৰে গোস্বামীৰ পুত্ৰী গুৱাহাটী নিবাসী ডলী বৰপূজাৰীৰ হাতত অৰ্পণ কৰে। ছবিখনৰ তেৰটা ৰীলেই মূল কেন can-ৰ ভিতৰতে আছে। প্ৰাৰম্ভিক পৰীক্ষাত ছবিখনৰ বহুলাংশ উদ্ধাৰ কৰিব পৰা যাব বুলি ভবা হয়। ৰীলসমূহ থকা কেন-বোৰৰ কিছুমান মামৰ লগাৰ উপৰিও দুটামান কেনৰ ফাট মেলা দেখা গৈছিল। সুৰেশ গোস্বামীৰ নাতি চলচ্চিত্ৰ সমালোচক উৎপল বৰপূজাৰীয়ে ছবিখনৰ উদ্ধাৰৰ বাবে মুম্বাই স্থিত বিশেষজ্ঞৰ লগত পৰামৰ্শ কৰে।\nভাৰতৰ ৰাষ্ট্ৰীয় চলচ্চিত্ৰ সংগ্ৰাহালয়ে NFAI ছবিখনৰ ভিডিঅ আৰু অডিঅখিনি উদ্ধাৰ কৰে। যদিও ৰীলৰ অৱস্থা অতিশয় বেয়া আছিল, তথাপি ছবিখনৰ ৮৫ শতাংশ উদ্ধাৰ কৰিবলৈ সক্ষম হয়। তেৰটা ৰীলৰ দুটা সম্পৰ্ণৰূপে নষ্ট হৈ গৈছিল। এই গোটেই কামটোত ৬.৫ লাখ টকা খৰচ হয়।\nচ ধ ৰ ৰ বদন বৰফ কন ফণ শৰ ম ৰ ছ ৰ জ স ৰ শ গ স ব ম ৰ ৰ ণ ম স ন ল গ গ ল ৰ সত ব উল আৰ প ৰব ণ ফ কনৰ প ৰঘ ট\nচৰ ত ৰ ন ৰ দ ড ন ৰ দ দ স গ তম গ তম প ৰস দ বৰ ৱ ধ ৰ ধ ৰ ভ ঞ ৰ ণ ম ৰ ণ ম চক ৰৱৰ ত তথ যছকত উল ল খ নথক সহক ৰ পৰ চ লক: হৰ ন দ ৰল ল চ ধ ৰ\nস গ ত পৰ চ লক শ ৱপ ৰস দ ভট ট চ ৰ যৰ স ত ত ও প নৰ ব য ত বহ ত ও ল কৰ ৰ ণ ম ন মৰ কন য সন ত ন এট ৰ জন ম হয ক ন ত চনত শ ৱপ ৰস দ ভট ট চ ৰ যৰ ম ত য\nত ত য অত জনপ ৰ য হ ছ ল অসম য ছব ত প ৰথমব ৰৰ ব ব ব হ ন চ দ খ ওৱ হ ছ ল ৰ ণ ম ছব ত ক ন ত এই ন চ দ খ ওৱ হ ছ ল অত কম সময ৰ ব ব স ম ত ৰ পৰশ ত প ৰথমব ৰৰ\nসঙ গ ত পৰ চ লন ৰম ন বৰ ৱ ৰ গ ত গ ইছ দ ব প ন বৰ ৱ ন ৰ মল ম শ ৰ আৰ ৰ ণ ম ভট ট চ ৰ যই অৰ ণল চন দ স অসম য চলচ চ ত ৰৰ ক হ ন আৰ গ ত\nWikipedia: ৰুণুমী (চলচ্চিত্ৰ)


বিধানসভা নিৰ্বাচনৰ পূৰ্বে গুজৰাটৰ মুখ্যমন্ত্ৰী বিজয় ৰূপানিৰ পদত্যাগ; পৰৱৰ্তী মুখ্যমন্ত্ৰীৰ দৌৰত কোন?\nSeptember 12, 2021 9:15 am\nবিধানসভাৰ নিৰ্বাচনৰ পূৰ্বে গুজৰাটত শাসনাধীষ্ঠ বিজেপিত নেতৃত্ব সলনিৰ নতুন সমীকৰণ! ৰাজ্যখনৰ মুখ্যমন্ত্ৰী পদৰ পৰা পদত্যাগ কৰিলে বিজয় ৰূপানিয়ে।\nউত্তৰাখণ্ড আৰু কৰ্ণাটকৰ পাছত এইবাৰ গুজৰাটত নিৰ্বাচনৰ পূৰ্বে বিজেপিয়ে নেতৃত্ব সলনি কৰিলে।\nকিন্তু ৰূপানিৰ পদত্যাগৰ পাছতে এতিয়া প্ৰশ্ন হৈছে গুজৰাটৰ পৰৱৰ্তী মুখ্যমন্ত্ৰী কোন হ’ব?\nগুজৰাটৰ মুখ্যমন্ত্ৰী পদৰ বাবে দলৰ ভিতৰত চাৰি-পাঁচজন নেতাৰ নাম চৰ্চিত হৈ আছে। ইয়াৰ ভিতৰত আছে পুৰুষোত্তম ৰূপালা, উপ মুখ্যমন্ত্ৰী নিতীন পেটেল আৰু কেন্দ্ৰীয় স্বাস্থ্যমন্ত্ৰী মনসুখ মাণ্ডৱ্য।\nএতিয়ালৈ কোনো এজনৰ নামেই চূড়ান্ত হোৱা নাই যদিও কেন্দ্ৰীয় স্বাস্থ্যমন্ত্ৰী মনসুখ মাণ্ডৱ্য মুখ্যমন্ত্ৰিত্বৰ দৌৰত সকলোতকৈ আগবাঢ়ি আছে বুলি ৰাজনৈতিক বিশ্লেষকসকলে অনুমান কৰিছে।\nসন্মুখত বিধানসভাৰ নিৰ্বাচন থকালৈ চাই এয়া কেবল মুখ্যমন্ত্ৰী সলনি কৰা বিষয় নহয়, বৰঞ্চ গুজৰাটত বিজেপিক ধৰি ৰখাৰ যুঁজৰ কথাও আছে। সেয়েহে, এনে পৰিস্থিতিত নতুন মুখ্যমন্ত্ৰীৰ সন্মুখত থাকিব এক বৃহৎ প্ৰত্যাহ্বান।\nবৰ্তমান কেন্দ্ৰীয় স্বাস্থ্যমন্ত্ৰীৰ দায়িত্ব লাভ কৰা মনসুখ মাণ্ডৱ্য প্ৰধানমন্ত্ৰী নৰেন্দ্ৰ মোদীৰ ঘনিষ্ঠ হোৱাৰ সূত্ৰে মুখ্যমন্ত্ৰী পদৰ প্ৰধান দাবীদাৰ হিচাপে তেওঁক ৰখা হৈছে।\nআনহাতে, ৰাজ্যসভাৰ সাংসদ পুৰুষোত্তম ৰূপালাৰ সাংসদৰ কাৰ্যকাল শেষ হ’বলৈ আৰু চাৰি মাহ বাকী আছে। পাতিদাৰ সম্প্ৰদায়ৰ জনপ্ৰিয় নেতাগৰাকী এসময়ত ৰাজ্যিক বিজেপিৰ সভাপতিও আছিল। সেয়ে, তেওঁকো মুখ্যমন্ত্ৰী পদৰ অন্যতম দাবীদাৰ বুলি ধৰা হৈছে।\nইপিনে, মুখ্যমন্ত্ৰী পদৰ আন এগৰাকী অন্যতম দাবীদাৰ হিচাপে চৰ্চাত আছে ৰাজ্যখনৰ উপ মুখ্যমন্ত্ৰী নিতীন পেটেল। পেটেলে স্বাস্থ্য, চিকিৎসা শিক্ষা, পৰিয়াল কল্যাণ, গড়কাপ্তানিৰ দৰে একাধিক বিভাগৰ মন্ত্ৰিত্বৰ দায়িত্ব চম্ভালিছে।\nসেইদৰে একাংশ সূত্ৰৰ মতে গুজৰাট বিজেপিৰ সভাপতি চন্দ্ৰকান্ত ৰঘুনাথ পাটিলো মুখ্যমন্ত্ৰী পদৰ আন এক দাবীদাৰ।\nঅৱশ্যে, আজিয়েই গুজৰাটৰ পৰৱৰ্তী মুখ্যমন্ত্ৰী কোন হ’ব সেইটো নিশ্চিত কৰিব বিজেপিৰ কেন্দ্ৰীয় নেতৃত্বই।


ই চি ষ্টুৱাৰ্ট বেকাৰ - অসমীয়া ৱিকিপিডিয়া\nষ্টুৱাৰ্ট বেকাৰে অংকন কৰা ব্লাইথছ মাছোৰোকা চৰাই\nএডৱাৰ্ড চাৰ্লছ ষ্টুৱাৰ্ট বেকাৰ (Edward Charles Stuart Baker) যুক্তৰাজ্যৰ এগৰাকী প্ৰখ্যাত ব্ৰিটিছ পক্ষীবিদ (ornithologist) তথা আৰক্ষী বিষয়া আছিল। অসম কে ধৰি উত্তৰ-পূবৰ চৰাইসমূহৰ তথ্য সংগ্ৰহ আৰু আৱিষ্কাৰৰ ক্ষেত্ৰত তেওঁ উল্লেখযোগ্য অৱদান আগবঢ়াইছিল।\n1 থোৰতে জীৱনী\n3 ৰচিত গ্ৰন্থ\nথোৰতে জীৱনী[সম্পাদনা কৰক]\nবেকাৰে ট্ৰিনিটি কলেজত শিক্ষাগ্ৰহণ কৰিছিল। ১৮৮৩ চনত তেওঁৰ পিতৃৰ পথ অনুসৰণ কৰি ভাৰতীয় আৰক্ষীত যোগদান কৰে। তেওঁ চাকৰিজীৱনৰ সৰহভাগ সময় ভাৰতত অসম আৰক্ষীত কাৰ্যনিৰ্বাহ কৰি কটাইছিল। পিছলৈ তেওঁ ইন্সপেক্টৰ জেনেৰেল পদলৈ পদোন্নতি লাভ কৰিছিল। ১৯১০ চনত তেওঁক বিশেষ অপৰাধ তদন্তৰ দায়িত্ব প্ৰদান কৰা হৈছিল।\n১৯১১ চনত তেওঁ ইংলেণ্ডলৈ উভতি আহি লণ্ডন আৰক্ষীৰ মুখ্য আৰক্ষীৰ পদত নিযুক্তি পায়। এই পদতে ১৯২৫ চনত অৱসৰৰ সময়লৈকে তেওঁ কাৰ্যনিৰ্বাহ কৰে। প্ৰথম বিশ্বযুদ্ধত আগবঢ়োৱা অৱদানৰ বাবে তেওঁক ১৯২০ চনত Officer of the Order of the British Empire (OBE) সন্মান প্ৰদান কৰা হয়। অৱসৰৰ পিছত তেওঁ ক্ৰয়ডন (Croydon) মেয়ৰ ৰূপে নিযুক্তি পায়।\nবেকাৰ এগৰাকী সুদক্ষ টেনিছ খেলুৱৈ আৰু উৎসাহী চিকাৰী আছিল। তেওঁ অসমৰ শিলচৰত বাঘৰ আক্ৰমণত বাওঁ হাতখন হেৰুৱায়। তদুপৰি তেওঁ চিকাৰৰ সময়ত বনৰীয়া ম’হ আৰু এশিঙীয়া গঁড়ৰ ভয়ংকৰ আক্ৰমণৰ সন্মুখীন হৈছিল।\nভাৰতত থকা সময়ছোৱাত বেকাৰে আজৰি পৰত চৰাই সমূহৰ নমুনা সংগ্ৰহ আৰু এইসম্পৰ্কীয় বিভিন্ন তথ্য সংগ্ৰহ কৰিছিল। তেওঁৰ এই অধ্যয়নসমূহৰ বিতং তথ্য সন্নিবিষ্ট কৰি কেইবাখনো মূল্যৱান গ্ৰন্থ প্ৰণয়ণ কৰিছিল। তেওঁ প্ৰায় ৫০,০০০ ভাৰতত দেখা পোৱা চৰাইৰ কণী সংগ্ৰহ কৰিছিল। তেওঁৰ আঠটা খণ্ডৰ ’The Fauna of British India, Including Ceylon and Burma’ পৰৱৰ্ত্তীকালত পক্ষী অধ্যয়নৰ এক মূল্যৱান সহায়ক গ্ৰন্থ হৈ পৰিছিল। তেওঁৰ সংগ্ৰহৰ একাংশ , প্ৰায় ১৫২টা চৰাইৰ প্ৰজাতিৰ নমুনা বুলগেৰিয়াৰ সংগ্ৰহালয়ত বিক্ৰী কৰা হৈছিল। ইয়াৰ উপৰিও তেওঁ ১৯১৩ চনৰ পৰা ১৯৩৬ চনলৈ চৰাই সংৰক্ষণ সম্পৰ্কীয় চৰকাৰী পৰামৰ্শদাতা ৰূপে তেওঁ কাৰ্যনিৰ্বাহ কৰিছিল। ব্ৰিটিছ অৰ্নিথ’ল’জিকেল ইউনিয়নৰ তেওঁ ট্ৰেজাৰাৰ পদতো অধিষ্ঠিত হৈছিল।\nবেকাৰৰ য়ুহিনা (Yuhina bakeri) নামৰ চৰাইবিধ তেওঁৰ নামেৰে নামকৰণ কৰা হৈছে।\nঅৱশ্যে তেওঁ সংগ্ৰহ কৰা কিছু চৰাইৰ বাহ আৰু কণী সন্দেহযুক্ত বুলি ধাৰণা কৰা হৈছিল। আৰু সন্দেহ কৰা হৈছিল যে কিছুমান তেওঁ কৃত্ৰিমভাৱে তৈয়াৰ কৰা হ’ব পাৰে। কিন্তু এইসম্পৰ্কত কোনো প্ৰামাণ্য তথ্য পোৱা নগ’ল।\nThe Indian Ducks and their Allies (১৯০৮)\nGame Birds of India and Ceylon (১৯২১)\nThe Fauna of British India, Including Ceylon and Burma. Birds. (১৯২২, আঠটা খণ্ডত),\nMishmi Man-eater (১৯২৮)\nThe Nidification of the Birds of the Indian Empire (১৯৩২)\nCuckoo Problems (১৯৪২)\n↑ 2.0 2.1 Warr, F. E. 1996. Manuscripts and Drawings in the ornithology and Rothschild libraries of The Natural History Museum at Tring. BOC.\n↑ Boev, Zlator (1997). "Stuart Baker's collection of birds in the National Museum of Natural History (Sofia)". Historia naturalis bulgarica খণ্ড 7: 5–13.\n↑ Walters, M.P. (2005). "My life with eggs.". Zool. Med. Leiden খণ্ড 79: 5–18. http://www.repository.naturalis.nl/document/42159.\n"https://as.wikipedia.org/w/index.php?title=ই_চি_ষ্টুৱাৰ্ট_বেকাৰ&oldid=234194"ৰ পৰা অনা হৈছে


Exo 17 | AsmULB | STEP | তাৰ পাছত ইস্ৰায়েলৰ গোটেই সমাজে যিহোৱাৰ নিৰ্দেশ অনুসাৰে চীণ মৰুভূমিৰ পৰা যাত্ৰা কৰিলে। তেওঁলোকে ৰফীদীমত তম্বু তৰিলে; কিন্তু সেই ঠাইত লোকসকলৰ খাবলৈ পানী নাছিল।\nলোকসকলক পানী দিয়া আমালেকৰ সৈতে যুদ্ধ।\n1তাৰ পাছত ইস্ৰায়েলৰ গোটেই সমাজে যিহোৱাৰ নিৰ্দেশ অনুসাৰে চীণ মৰুভূমিৰ পৰা যাত্ৰা কৰিলে। তেওঁলোকে ৰফীদীমত তম্বু তৰিলে; কিন্তু সেই ঠাইত লোকসকলৰ খাবলৈ পানী নাছিল। 2সেই অৱস্থাৰ কাৰণে লোকসকলে মোচিক দোষ ধৰি ক’লে, “আমাক খাবলৈ পানী দিয়ক।” মোচিয়ে তেওঁলোকক ক’লে, “আপোনালোকে মোৰে সৈতে কিয় বিবাদ কৰিছে?” যিহোৱাক আপোনালোকে কিয় পৰীক্ষা কৰিছে?” 3লোকসকল পিয়াহত আতুৰ হ’ল, আৰু মোচিৰ বিৰুদ্ধে অভিযোগ কৰিলে। তেওঁলোকে ক’লে, “আপুনি কিয় আমাক মিচৰৰ পৰা উলিয়াই আনিলে? আমাক, আমাৰ সন্তানসকলক, আৰু পশুবোৰকো পিয়াহত মৰিবলৈ মিচৰৰ পৰা আনিলে নেকি?\n4তাৰ পাছত মোচিয়ে যিহোৱাৰ আগত কাতৰোক্তি কৰি ক’লে, “মই এই লোকসকলৰ সৈতে কি কৰিম? তেওঁলোকে মোক শিল দলিয়াই মাৰিবলৈ প্ৰায় যুগুত হৈ আছে।” 5তেতিয়া যিহোৱাই মোচিক ক’লে, “তুমি ইস্ৰায়েলৰ পৰিচাৰক কেইজন মানক লগত লৈ, লোক সকলৰ আগে আগে যোৱা; আৰু তুমি যিডাল লাখুটিৰে নদীত প্ৰহাৰ কৰিছিলা, তোমাৰ সেই লাখুটিকো লগত লৈ যোৱা। 6মই হোৰেবত শিলৰ ওপৰত তোমাৰ সন্মুখত থিয় হম; আৰু তুমি সেই শিলটোক প্ৰহাৰ কৰিবা। তেতিয়া লোকসকলে খাবলৈ, সেই শিলৰ পৰা পানী ওলাব।” তাৰ পাছত মোচিয়ে ইস্ৰায়েলৰ পৰিচাৰক সকলৰ আগত সেইদৰে কৰিলে। 7মোচিয়ে সেই ঠাইৰ নাম মচ্ছা আৰু মিৰীবা (পৰীক্ষা আৰু বিবাদ) ৰাখিলে। কাৰণ সেই ঠাইতে ইস্ৰায়েলী লোকসকলে অভিযোগ কৰিছিল, আৰু “যিহোৱা আমাৰ মাজত আছে নে নাই?” এই কথা কৈ যিহোৱাৰ পৰীক্ষাৰ কৰিছিল।\n8সেই সময়ত অমালেকৰ লোকসকলে ৰফীদীমত ইস্ৰায়েলক আক্রমণ কৰিলে। 9সেয়ে মোচিয়ে যিহোচূৱাক ক’লে, “কিছুমান লোকক মনোনীত কৰি বাহিৰলৈ ওলাই গৈ, অমালেকৰ সৈতে যুদ্ধ কৰক। কাইলৈ মই ঈশ্বৰৰ লাখুটি হাতত লৈ পৰ্ব্বতৰ ওপৰত থিয় হ’ম।” 10মোচি, হাৰোণ, আৰু হূৰ যেতিয়া পৰ্ব্বতৰ ওপৰলৈ উঠি গ’ল, তেতিয়া যিহোচূৱাই মোচিৰ নিৰ্দেশ অনুসাৰে অমালেকৰ সৈতে যুদ্ধ কৰিলে।\n11মোচিয়ে যেতিয়া হাত ওপৰলৈ দাঙি ৰাখিছিল, তেতিয়া ইস্ৰায়েলৰ জয় হৈছিল; কিন্তু যেতিয়াই হাত তললৈ নমাইছিল, তেতিয়াই অমালেক জয়ী হ’বলৈ ধৰে। 12এইদৰে হাত দাঙি মোচিৰ হাত ভাগৰি পৰিল, তেতিয়া হাৰোণ আৰু হূৰে এচটা শিল আনি, তেওঁ বহিবৰ কাৰণে তেওঁৰ তলত থলে। সেই একে সময়তে হাৰোণ আৰু হূৰে, এজনে এফালে, আৰু আন জনে আন ফালে তেওঁৰ হাত দুখন ধৰি দাঙি ৰাখিলে। সেয়ে বেলি মাৰ নোযোৱালৈকে মোচিৰ হাত থিৰে থাকিল। 13তেতিয়া যিহোচূৱাই অমালেকৰ লোকসকলক তৰোৱালেৰে পৰাজয় কৰিলে।\n14তাৰ পাছত যিহোৱাই মোচিক ক’লে, “সোঁৱৰণৰ অৰ্থে এই কথা পুস্তকত লিখা, আৰু যিহোচূৱাক শুনোৱা; কাৰণ মই আকাশৰ তলৰ পৰা অমালেকৰ নাম সম্পূৰ্ণকৈ লুপ্ত কৰিম।” 15তেতিয়া মোচিয়ে এটা যজ্ঞবেদী নিৰ্মাণ কৰি, তাৰ নাম “যিহোৱা-নিচ্চী” (যিহোৱা মোৰ ধ্বজা) ৰাখিলে। তেওঁ এইদৰে কৰিলে, কাৰণ তেওঁ কৈছিল, “যিহোৱাই প্রতিজ্ঞা কৰিলে যে, তেওঁ পুৰুষে, পুৰুষে অমালেকে সৈতে যুদ্ধ কৰিব।”


newborn-calf-serum-used-to-make-covaxin-bharat-biotech-centre-explain-after-congs-slaughter-charge-gh-manju-b– News18 assam\nকোভাক্সিন নিৰ্মাণত ব্যৱহাৰ হয় নৱজাতক গৰুৰ তেজ ! বিশেষ পত্ৰৰ জৰিয়তে স্পষ্টীকৰণ কেন্দ্ৰৰ; নিৰ্মাণকাৰী সংস্থা ভাৰত বায়োটেকৰ?\nকংগ্ৰেছ মুখপাত্ৰৰ এই অভিযোগৰ পিছতে কোভাক্সিনৰ ওপৰত বুধবাৰে কেন্দ্ৰই দিলে স্পষ্টীকৰণ।\nLast Updated : June 16, 2021, 16:14 IST\nদেশত কোৰোণা ভাইৰাছৰ বিৰুদ্ধে যুঁজখন শক্তিশালী কৰিবৰ বাবে অব্যাহত আছে টিকাকৰণ অভিযান। ভেকচিন সন্দৰ্ভত ভিন্ন সময়ত ভিন্ন তথ্য় পোহৰলৈ আহিছে, আলোচনা হৈছে ভিন্ন বিষয়ত। ইয়াৰ মাজতে ভাৰত বায়োটেকৰ কোভাক্সিন (Covaxin) ভেকচিনক লৈ কংগ্ৰেছ নেতা গৌৰৱ পান্ধিয়ে টুইটাৰত এক অভিযোগ উত্থাপন কৰিছিল।\nগৌৰৱে কৈছিল যে, কোভাক্সিন তৈয়াৰৰ বাবে গৰু পোৱালীৰ তেজ ব্যৱহাৰ কৰা হৈছিল, তেওঁ এক RTI তথ্যৰ ভিত্তিত উত্থাপন কৰিছিল এই দাবী । এই অভিযোগৰ পিছতেই কোভাক্সিনক লৈ নানা ধৰণৰ তৰ্ক-বিতৰ্ক অব্যাহত থকাত নিৰ্মাণকাৰী সংস্থা ভাৰত বায়োটেকেও ইয়াৰ প্ৰত্যুত্তৰ দিব লগা হৈছিল ।\nকংগ্ৰেছ মুখপাত্ৰৰ এই অভিযোগৰ পিছতে বুধবাৰে কেন্দ্ৰই কোভাক্সিনৰ ওপৰত দিয়ে এক স্পষ্টীকৰণ। স্বাস্থ্য আৰু পৰিয়াল কল্যাণ মন্ত্ৰালয়ে কৈছে যে, 'কোভাক্সিন ভেকচিন সন্দৰ্ভত সামাজিক মাধ্যমত বিভিন্ন ধৰণৰ পোষ্ট কৰা হৈছে, য'ত কোৱা হৈছে যে কোভাক্সিন ভেকচিনত গৰু পোৱালীৰ তেজ থাকে। এই পোষ্টত উল্লেখ কৰা তথ্যবোৰ সম্পূৰ্ণৰূপে ভুল আৰু ভিত্তিহীন।'\nলক্ষ্যণীয় যে, কংগ্ৰেছ মুখপাত্ৰ গৌৰৱ পান্ধিয়ে টুইটাৰ লিখিছিল - 'মোডী চৰকাৰে স্বীকাৰ কৰিছে যে কোভাক্সিনত নৱজাতক গৰু পোৱালীৰ তেজ আছে... যি হৈছে ২০ দিনতকৈ কম বয়সৰ গৰু পোৱালীবোৰ হত্যা কৰাৰ পিছত ইয়াৰ পৰা প্ৰাপ্ত কৰা গোট খোৱা তেজৰ এটা অংশ। এইটো অতি জঘন্য! এই তথ্য পূৰ্বেই ৰাজহুৱা কৰিব লাগিছিল।'\nকিন্তু কেন্দ্ৰই আজি প্ৰকাশ কৰা স্পষ্টীকৰণত উল্লেখ কৰিছে - 'নৱজাত গৰু পোৱালীৰ তেজ কেৱল ভেৰো কোষৰ প্ৰস্তুতি/বিকাশৰ বাবে ব্যৱহাৰ কৰা হয়। বিভিন্ন প্ৰকাৰৰ গৰু আৰু অন্যান্য প্ৰাণীৰ তেজ হৈছে ভেৰো কোষৰ বিকাশৰ বাবে বিশ্বব্যাপী ব্যৱহৃত মানক সমৃদ্ধি উপাদান। ভেৰো কোষবোৰক কোষৰ জীৱন স্থাপিত কৰিবলৈ ব্যৱহাৰ কৰা হয় যি ভেকচিন উৎপাদনত সহায় কৰে। এই পদ্ধতিটো কেইবাদশক ধৰি পলিঅ', জলাতংক আৰু ইনফ্লুৱেঞ্জা ভেকচিনত ব্যৱহাৰ হৈ আহিছে।'\nস্পষ্টীকৰণ অনুসৰি, এই ভেৰো কোষবোৰক গৰু পোৱালীৰ তেজৰ পৰা মুক্ত কৰিবলৈ ৰাসায়নিক পদাৰ্থৰ সৈতে পানীৰে ধোৱা হয়। তাৰ পিছত, ভাইৰেল বৃদ্ধিৰ বাবে এই ভেৰো কোষবোৰ কোৰোণা ভাইৰাছৰ দ্বাৰা সংক্ৰমিত হয়। ভাইৰেল বৃদ্ধিৰ প্ৰক্ৰিয়াত ভেৰো কোষবোৰ সম্পূৰ্ণৰূপে ধ্বংস হৈ যায়। তাৰ পিছত মৃত্যু (inactivated) হয় আৰু বিশুদ্ধ হৈ পৰে। ইয়াৰ পিছত এই নিষ্ক্ৰিয় ভাইৰাছটো মূল ভেকচিন তৈয়াৰৰ বাবে ব্যৱহাৰ কৰা হয়, আৰু চূড়ান্ত ভেকচিন প্ৰস্তুতকৰণৰ বাবে কোনো গৰু পোৱালীৰ তেজ ব্যৱহাৰ কৰা নহয়।\nএই সন্দৰ্ভত ভাৰত বায়োটেকে উল্লেখ কৰিছে এনেদৰে - ভাইৰেল ভেকচিন নিৰ্মাণত নৱজাতক গৰু পোৱালীৰ তেজ ব্যৱহাৰ কৰা হয়। ইয়াক কোষৰ বিকাশৰ বাবে ব্যৱহাৰ কৰা হয়, কিন্তু SARS CoV2 ভাইৰাছৰ বিকাশত বা চূড়ান্ত প্ৰস্তুতকৰণত ইয়াক ব্যৱহাৰ কৰা নহয়। কোভাক্সিনক আন সকলো অশুদ্ধি আঁতৰাই কেৱল নিষ্ক্ৰিয় ভাইৰাছৰ উপাদানবোৰ অন্তৰ্ভুক্ত কৰিবলৈ যথেষ্ট বিশুদ্ধ কৰা হয়।"\nএইটো স্পষ্ট যে- 'কেইবা দশক ধৰি বিশ্বব্যাপী ভেকচিন নিৰ্মাণত গৰুৰ পোৱালীৰ তেজ বহুলভাৱে ব্যৱহাৰ কৰা হয়। যোৱা ৯ মাহৰ পৰা নৱজাতক পোৱালীৰ তেজ ব্যৱহাৰ স্বচ্ছভাৱে নথিভুক্ত কৰা হৈছে।'\nFirst published: June 16, 2021, 16:02 IST\nBharat BiotechCENTRAL GOVERNMENTCovaxinExamination on Cow


জালপঞ্জী: February 2017\nবিৱৰ্তন (এক বিজ্ঞানভিত্তিক কল্প-কাহিনী)\n[প্ৰান্তিক, ১-১৫ মাৰ্চ ২০১৭ সংখ্যাত প্ৰকাশিত]\nA science fiction story authored by me published in famous Assamese fortnightly Prantik 1-15 March 2017. In this story, I am talking aboutanew species - "Homo Cyber Sapiens",anew country -"United States of South Asia" and hinting who would be the prime minister. The story revolves around the lives of two childhood buddies - Rakibul Ahmed and Nripen Sharma, who became Advanced Physics researchers and hardcore non-believers.\nগুৱাহাটী সুপ্ৰতিভ নগৰ, ২০৩৬ চনৰ এটা দেওবাৰৰ ৰাতিপুৱা৷\nআজি নিৰ্বাচনৰ দিন৷ ৰিকুৱে পুৱাৰ জলপান গ্ৰহণ কৰি কৰিয়ে মতদান দি দিনটোলৈ আজৰি হৈ লওঁ বুলি ভাৱিলে৷ নিজৰ 'আধাৰ' একক চিনাকী পত্ৰ (Unique Identity Card) খনৰ সহায়ত ঘৰতে বহি বহি মতদান কৰিব পাৰি৷ নিৰ্বাচন আয়োগ আৰু ভাৰতীয় বিশিষ্ট চিনাকী প্ৰাধিকৰণৰ এই নতুন যুটীয়া প্ৰকল্পত অংশগ্ৰহণ কৰিবলৈ চাৰিওফালে বিজ্ঞাপন৷ ফেইচভোটৰ (FaceVote.Com) জালস্থানত প্ৰবেশ কৰিবলৈ বিচাৰোতে ৰিকুৰ কোলাতলোৱাটোৰ (laptop computer) পৰ্দাত বাৰ্ত্তা আহিলে - "আধাৰ ব্যৱহাৰ কৰক"৷ কোলাতলোৱাটোৰ সোঁফালে থকা অকনমানি ফাকটোত 'আধাৰ'-পত্ৰখন ভৰাই দি "হ’ব দিয়ক" বুটামটোত টিপি দিলে৷\n"স্বাগতম!!" বাৰ্ত্তাৰে তাক জালস্থানৰ সুৰক্ষিত অঞ্চললৈ আদৰণি জনোৱা হ’ল৷ তাত তাৰ সমষ্টিত প্ৰতিদন্দ্বিতা কৰা প্ৰাৰ্থীকেইজনৰ সবিশেষ তালিকা এখন পোৱা গ’ল৷ প্ৰতেকৰে জীৱন বৃত্তান্ত, পাৰ্থিৱ-অপাৰ্থিৱ সম্পদৰ সবিশেষ, অপৰাধ-(অভি)লেখ আদিৰ লগতে তেওঁলোকৰ নিৰ্বাচনী প্ৰতিশ্ৰুতিও পোৱা গ’ল৷ কথাবোৰ ভাৱি-গমি ৰিকুৱে এজনক ভোট দিলে৷ নিৰ্দিষ্ট স্থানত টিপা মৰাৰ লগে লগে এখন নিশ্চিতকৰণ পৃষ্ঠা আহিল৷ তাতো "হ’ব দিয়ক" বুটামটোত টিপি দিলে আৰু তাৰ গোপন ভোট নথিভুক্ত হৈ গ’ল৷\nভোট দি, জলপান শেষ কৰি, গা-পা ধুই তৈয়াৰ হোৱাত লাগি গ’ল৷ আজি তাৰ দিনৰ ভোজনৰ বাবে এক বিশেষ নিমন্ত্ৰণ আছে৷ এই নিমন্ত্ৰণটোলৈ ৰিকুৱে বহু দিনৰ পৰা যেন বাট চাই আছিল৷ ভাল পোছাক এযোৰ উলিয়াই সি পিন্ধিলে৷ স্মাৰ্টফোনটোৰ সহায়ত 'গুৱাপ' এখন মাতি পঠিয়ালে৷ দুই মিনিটমানৰ ভিতৰতে তাঁহাতৰ পদুলিমুখত 'গুৱাপ' এখন আহি পালহি৷ স্বয়ংচালিত ' গুৱাপ' খনত প্ৰবেশ কৰাৰ লগে লগে ৰিকুৱে দিয়া গন্তব্য স্থানলৈ ই গতি কৰিবলৈ ধৰিলে৷ গুৱাহাটীৰ স্বয়ংচালিত ৰাজহুৱা যান বা Guwahati Autonomous Public Vehicle বা চমুকৈ ‘গুৱাপ’ (GUAPV) বিলাক বাহিৰৰ পৰা দেখাত পুৰণি যুগৰ মাৰুতি-৮০০ খনৰ দৰে হ’লেও, ইয়াৰ চালকৰ বাবে স্তেয়েৰিং হুইল, ব্ৰেইক্, এক্সেলেৰেটৰ আদি একো নাই৷ কেবল স্পৰ্শকাতৰ পৰ্দা এখন৷ জন-অৰণ্য, যান-অৰণ্যৰ মাজেৰে বাট নেওচি ই সুকলমে গৈ থাকিল৷ 'গুৱাপ'খনে ইয়াৰ চাৰিওফালে থকা বহুতো সংবেদনশীল কেমেৰা, চ’নাৰ আদিৰ সহায়ত মানুহতকৈও ভালকৈ 'দেখে'৷ কেইবা লাখ কিলোমিটাৰ গাড়ী চলোৱাৰ 'অভিজ্ঞতা'ৰে সমৃদ্ধ কৃত্ৰিম বুদ্ধিমত্বাটোৰ গাড়ী চলোৱাৰ অবিশ্বাস্য নিপুণতা৷ ভাৰতীয় আলি-বাটত সঘনে মুখামুখি হোৱা ৰিক্সা, চাইকেল, বাইক-স্কুটাৰ, সৰু গাড়ী, ডাঙৰ গাড়ী, গৰু-ছাগলী-হাতী-মানুহ আদি সকলো ই চিনাক্ত কৰিব পাৰে আৰু অনায়সে বাট নেওচি গৈ থাকিব পাৰে৷ ট্ৰেফিক লাইট নথকা তিনি আলি, চাৰি আলি আদিতো ই অতি সুদক্ষতাৰে পাৰ হৈ যাব পাৰে৷ প্ৰয়োজন সাপেক্ষে ই পেঁপাটিও জোৰকৈ বজাই দিয়ে৷ মুঠৰ ওপৰত মানৱ চালকতকৈ ইয়াক বেছিকৈহে ভৰষা কৰিব পাৰি৷\nনিৰ্ভয়েৰে ৰিকু গৈ থাকিল৷ প্ৰথম অহাৰ ৫ বছৰৰ ভিতৰতে আজি গুৱাহাটিত প্ৰায় ৫০০০খন 'গুৱাপ' হ’লগৈ৷ ই অতি জনপ্ৰিয় হৈ আহিছে৷ মানুহে আট’, টেক্সি আদিৰ সলনি 'গুৱাপ' ব্যৱহাৰ কৰিবলৈ লৈছে৷ এইবোৰ বহু গুণে সস্তা আৰু নিৰাপদ বুলি পৰিগণিত হৈছে৷\nশ্ৰেনীবিভাগ: কল্প-বিজ্ঞান, ভবিষ্যৎ


লকডাউনক লৈ কঠোৰ বঙাইগাঁও আৰক্ষী! ভাঙিলে বাইক, দলিয়ালে চাইকেল | News Next One\nলকডাউনক লৈ কঠোৰ বঙাইগাঁও আৰক্ষী! ভাঙিলে বাইক, দলিয়ালে চাইকেল\nবঙাইগাঁওঃ কৰ’না ভাইৰাছৰ ভয়াৱহতাৰ প্ৰতি লক্ষ্য ৰাখি দেশত জাৰি কৰা লকডাউনক যিধৰণে ৰাজ্যৰ অধিকাংশ লোকে সহাৰি জনোৱাৰ বিপৰীতে আন একাংশ লোকে আকৌ বিভিন্ন অজুহাতত ঘৰৰ পৰা বাহিৰলৈ ওলাই অহা দেখা গৈছে৷ যোৱা ৪ দিনৰ দৰেকৈ ৰাজ্যৰ ভিন্ন প্ৰান্তত আজিও অব্যাহত আছে লকডাউন উলংঘা কৰা ঘটনা৷ এনে পৰিস্থিতিত ৰাজ্যবাসীক কৰ’নাৰ পৰা মুক্ত কৰি ৰখাৰ স্বাৰ্থত কম-বেছি পৰিমাণে কঠোৰ হৈ পৰিবলৈ বাধ্য হৈ পৰিছে আৰক্ষী প্ৰশাসন৷\nদেওবাৰৰ দিনটোত আৰক্ষীৰ এনে কঠোৰ ৰূপ দেখা গ’ল বঙাইগাঁও জিলাৰ অভয়াপুৰীৰ সৃজনগ্ৰামৰ আলোকঝাৰি সপ্তাহিক বজাৰত। এই বজাৰখনত আজি দিনৰ ভাগত লকডাউন অমান্য কৰি একাংশ লোকে ভিৰ কৰাৰ খবৰ পোৱাত আৰক্ষীৰ এটা দল উক্ত স্থানত উপস্থিত হয়৷ দণ্ডাধীশ শুভ্ৰম আদিত্য বৰা আৰু অভয়াপুৰী আৰক্ষী থানাৰ ভাৰপ্ৰাপ্ত বিষয়া দীপক শইকীয়াৰ নেতৃত্বত যোৱা আৰক্ষী দলটোৱে বজাৰত উপস্থিত হৈ বাৰাম্বাৰ লোকসকলক বজাৰ ত্যাগ কৰিবলৈ আহ্বান জনায়। কিন্তু আৰক্ষীৰ আহ্বানলৈ বহুতেই গুৰুত্ব দিয়া পৰিলক্ষিত নহ’ল।\nইয়াৰ পিছতে পৰিস্থিতি নিয়ন্ত্ৰণৰ বাবে আৰক্ষী দলটো কঠোৰ হ’বলৈ বাধ্য হয়৷ আৰক্ষীয়ে লোকসকলৰ ওপৰত লাঠিচালনা কৰাৰ উপৰিও কেবাখনো মটৰ চাইকেলৰ ক্ষতি-সাধন কৰে। NNOৰ হাতত পৰা এটা ভিডিঅ’ ফুটেজত কেবাজনো আৰক্ষী কনিষ্টবলে আক্ৰমণাত্মক হৈ বহুকেইখন চাইকেলত লাঠিৰে কোবাই, পাম্প এৰি দি কুৱা এটাত পেলাই দিয়া দেখা গৈছে। ভিডিঅ’টোত আৰু দেখা গৈছে যে বিক্ৰীৰ বাবে অনা শাক-পাচলিও আৰক্ষীয়ে দলিয়াই পেলাই দিছে।\nআৰক্ষীৰ এনে আক্ৰমণাত্মক ৰূপক লৈ ৰাজ্যজুৰি দুইধৰণে চৰ্চা চলা দেখা গৈছে। একাংশ লোকে নিয়ম নমনাসকলৰ বিৰুদ্ধে এনেদৰে কঠোৰ হ’লেহে কৰ’নাৰ ভয়াৱহতা বুজি পাব বুলি মন্তব্য কৰিছে। আন একাংশই আকৌ এনেদৰে জধে-মধে বাইকৰ ক্ষতিসাধন কৰা, বাইচাইকেল কুৱাত দলিয়াই দিয়া কাৰ্যক আৰক্ষীৰ গুণ্ডাৰাজৰ সৈতে তুলনা কৰিছে।\n'আৰক্ষীৰ দায়িত্ব হৈছে শান্তি-শৃংখলা বজাই ৰখা। সকলো কাম কেৱল লাঠিডালেৰেই কৰিবলৈ যোৱাতো ভুল। গুণ্ডাইহে এনেদৰে বাইকত কোবাই ভাঙি পেলাই, চাইকেল দলিয়াই দিয়ে। আৰক্ষীয়ে তেনে কৰিলে শোভা নাপায়। আৰক্ষীয়ে আইন উলংঘাকাৰীসকলৰ বিৰুদ্ধে আইনমতে ব্যৱস্থা লওক। আটক কৰক, জৰিমনা বিহক, জেললৈ প্ৰেৰণ কৰক। তাকে নকৰি এইবোৰ কৰিলে আৰক্ষী আৰু জনসাধাৰণৰ দূৰত্ব আৰু বৃদ্ধিহে পাব।’-এইদৰে কয় বঙাইগাঁও জিলাৰ এগৰাকী সচেতন ব্যক্তিয়ে।\nউল্লেখ্য যে লকডাউনৰ প্ৰথম দিনা দিল্লীত অনুৰূপ ধৰণে ২জন আৰক্ষীৰ কনিষ্টবলে শাক-পাচলিৰ ব্যৱসায়ীসকলক লাঠিৰে প্ৰহাৰ কৰাৰ লগতে সেইবোৰ নষ্ট কৰি দলিয়াই দিছিল। এই ঘটনাৰ কথা দিল্লী আৰক্ষীৰ উৰ্ধতম কৰ্তৃপক্ষই জানিব পৰাৰ পিছতে দুয়োকে চাকৰিৰ পৰা নিলম্বিত কৰে। এতিয়া বঙাইগাঁৱৰ আজিৰ ঘটনাৰ দৃশ্য প্ৰত্যক্ষ কৰি অসম আৰক্ষীৰ উৰ্ধতম কৰ্তৃপক্ষই কি ব্যৱস্তা গ্ৰহণ কৰে সেয়া লক্ষণীয় হ’ব।


এটা এপ(App)ৰ ছন্দোবিজ্ঞান অৰ্থাৎ Metrics অৰ ওপৰত গুৰুত্ব প্ৰদানে মোক কি শিকালে ?\n১০ৰ ভিতৰত ২ অথবা ১০:২ বুলিও ক’ব পৰা যায় । এয়া হৈছে ষ্টাৰ্ট আপৰ স্থায়িত্বৰ এক পৰিসংখ্যা। ১০টা ষ্টাৰ্ট আপ আৰম্ভ হয়, কিন্তু তাৰেই ভিতৰত মাত্ৰ দুটা মানেহে নিজৰ অন্তিম সফলতাৰ কথা ৰাজহুৱা কৰিবলৈ সক্ষম হয়। অলপতে মই The Rise and Fall of Everest (The App).নামৰ প্ৰৱন্ধ এটা পঢ়ি এটা এপ কিদৰে জনপ্ৰিয় হৈও অৱশেষত বিফল হ'ল তাক জানিব আৰু বুজিব পাৰিলো।\nঅনভিজ্ঞসকলক কৈ থওঁ- Everest হৈছে এটা লক্ষ্য নিৰ্ধাৰণকাৰী এপ। এই এপটো তাৰ ডিজাইন আৰু উদ্ভাৱকৰ সক্ষমতাৰ বাবে বহুলভাবে সমাদৃত হৈছিল। সহ-উদ্ভাৱক হিচাপে কোনো কাৰিকৰী ব্যক্তি নোহোৱাকৈয়ে বিনিয়োগো পাবলৈ সক্ষম হৈছিল এভাৰেষ্ট। কিন্তু প্ৰৱন্ধটোত উদ্ভাৱকে এপটোৰ বিফলতাৰ কাৰণ বিচাৰি উল্লেখ কৰে যে উদ্ভাৱনৰ ৮মাহ পিছত তাৰ ছন্দোবিজ্ঞান অৰ্থাত metrics পৰীক্ষা কৰাটোৱেই আছিল এপটোৰ বিফলতাৰ প্ৰথম কাৰণ।\nভাগ্যক্ৰমে আমাৰ এপ Styl ৰ ক্ষেত্ৰত বিশেষভাবে আমি মন দিছিলো যাতে আমাৰ এই ভুলটো হৈ নাযায়। আমি সামগ্ৰিকভাবে এপটোৰ ছন্দোবিজ্ঞান অৰ্থাত metricsৰ ওপৰত আৰম্ভণীৰে পৰা গুৰুত্ব দিছিলো আৰু চকু ৰাখিছিলো। তাৰ লগে লগেই বহুতো কথা আমি শিকিব পাৰিছিলো।\nপ্ৰথমতে জনাই থও যে Stylহৈছে এটা মোবাইল এপ (বৰ্তমান বাংগালুৰুত উপলব্ধ)। ই গ্ৰাহকক এখন চেলুন বুক কৰা আৰু তিনি মিনিটৰ ভিতৰত চেলুনৰ সেৱাৰ বিনিময়ত ধন পৰিষোধ কৰাত সহায় কৰে। Styl এ গ্ৰাহকক শেহতীয়া style trends নিৰ্বাচনত সহায় কৰে।\nলাহে লাহে আমি বুজি উঠিছিলো যে এপটো ডাউনলোদ কৰিবলৈ গ্ৰাহকক বাধ্য কৰোৱাটোতকৈ এপটো ব্যৱহাৰ কৰি থাকিবলৈ গ্ৰাহকক বাধ্য কৰাই ৰখাটোহে বেছি প্ৰত্যাহ্বানমূলক। এটা এপৰ ডিজাইন আৰু প্ৰদত্ত সা-সুবিধাই গ্ৰাহকক এপটো ব্যৱহাৰ কৰি থাকিবলৈ বাধ্য কৰায়। আমি গ্ৰাহকৰ কাষ চপাৰ বাবে, তেওঁলোকক এপটোৰে বান্ধি ৰাখিবৰ বাবে আৰু তেওঁলোকক এপটোৰ সুবিধাবোৰ বুজাই দিবৰ বাবে বিভিন্ন পথ আৰু ব্যৱস্থা গ্ৰহণ কৰিছিলো।\nকোনবোৰ দিশে আমাক সহায় কৰিছিল\nপ্ৰথমতে প্ৰায় ২২শতাংশ গ্ৰাহকে এপটো ডাউনলোদ কৰি এবাৰ ব্যৱহাৰ কৰাৰ পিছত আৰু দুনাই ব্যৱহাৰ কৰা নাছিল। আমি বুজি উঠিলো যে এপটো ব্যৱহাৰ কৰাৰ ক্ষেত্ৰত শিথিলতা আনিব লাগিব আৰু আমি গ্ৰাহকক স্থায়ীকৰণৰ বাবে পঞ্জীয়নৰ ব্যৱস্থাৰ ওপৰত গুৰুত্ব দিলো। তাৰ পিছত, এপটো ইনষ্টল কৰা সকলোলৈকে আমি একোটিকৈ মেইল পঠোৱা কৰিলো। কিছুদিনৰ পিছত আমি জানিব পাৰিলো যে এপটো ইনষ্টল কৰাৰ ৮ঘন্টাৰ পিছত এটি মেইল প্ৰেৰণ কৰা ব্যৱস্থাই আমাক যঠেষ্ট উপকৃত কৰিছে।\nমেইলটোত আমি একোখনকৈ কুপন প্ৰেৰণ কৰিছিলো। এই কুপনখনত এপটো ব্যৱহাৰ কৰাৰ সকলো সুবিধা সবিস্তাৰে সন্নিবিষ্ট কৰিছিলো। মেইলটোৱে গ্ৰাহকগৰাকীক ইতিমধ্যে ইনষ্টল কৰা এপটোক ব্যৱহাৰ কৰাৰ বাবে সোঁৱৰাই দিছিল।\nপ্ৰাথমিকভাবে , যেতিয়া আমি মেইল পঠোৱা আৰম্ভ কৰিছিলো গ্ৰাহকগৰাকী লগে লগেই চেলুন এখন বুক কৰাৰ বাবে আগ্ৰহী হৈ উঠিছিল আৰু হাতে কামে লাগি গৈছিল। এই ক্ষেত্ৰত এপটোৰ click আৰু conversion rateৰ ছন্দোবিজ্ঞান অৰ্থাত metricsৰ ওপৰত গৱেষণা কৰি আমি call to action আৰু welcome emailটোৰ messageত কিছু সালসলনি কৰিলো। তাৰ পিছত পৰিৱৰ্তিত নতুন promptটোৱে গ্ৰাহকক কুপনটো নিজৰ একাউন্টত সন্নিবিষ্ট কৰি বুকিঙৰ সময়ত পাব পৰা ৰেহাই লাভ কৰাৰ বাবে সচেষ্ট হবলৈ বাধ্য কৰিলে।\nআমাৰ প্ৰথম welcome mailটো আছিল এইটো..\nআৰু এইটো হৈছে একেবাৰে শেহতীয়া মেইল..\nআমাৰ call to actionত আমি ‘book now on Styl’ ৰ পৰিৱৰ্তে ‘add coupon on Styl’ বুলি অনা পৰিবৰ্তনে এপটোৰ click-through rate ২ৰ পৰা ৫.৫১ শতাংশলৈ বৃদ্ধি কৰিলে। তদুপৰি conversion ratesও প্ৰায় দুগুন কৰিলে।\nগ্ৰাহকসকলে যাতে চেলুন এখন বুক কৰাৰ সময়ত কুপনৰ সুবিধাটো পায়,তাৰবাবে যাতে তেওঁলোকে তেওঁলোকে নিজৰ নিজৰ একাউন্টত কুপনটো সন্নিবিষ্ট কৰি ৰাখে,সেই উদ্দেশ্য আগত ৰাখিয়ে এইধৰণৰ পৰিবৰ্তন অনা হৈছিল। আমাৰ পৰিসংখ্যাই এটা কথা স্পষ্ট কৰি দেখুৱালে যে যিসকল গ্ৰাহকে নিজৰ একাউন্টত কুপনটো সন্নিবিষ্ট কৰি লৈছিল তেওঁলোকৰ মাজক এপটো আনইনষ্টল কৰাৰ প্ৰৱনতা যঠেষ্ট কম আছিল।\nসঠিক সময়ত সঠিক পদক্ষেপ\nআমাৰ গৱেষণাই এটা কথা প্ৰমাণ কৰিলে যে গ্ৰাহকসকলৰ চেলুনলৈ যোৱা সময়ৰ ব্যৱধান ২৩ দিন। যিসকল গ্ৰাহকে আমাৰ এপ Stylৰ জৰিয়তে চেলুন বুক কৰিবলৈ আৰম্ভ কৰিছিল তেওঁলোকক আমি একোটিকৈreminder দি পৰৱৰ্তী বুকিঙৰ বাবে push notification দিবলৈ আৰম্ভ কৰিলো। আমি দেখিলো যে এই push notification ৰ CTRহৈছিলগৈ ৩৪ শতাংশ আৰু প্ৰায় ৪৬ শতাংশ গ্ৰাহকে পুনৰবাৰ ইয়াৰ সেৱা লোৱাৰ বাবে এপটো ব্যৱহাৰ কৰিছে।\nতদুপৰি বুকিঙৰ পিছত এপটোক ৰেটিং কৰিবলৈ গ্ৰাহকক মনত পেলাই দিয়া ব্যৱস্থাটোৱেও যঠেষ্ট ফলপ্ৰসূ হৈ পৰিছিল। এটা ইন-এপ নোটিফিকেছনৰ জৰিয়তে এপটোক ৰেটিং কৰিবলৈ বা ৰিভিউ কৰিবলৈ আহ্বান কৰা হৈছিল।\nইন-এপ নটিফিকেছনটো হৈছে এনেকুৱা ...\nইন-এপ ন'টিফিকেছনটোত আমি কাকো এপটোক ৫ষ্টাৰ ৰেটিং মাৰ্ক দিবলৈ আহ্বান নকৰোঁ কিন্তু কৌশলেৰে সেই কাম আমি সমাধা কৰি লৈছিলো। আমি এই ক্ষেত্ৰত উন্নতি সাধন কৰাৰ বাবে কাম কৰি আছো। প্ৰাথমিক কনভাৰছেচন ৰেট এইক্ষেত্ৰত ৫শতাংশ হৈছে।\nআন-ইনষ্টল কৰা পিছত কি\nইতিমধ্যে উল্লেখ কৰিছো যে এজন গ্ৰাহকে এপ এটা ইনষ্টল কৰিলেই আধা কাম হৈ যায় যদিও এপ কোম্পানী এটাৰ বাবে এপটোৰ আন-ইনষ্টল ৰেট হ্ৰাস কৰা বা নিয়ন্ত্ৰণত ৰখাটোৱেই হৈছে প্ৰধান চিন্তাৰ বিষয়। Stylত আমি এই আন-ইনষ্টল ৰেট ৩৮শতাংশৰ তলত ৰাখিবলৈ সক্ষম হৈছো। তদুপৰি আমি যিসকল গ্ৰাহকে এপটো আন-ইনষ্টল কৰিছে তেওঁলোকক অন্য মাধ্যমেৰে সংযুক্ত কৰি কৰি ৰাখিবলৈ চেষ্টা কৰিছো।\nযিসকল গ্ৰাহকে এপটো আন-ইনষ্টল কৰে তেওঁলোকক আমি এই মেইলটো প্ৰেৰণ কৰো :\nআনহাতে আন-ইনষ্টল মেইলৰ যি পৰিসংখ্যা সেয়াও উৎসাহজনক। এইক্ষেত্ৰত মেইল খুলি চোৱা লোকৰ সংখ্যা হৈছে ৮১শতাংশ। এই ক্ষেত্ৰত আমাৰ কৃতিত্ব আমাৰ subject line ‘Srikanth,2things I’d like to tell you’এ দাবী কৰিব পাৰে। আটাইতকৈ ডাঙৰ কথাটো হ’ল, বহুতো গ্ৰাহকে আমাক নিৰ্দিষ্ট কাৰণত মেইলযোগে যোগাযোগো কৰিছে আৰু চেলুন বুকিঙৰ বাবে পৰৱৰ্তী সময়ত পুনৰ আমাৰ এপ ব্যৱহাৰ কৰাৰ প্ৰতিশ্ৰুতিও দিছে। এই মেইলৰ প্ৰত্যুত্তৰ সমুহে আমাৰ কাৰিকৰী আৰু বিপণন বিভাগৰ বাবে যঠেষ্ট প্ৰত্যাহ্বান সৃষ্টি কৰিছে। এইক্ষেত্ৰত প্ৰশংসাৰে ভৰা মেইলো আমি লাভ নকৰা নহয়।\nসেইধৰণৰ কেইটামান মেইল এয়া:\nএইধৰণৰ পৰিবৰ্তনে আমাৰ conversion rate যঠেষ্ট বৃদ্ধি কৰিছে। আমি নিৰৱচ্ছিন্নভাবে এপটোৰ ছন্দোবিজ্ঞান অৰ্থাৎ metricsৰ ওপৰত গুৰুত্ব দি আছো আৰু চকু ৰাখি আছো যাতে ই আমাৰ সেৱা উন্নিত কৰাৰ ক্ষেত্ৰত আমাক ফলপ্ৰসূ সহায় কৰে। Nir Eyalৰ Hooked নামৰ এপটোৰ জঠৰতা দুৰ কৰা তথা গ্ৰাহক বৃদ্ধি কৰাৰ ক্ষেত্ৰত এক শেহতীয়া সম্পৰীক্ষা আৰম্ভ কৰা হৈছে। সেই কথা অন্য এটা লেখাত প্ৰকাশ কৰিম।\nশ্ৰীকান্ত চিএইছ. হৈছে Stylৰ সহ প্ৰতিস্থাপক. এই এপটোৱে আপোনাক চেলুন বুক কৰা আৰু ৩ মিনিটতে ধন পৰিশোধ কৰাত সহায় কৰে। লগতে আপোনাৰ পছন্দৰ চেলুন,ষ্টাইলিষ্ট আৰু সেৱা নিৰ্বাচন কৰাৰ ক্ষেত্ৰতো সহায় কৰে। এই এপটো সম্প্ৰতি বাংগালুৰুত উপলব্ধ।\nঅতিথি লিখক- শ্ৰীকান্ত চিএইছ\nঅনুবাদ ---প্ৰাঞ্জল শৰ্মা


Adhikar-Vaani is coined from two hindi words, Adhikar meaning Right and Vaani meaning Voice. It translates to the main objective of amplifying people’s voice for protection of rights. It provides an interface between Government, CSOs and the end beneficiaries. It aims to improve access to critical information to the targeted population in the last mile through audio and text messages vernacular mediums. The target group can be elected panchayat representatives, citizen science volunteers, CSOs or frontline workers.\nAdhikar-Vaani has been created to facilitate holistic social development by equipping people with access to information. It was envisioned asasolution to the problem of lack of access to information. It connects the people who have been left behind in development with government schemes, and conversely also helps government services expand their reach. The service can also be used by Civil Society Organisations for reaching out to their communities. The portal, thus, helps us take one more step towards achieving equity and inclusion. Thereby, it supports the aim of WG-CAN and TROSA project (Transboundary Rivers of South Asia) to improve access to information and through it, reduce poverty.\nFurther, in today’s context of Covid-19. Adhikar-Vaani serves to reach out to the vulnerable people with information on governmental and non-governmental relief measures. And along with the development messaging for WG-CAN, the portal also provides information on Covid-19 related measure, public health, domestic violence, psychosocial support and other issues.\nThe portal provides audio messages in many language to reach out to people across the geography of India. The messages listed below are saved on the website and can be heard at any time. They can also be shared with other to help grow the reach of the messages. It thus providesacost-effective and simple way to reach out to people in need.\nअधिकार-वाणी का मूल उद्देश्य लोगों के अधिकारों की रक्षा के लिए उनकी आवाज़ को बुलंद करना है। यह मानवीय सेवा प्रदाताओं (सरकार सहित) और अंतिम लाभार्थियों के बीच एक इंटरफ़ेस प्रदान करता है। इसका उद्देश्य ऑडियो और टेक्स्ट संदेशों के माध्यम से अंतिम मील में लक्षित आबादी तक महत्वपूर्ण जानकारी तक पहुंच को बेहतर बनाना है। लक्ष्य समूह में पंचायत प्रतिनिधि, नागरिक विज्ञान स्वयंसेवक, सीएसओ या फ्रंटलाइन कार्यकर्ता चुने जा सकते हैं।\nअधिकार-वाणी एक तकनीकी पोर्टल है जिसे सर्वांगीण विकास हेतु जन समुदाय में जागरूकता फैलाने के उद्देश्य से बनाया गया है। इसकी परिकल्पना जानकारी के अभाव को दूर करने के लिए की गई है। यह पोर्टल समाज में पीछे छूटे हुए लोगों को सरकारी योजनाओं से जोड़ता है तथा सरकार को भी लोगों तक अपनी पहुंच बढ़ाने में मदद करता है। इसके अलावा, सामाजिक संगठन भी इस सुविधा का लाभ उठा सकते है। यह पोर्टल समता और समावेशन के लक्ष्य की ओर एक और कदम है। और इस तरह से यह WG-CAN और TROSA प्रोजेक्ट के जानकारी की सुलभता द्वारा गरीबी कम करने के ध्येय को प्राप्त करने में सहयोगी है।\nआज के कोविड-१९ के प्रसंग में अधिकार-वाणी ज़रूरतमंद लोगों को सरकारी व गैर सरकारी राहत कार्यक्रम संबंधी जानकारी पहुचायेगा। इस प्रकार विकास से जुड़ी योजनाओं के अलावा यह TROSA के संदर्भ में जल प्रबंधन से जुड़ी जानकारी भी लोगों तक पहुंचाएगा।\nयह जानकारी किसी भी भाषा में ऑडियो संदेश के रूप में इस पोर्टल पर डाली जा सकती है जिससे भारत के अलग अलग क्षेत्रों के लोगों तक पहुंचा जा सकता है। इन संदेशों को वेबसाइट पर सुविधा अनुसार कभी भी पढ़ा जा सकता है। और दूसरों के साथ साझा कर संदेशों की पहुंच बढ़ाई जा सकती है। इस प्रकार, यह पोर्टल लोगों तक जानकारी पहुंचने का एक किफायती और आसान ज़रिया है।\nমাস্ক পরুন, নিরাপদ দূরত্ব বজায় রাখুন এবং কোভিড -১৯ প্রতিরোধ করুন।\nSource/Reference :- Oxfam India\nসুৰক্ষাৰ প্ৰতি দিয়ক গুৰুত্ব, তেতিয়াহে হ'ব কাম কৰিবলৈ সহজ । ঘৰৰপৰা বাহিৰলৈ ওলোৱাৰ সময়ত মাস্ক পৰিধান কৰক । আপোনাৰ কৰ্ম ক্ষেত্ৰ তথা কৰ্ম স্হান কাম কৰাৰ আগত আৰু পিছত সদায় পৰিষ্কাৰ কৰি ৰাখক । নিয়মিত ভাৱে চাবোনেৰ হাত ধুৱোক । কাম কৰাৰ সময়ত উপযুক্ত দুৰত্ব বজাই ৰাখক । কাহ আৰু হাঁচি মৰাৰ সময়ত কাপোৰ আৰু ৰুমালেৰে ঢাকি ৰাখক । আচৰণৰ পৰিবৰ্তনে কৰোণাৰ ওপৰত প্ৰত্যাক্ৰমণ কৰিব পাৰে ।\nডায়রিয়া প্রতিরোধের বার্তা\nSource/Reference :- ECHO; Oxfam India; ADRA\nডায়রিয়া প্রতিরোধের বার্তা: ডায়েৰিয়াৰ পৰা বাচি থাকক, সঠিক নিয়মৰ দ্বাৰা হাত ধোৱাৰ অভ্যাস কৰক বেমাৰৰ পৰা নিজকে দুৰত ৰাখক, সদায় পানী ঢাকি ৰাখিব, একুৱেটৰে দি শোধন কৰা পানী ব্যৱহাৰ কৰিব, শৌচালয় ব্যৱহাৰ কৰক, শৌচালয় পৰিষ্কাৰ কৰি ৰাখক, খোৱাৰ আগত আৰু শৌচ কৰাৰ পাছত চাবোন দি হাত ধোৱাৰ অভ্যাস কৰক, সকলো সময়তে গৰম কৰি খাদ্য খাব আৰু খাদ্য ঢাকি ৰাখিব, ডায়েৰিয়া হ'লে পৰিষ্কাৰ পানীৰ লগত ও আৰ এচ মিহলি কৰি কেইবা বাৰো খাব, শৌচ কৰাৰ পাছত আৰু শিশুৰ শৌচ পৰিষ্কাৰ কৰাৰ পাছত পানী আৰু চাবোনেৰে হাত দুখন ভালদৰে ধুই ল'ব ।\nকোভিড -১৯ এর প্রতিরোধ\nSource/Reference :- ECHO; OXFAM India; Ajagar Social Circle\nপ্ৰিয় বন্ধুসকল নমস্কাৰ গ্ৰহণ কৰিব । এই সংবাদটো অসম বান প্ৰতিক্ৰিয়া প্ৰজেক্ট যিটো ইকো(ECHO) অৰ্থাৎ European Union Civil Protection and Humanitarian Aid আবন্টিত পুঁজি আৰু অক্সফাম ইণ্ডিয়া(OXFAM INDIA), অজগৰ চ'চিয়েল চাৰ্কল(AJAGAR SOCIAL CIRCLE) আৰু আদ্ৰা( ADDRA) অধিকাৰ বাণীৰ জৰিয়তে দিয়া হৈছে । প্ৰিয় বন্ধুসকল আমি সকলোৱে জানো যে ক'ভিদ ১৯ মহামাৰীয়ে এনেকুৱা এটা ৰূপ লৈছে যাৰ কবলত সমগ্ৰ বিশ্ব পৰিছে । গতিকে এনেকুৱা পৰিস্থিতিত সকলোৰে কৰ্তব্য হৈছে যে নিজৰ লগতে আনৰ যত্ন লওক আৰু এই ভয়ানক বেমাৰৰ পৰা নিজকে বচাই ৰাখক আৰু ওচৰ- চুবুৰীয়াকো বচাই ৰাখক । ইয়াৰ কাৰণে আমাৰ কোনো ডাঙৰ কাম কৰাৰ প্ৰয়োজন নাই । কিন্তু কেইটামান কথাৰ প্ৰতি গুৰুত্ব দিব লাগিব ।তাৰে এটা হৈছে মাস্কৰ উপযুক্ত ব্যৱহাৰ । মাস্কৰ যথাযথ ব্যৱহাৰে ক'ভিদ ১৯ ৰ বাহিৰেও আন কিছুমান স্বাস্থ্যজনিত ভাইৰেল ৰোগো প্ৰতিৰোধ কৰিব পাৰে । মাস্কৰ ব্যৱহাৰ কিয় প্ৰয়োজন? কাৰণ মাস্কৰ উপযুক্ত ব্যৱহাৰে ভাইৰাচৰ প্ৰসাৰ দূৰ কৰাত সহায় কৰে । ই যে কেৱল আমাক ভাইৰাচৰ পৰা ৰক্ষা কৰে তেনে নহয় । তাৰোপৰি ই আমাৰ পৰিয়াল, ওচৰ-পাজৰ আৰু মিত্ৰসকলকো ৰক্ষা কৰে । আপোনালোকৰ আৰু আমাৰ মাস্কৰ উপযুক্ত ব্যৱহাৰে আমাৰ আগশাৰীৰলোক যেনে- চিকিৎসক, পুলিচ আদি যিসকলে এই ভয়ানক সময়ত দৃঢ় প্ৰহৰী নিচিনাকৈ কাম কৰি আছে তেওঁলোকৰো জীৱন ৰক্ষা কৰিব পাৰে । এতিয়া আহক আমি জানি লওঁ মাস্ক ব্যৱহাৰৰ কিছুমান জৰুৰী সংকেত । মাস্ক পৰিধান কৰাৰ সময়ত প্ৰথমতে সদায় হাত চাবোন আৰু পানীৰে ধোৱক। ব্যৱহাৰ কৰাৰ সময়ত মাস্কখন সদায় চুৱাৰ পৰা বিৰত থাকক । এবাৰ মাস্কখন পিন্ধাৰ পাছত মাস্কখন বেছি স্পৰ্শ কৰি নাথাকিব । যদি কৰে তেতিয়া আপোনাৰ হাত ধুই লওক । মাস্কখন যদি ধূলি আৰু ভিজি উঠে তেতিয়া তাক পুনৰ ব্যৱহাৰ নকৰিব । কমেও মাস্কখন ৩/৪ ঘণ্টা ব্যৱহাৰ কৰিব পাৰিব । নাক, মুখ ধুই মাস্ক ব্যৱহাৰ কৰিব আৰু এইটো নিশ্চিত কৰক মাস্কৰ কিনাৰত যাতে কোনো ফটা নাথাকে । মাস্কত কেৱল এলাষ্টিক বা সূতা ব্যৱহাৰ কৰিব । মাস্ক গল বা কাণত ওলোমাই ল'ব নালাগে । মাস্ক খোলাৰ পাছত আপোনাৰ হাতখন চাবোন বা পানীৰে চাফা কৰক তথা এলক'হল জড়িত চেনিটাইজাৰ ব্যৱহাৰ কৰক। ডিচপজিবল মাস্ক দ্বিতীয়বাৰ ব্যৱহাৰ নকৰিব ।কাপোৰৰ কভাৰ বা মাস্ক প্ৰতিবাৰ ব্যৱহাৰ কৰাৰ পিছত ধোৱাটো বাঞ্ছনীয় । এটা পৰিয়ালত প্ৰতিজন সদস্যৰে বেলেগ বেলেগ মাস্ক হোৱাটো জৰুৰী । যাতে এজনে আনজনৰ মাস্ক ব্যৱহাৰ কৰিব লগা নহয় । ব্যৱহাৰ কৰা মাস্কখন সাম্ভাবিক ৰুপত সংক্ৰমিত বুলি মানি ল'ব লাগে । ডিচপজিবল মাস্ক খন প্ৰথমে বীজাণুমুক্ত কৰাটো জৰুৰী । যিটো আমি ৫ শতাংশ ব্লীচ আৰু ১ শতাংশ ছডিয়াম হাইফ'ক্লৰাইডৰ ব্যৱহাৰ কৰি ল'ব পাৰোঁ । ইয়াৰ পিছত হয়তো সেই মাস্কখন জ্বলাই দিব লাগে আৰু নতুবা গভীৰ গাত খান্দি পুতিব লাগে । এতিয়া আমি কথা পাতো মাস্ক কেতিয়া পিন্ধিব লাগে । centre for disease control অৰ্থাৎ ৰোগ নিয়ন্ত্ৰণ কেন্দ্ৰৰ পৰামৰ্শ মতে সাৰ্বজনীন স্থানত মাস্ক পিন্ধাটো প্ৰয়োজনীয় । বিশেষকৈ সেই স্থান য'ত এজনে আনজনৰ পৰা দূৰত্ব বজাই ৰখাটো কঠিন, চিকিতৎসালয়,ঔষধৰ দোকান আৰু অন্য স্বাস্থ্য কেন্দ্ৰ , যিকোনো কাৰ্যালয়, গেলামালৰ দোকান, বেংক কাৰ্যালয়, শাক-পাচলিৰ দোকান ,স্থানীয় পৰিবহনৰ ব্যৱহাৰ যেনে- বাছ, অট'ৰিক্সা আদি । আহক আমি সকলোৱে মিলি ক'ভিদ মহামাৰী ১৯ৰ লগত যুঁজ দিওঁ আৰু জয়ী হওঁ । মনত ৰাখিব দুইগজ দূৰত্ব, কিন্তু মাস্কখনো জৰুৰী । ধন্যবাদ ।।\nAwareness Message on Covid19 ( কৰুনা ভাইৰাছ সম্বন্ধীয় সাৱধানতা )\nSource/Reference :- ECHO; Oxfam India; ADRA India\nপ্ৰিয় বন্ধু ৷ নমস্কাৰ গ্ৰহণ কৰিব ৷ এই সংবাদটো অসম বান প্ৰতিক্ৰিয়া প্ৰজেক্ট যিটো ECHO দ্বাৰা আৱন্তিত পুজি আৰু অক্সফাম ইণ্ডিয়াৰ লগতে আদ্ৰাৰ সৌজন্যত অধিকাৰ বানীৰ জৰিয়তে প্ৰস্তুত কৰা হৈছে ৷\nসম্প্ৰতি মহামাৰীত পৰিনত হোৱা কৰুনা ভাইৰাছৰ বিষয়ে ইয়াৰ দ্বাৰা কিছু কথা আপোনালোকক অৱগত কৰাব বিচৰা হৈছে ৷\nকৰুনা ভাইৰাছ কি ?\nকৰুনা ভাইৰাছ হল এক নতুন ভাইৰাছ ৷ আৰু চীন দেশৰ হুৱেই প্ৰান্তৰ য়ুহান চহৰত প্ৰথমে চিনাক্ত কৰা হৈছিল ৷ লাহে লাহে এই ভাইৰাছ চীন দেশৰ পৰা বিগত এবছৰত আন সকলো দেশলৈ বিয়পি পৰিছে ৷ ২০১৯ চনৰ ডিচেম্বৰ মাহৰ পৰা বিগত এটৰ বছৰ জুৰি মহামাৰীত পৰিনত হোৱা কৰুনাত এতিয়ালৈ অজস্ৰ লোক মৃত্যু মুখত পৰিছে ৷ কৰুনা হৈছে বৃহৎ গোষ্ঠীৰ ভাইৰাছ যিয়ে জ্বৰ আৰু চৰ্দি সম্বন্ধীয় ৰোগসমূহ মানুহ আৰু জীৱজন্তু উভয়কে সংক্ৰমিত কৰিব পাৰে ৷\nকৰুনা ভাইৰাছৰ লক্ষণ সমুহ কি কি ?\nকাঁহ , জ্বৰ , চৰ্দি , উশাহ লোৱাত কষ্ট , নিউমোনিয়া , বমি , ডায়েৰিয়া আদি হল কৰুনাৰ প্ৰাথমিক লক্ষণ ৷\nকৰুনা ভাইৰাছ কিদৰে বিয়পে ?\nএইৰোগত আক্ৰান্ত হোৱা কোনো ব্যাক্তিৰ সংস্পৰ্শলৈ আহিলে এই ভাইৰাছ বিয়পিব পাৰে ৷ আক্ৰান্ত ব্যাক্তি জনৰ কাঁহ আৰু হাঁচি মোৰোতে ওলোৱা ড্ৰপলেটৰ মাধ্যমৰে আৰু আক্ৰান্ত ব্যাক্তিজনৰ ব্যাৱহিত সামগ্ৰী স্পৰ্শ কৰাৰ ফলতো এই ভাইৰাছ বিয়পিব পাৰে ৷\nকৰুনা ভাইৰাছৰ বাবে লব লগীয়া সাৱধানতা -\nহাতদুখন চাবোন আৰু পানীৰে বাৰম্বাৰ ধুৱক ৷ অপৰিস্কাৰ হাতেৰে চকু নাক স্পৰ্শ নকৰিব ৷\nঅসুস্থ ব্যাক্তিৰ সৈতে ঘনিষ্ঠ সম্পৰ্ক পৰিহাৰ কৰক ৷ যদি আপুনি বেছিকৈ অসুস্থ নহয় নিজকে হাইড্ৰেইট ৰাখক ৷ আৰু ঘৰতে বিশ্ৰাম লওঁক ৷\nকাকো সাৱটি নধৰিব ৷\nযিকোনো ঠাইলৈ অপ্ৰয়োজনীয় যাত্ৰা পৰিহাৰ কৰক ৷ কৰমৰ্দন নকৰিব ৷\nৰাজহুৱা স্থানত থু খেকাৰ নেপেলাব৷\nএইবাৰ আহিছোঁ কি কি কৰিলে আপুনি কৰুনা ভাইৰাছৰ পৰা হাত সাৰি থাকিব পাৰিব !\nপৰ্য্যামানে লোক সমাবেশ বৰ্জন কৰক ৷\nব্যাৱহৃত টিছু তৎক্ষণাত ডাষ্টবিনত পেলাওক ৷\nপানী লগা কাঁহ জ্বৰ হৈ থকা ব্যাক্তিৰ পৰা অতিকমেও এক মিটাৰ দুৰত্ব বজাই ৰাখক ৷\nসঘনাই হাঁত ধোঁৱাৰ অভ্যাস কৰক ৷\nকাঁহ আৰু হাঁচি মাৰোতে ৰুমাল টিছু ব্যৱহাৰ কৰি আপোনাৰ নাক আৰু মুখখন ভালকৈ ঢাকি ৰাখক ৷ যদি আপুনি অসুস্থ অনুভৱ কৰিছে ( জ্বৰ উশাহ লোৱাত কষ্ট কফ ) তেন্তে চিকিৎসৰ পৰামৰ্শ লওঁক ৷\nশেষত আপোনালোকক এয়াই কব বিচাৰিছোঁ যে কৰুনা বিৰুদ্ধে জয়ী হবলৈ চৰকাৰী নিৰ্দেশনা মানি চলক ৷\nআপুনি সাৱধান হওঁক ৷ ভয় নাখাব ৷\nআহক আমি যুজ দিওঁ ঐক্যবদ্ধতাৰে কৰুনা ভাইৰাছৰ বিপক্ষে ৷ আতংকিত নহব কিয়নো আপোনাৰ সজাগতাই আপোনাক এই যুদ্ধত জয়ী কৰাব ৷\nBENIFIT OF HAND WASH ( হাত ধুৱাৰ উপকাৰীতা )\nপ্ৰিয় বন্ধু ৷\nনমস্কাৰ গ্ৰহণ কৰিব ৷ এই সংবাদটো অসম বান প্ৰতিক্ৰিয়া প্ৰজেক্ট যিটো ECHO দ্বাৰা আৱন্তিত পুজি আৰু অক্সফাম ইণ্ডিয়াৰ লগতে আদ্ৰাৰ সৌজন্যত অধিকাৰ বানীৰ জৰিয়তে প্ৰস্তুত কৰা হৈছে ৷\nআজি আমি ইয়াত আপোনালোকক হাত ধুৱাৰ উপকাৰীতা সন্দৰ্ভত কিছু কথা জনাব বিচাৰিছোঁ ৷\nকৰুনা মহামাৰীৰ সময়ত আমাৰ বাবে সবাতোকৈ ডাঙৰ ৰক্ষা কৱচ হিচাপে থিয় দিয়া উপায় সমুহৰ ভিতৰত আটাইতকৈ বেছি কাৰ্য্যকাৰী ৰুপে পৰিগণিত হৈছে হাত ধুৱাৰ অভ্যাস ৷ এই অডিও বাৰ্তাৰ জৰিয়তে আপোনালোকক হাত ধুৱাৰ প্ৰয়োজনীয়তা ,কেনেকৈ হাত ধুৱ লাগে আৰু ইয়াৰ উপকাৰীতা সম্পৰ্কে কবলৈ লৈছোঁ ৷\nহাত কিয় ধুৱ লাগে -\nআমাৰ চৌপাশৰ বায়ু মণ্ডলত অসংখ্য বীজাণু সক্ৰিয় হৈ থাকে ৷ হাত দুখনৰ জৰিয়তে আটাইতকৈ বেছি বীজাণু আমাৰ শৰীৰত প্ৰবেশ কৰে ৷ কিয়নো হাতখনে অনবৰতে বাহিৰৰ জগতখনৰ যিকোনো বস্তু স্পৰ্শ কৰি থাকে ৷ সেয়ে বীজাণু জড়িত বিভিন্ন ৰোগৰ পৰা হাত সাৰি থাকিবৰ বাবে হাত দুখন পৰিস্কাৰ কৰি ৰখাটো খুবেই জৰুৰী ৷\nএতিয়া আমি কবলৈ লৈছোঁ হাত ধুৱাৰ প্ৰনালী -\nহাত ধুৱাৰ বহুত প্ৰনালী আছে ৷ তাৰ ভিতৰৰ কিছুমান আমি আপোলোকক অৱগত কৰাব খুজিছোঁ ৷ পৰিস্কাৰ পানীৰে দুয়োখন হাতত চাবোন লগাওঁক ৷ হাতে হাতে ভালদৰেই ঘহি ফেন উলিয়াই যোৱাকৈ প্ৰায় ২০ চেকেণ্ড আঙুলিৰ ফাক আৰু নখবোৰ পৰিস্কাৰ কৰক ৷ নল খুলিলে অহা পানীৰ দৰেই চলন্ত পানীত অলপো চাবোন লাগি নথকাকৈ হাত দুখন ধুই পেলাওঁক ৷ শেষত পৰিস্কাৰ টাৱেলেৰে হাত দুখন মোহাৰি শুকুৱাই লওঁক ৷\nএইবাৰ আমি কবলৈ লৈছোঁ কেতিয়া ধুব লাগে তাৰ বিষয়ে কিছু কথা ৷\n১) আহাৰ খোৱাৰ আগত আৰু পিছত, শৌচালয়ৰ পৰা অহাৰ পিছত হাত ভালদৰে ধুৱ লাগে ৷\n২) পোহনীয়া পশু পক্ষীৰ সংস্পৰ্শলৈ আহিলে হাত ধুৱ লাগে ৷\n৩) বেমাৰীৰ সেৱা শুশ্ৰূষা কৰাৰ পিছত হাত ধুৱ লাগে ৷ ৪) চাফাই কৰ্মৰ পিছত হাত ধুৱ লাগে ৷\n৫) হাঁচি আৰু কাঁহ মৰাৰ পিছত হাত ধুৱ লাগে ৷\n৬) লৰা ছোৱালী বোৰে খেলাধূলা কৰাৰ পিছত হাত ধুৱ লাগে ৷\nহাত ধুৱাৰ উপকাৰীতা ৷\n১) পেটৰ বিষ হোৱাৰ পৰা হাত সাৰি থাকিব পাৰি ৷\n২) ডায়েৰীয়া কলেৰা আদি ৰোগৰ সংক্ৰমণ নাইকিয়া হয় ৷\n৩) ক্ৰিমি ৰোগৰ আক্ৰমণ প্ৰায় ৩৭% হ্ৰাস পায় ৷\n৪) ইয়াৰ উপৰিও শ্বাস প্ৰশ্বাসজনিত ৰোগ যেনে কাঁহ ইনফ্লুৱেনঞ্জা আদি ৫০% কমাৰ সম্ভাৱনা থাকে ৷\nএয়াই হল মুলত হাত ধুৱাৰ প্ৰনালী প্ৰয়োজনীয়তা আৰু উপকাৰীতা ৷ আশা কৰিছোঁ এই নিয়ম আপোনালোকে মানি চলিব ৷ লগতে ওচৰ চুবুৰীয়া আৰু সমাজখনকো ইয়াৰ প্ৰতি সজাগ কৰিব ৷ যিয়ে আমাক কৰুনা মহামাৰীৰ বিৰুদ্ধে জয়ী হোৱাত সহায় কৰিব ৷\nAudio Massage on hand washing


টেক্সাছৰ শিশু হত্যাকাণ্ড : সঁচাই ট্ৰেন্সজেণ্ডাৰ আছিল নেকি আক্ৰমণকাৰী? | Asom Live 24\nমঙলবাৰে টেক্সাছৰ উভাল্ডেত স্কুলত সংঘটিত হোৱা গুলীচালনাৰ কিছু ঘণ্টাৰ ভিতৰতে ইণ্টাৰনেট ব্যৱহাৰকাৰীসকলে হত্যাকাৰীজনৰ বিৰুদ্ধে বিভিন্ন প্ৰচাৰ চলোৱা পৰিলক্ষিত হৈছে৷ ইন্টাৰনেট ব্যৱহাৰকাৰীসকলে দাবী কৰিছে যে নৃশংস হত্যাকাৰীজন এগৰাকী ট্ৰেন্সজেণ্ডাৰৰ লগতে আমেৰিকাৰ অবৈধ নিৱাসী আছিল৷\nএই অভিযোগে কেৱল ইন্টাৰনেট বিশ্বতে নহয়, মাৰ্কিন যুক্তৰাষ্ট্ৰতো তুমুল চাঞ্চল্যৰ সৃষ্টি কৰিছে৷ বিশেষকৈ হত্যাকাৰীজনক টুইটাৰত ট্ৰেন্সজেণ্ডাৰ বুলি দাবী কৰি বৰ্ণ বৈষম্য আৰু লিংগ বৈষম্যমূলক আচৰণ কৰাৰো গুৰুতৰ অভিযোগ উত্থাপন হৈছে৷ অৰ্থাৎ উক্ত হত্যাকাণ্ডৰ আচিলাৰে মাৰ্কিন যুক্তৰাষ্ট্ৰৰ লগতে সমগ্ৰ বিশ্বতে লিংগ আৰু বৰ্ণ বৈষম্য বিৰুদ্ধে সুপৰিকল্পিত আক্ৰমণ সংঘটিত কৰা বুলি অভিযোগ উঠিছে৷\nইণ্টাৰনেটত এই ধৰণৰ ভুৱা প্ৰচাৰ চলোৱাৰ পিছতে এই সম্পৰ্কে ভুৱা তথ্য বিশেষজ্ঞ জেইম লংগোৰিয়াৰে সংবাদ মাধ্যমৰ আগত কয় যে, এই দাবীসমূহে ট্ৰেন্সজেণ্ডাৰসকলৰ প্ৰতি থকা বৰ্ণবাদ আৰু অসহিষ্ণুতাৰ সমস্যাক প্ৰতিফলিত কৰিছে৷ আৰু এই গুলীচালনাৰ বাবে সংখ্যালঘু গোটসমূহক দোষাৰোপ কৰাৰ প্ৰয়াস কৰা হৈছে৷\nলগতে পঢ়ক কুকুৰ হ’বলৈ ১২ লাখ টকা ব্যয় এক যুৱকৰ! কুকুৰ হোৱা এই যুৱক কোন?\nএইদৰে ইতিমধ্যে তেওঁলোকে অনলাইন হাৰাশাস্তি আৰু ঘৃণাৰ অপৰাধৰ অধিক সহ্য কৰিবলীয়া হৈছে৷ অৰ্থাৎ ভুল তথ্য বিয়পাই তেওঁলোকক পৰিকল্পিতভাৱে ইন্টাৰনেটৰ মাধ্যমেৰে আক্ৰমণ কৰা হয় বুলি কোৱা হৈছে৷\nইফালে গুলীচালনাৰ কেইঘণ্টামানৰ ভিতৰতে বন্দুকধাৰীজনে আমেৰিকাত অবৈধভাৱে বাস কৰা বুলি ভুৱা দাবী কৰা পোষ্ট ভাইৰেল হৈ পৰিছিল৷ আৰু অধিকাংশ মানুহে সেই ভুৱা তথ্যকে সঁচা বুলি বিশ্বাস কৰি বৰ্ণ আৰু লিংগ বৈষম্যমূলক আচৰণ কৰিবলৈ আৰম্ভ কৰিছে৷\nআনহাতে, মঙলবাৰে টেক্সাছৰ গৱৰ্ণৰ গ্ৰেগ এবটে এক সংবাদমেলত স্পষ্ট কৰি দিছিল যে আক্ৰমণকাৰী ১৮ বছৰীয়া ছালভাডৰ ৰামোছ এজন আমেৰিকাৰ নাগৰিক আছিল।\nইয়াৰ মাজতে একাংশ চ’ছিয়েল মিডিয়া ব্যৱহাৰকাৰীয়ে ১৮ বছৰীয়া আক্ৰমণকাৰী যুৱকজনক ট্ৰেন্সজেণ্ডাৰ বুলি দাবী কৰি পৰিকল্পিত লিংগ বৈষম্যক আক্ৰমণ আৰম্ভ কৰিছে৷ যুৱকজনৰ ফ’টো ব্যৱহাৰ কৰি তেওঁলোকে দাবী কৰিছে যে আক্ৰমণকাৰীজন ট্ৰেন্সজেণ্ডাৰ (হিজড়া) আছিল৷ কিন্তু এই দাবীৰো কোনো প্ৰকৃত ভিত্তি নাই বুলি দাবী কৰা হৈছে৷\nফেক চেকৰ জৰিয়তে ইন্টাৰনেটত ভাইৰেল যোৱা ফ’টোসমূহ পৰীক্ষা কৰি পোৱা তথ্যমতে ফটোখনত আচলতে নিউয়ৰ্কৰ বাসিন্দা ছাব্ৰিনা নামৰ এগৰাকী ২২ বছৰীয়া ট্ৰেন্স মহিলাৰ ফ’টোহে, যি ফ’টোক আক্ৰমণকাৰীজনৰ সৈতে ফ’টোশ্বপ কৰি সামাজিক মাধ্যমকত ভাইৰেল কৰা হৈছে।\nমুঠতে মাৰ্কিন প্ৰশাসনৰ মতে সামাজিক মাধ্যমত ব্যাপকৰূপত কৰি থকা দুয়োটা দাবীৰে কোনো সত্যতা নাই৷ অৰ্থাৎ দাবী কৰাৰ দৰে আক্ৰমণকাৰীজন আমেৰিকাৰ অবৈধ বাসিন্দা আৰু ট্ৰেন্সজেণ্ডাৰো নহয়৷ মাৰ্কিন জাতীয়তাবাদেহে বৰ্ণ আৰু লিংগ বৈষম্যক পুনৰ হাৰ পানী যোগাবলৈ পৰিকল্পিত আৰু পদ্ধতিগতভাৱে অভিযান চলোৱা চেষ্টা কৰা বুলি প্ৰকাশ পাইছে৷\nTags: asom live 24assam ka tazza khabarassam livde 24axom live 24axom live 24 digitalbest news channel in assamBest news channel of assamBest News Portal in AssamTexas shooting\nবিধায়কৰ বান বিলাসিতা! বান বিধ্বস্ত জিলাৰ উপায়ুক্তৰ অনুকৰণীয় কৰ্তব্য নিষ্ঠা